നടന് ദിലീപിന്റെ ജാമ്യം റദ്ദാക്കില്ല; ഹര്‍ജി കോടതി തള്ളി – Chandrika Daily\nBy web desk3Thursday February 25, 2021 12:09 pm\nകേസിലെ നിര്‍ണായക സാക്ഷികളെ ഭീഷണിപ്പെടുത്തി മൊഴിമാറ്റാന് ശ്രമിച്ചതായി ആരോപിച്ചാണ് പ്രോസിക്യൂഷന് ഹര്‍ജി നല്‍കിയത്\nകൊച്ചി: യുവനടിയെ തട്ടിക്കൊണ്ടുപോയി ലൈംഗികമായി ഉപദ്രവിച്ച കേസില് പ്രതിയായ നടന് ദിലീപിന്റെ ജാമ്യം റദ്ദാണമെന്ന് ആവശ്യപ്പെട്ട് പ്രോസിക്യൂഷന് നല്‍കിയ ഹര്‍ജി കോടതി തള്ളി. കേസിലെ നിര്‍ണായക സാക്ഷികളെ ഭീഷണിപ്പെടുത്തി മൊഴിമാറ്റാന് ശ്രമിച്ചതായി ആരോപിച്ചാണ് പ്രോസിക്യൂഷന് ഹര്‍ജി നല്‍കിയത്. ദിലീപ് ജാമ്യവ്യവസ്ഥ ലംഘിച്ചെന്നായിരുന്നു ആരോപണം.\nമാപ്പുസാക്ഷിയായ വിപിന്‍ലാലിനെ ഭീഷണിപ്പെടുത്താന് ശ്രമിച്ച കേസില് കെ ബി ഗണേഷ്‌കുമാര് എംഎല്‍എയുടെ ഓഫിസ് സെക്രട്ടറി പ്രദീപ്കുമാര് കോട്ടാത്തലയെ അറസ്റ്റ് ചെയ്തിരുന്നു. ദിലീപിന് വേണ്ടിയാണു വിപിന്‍ലാലിനെ ഭീഷണിപ്പെടുത്തിയതെന്നാണ് പ്രോസിക്യൂഷന്റെ വാദം. കേസില് എട്ടാം പ്രതിയാണ് നടന് ദിലീപ്.\nകേസില് അഡ്വ വി എന് അനില്‍കുമാറിനെ പുതിയ സ്പെഷ്യല് പ്രോസിക്യൂട്ടറായി സര്‍ക്കാര് നിയമിച്ചിരുന്നു. മുന് പ്രോസിക്യൂട്ടര് എ സുരേശന് രാജിവച്ചതിനെ തുടര്‍ന്നാണ് അനില്‍കുമാറിന്റെ നിയമനം. കേസില് വിചാരണക്കോടതി മാറ്റണമെന്ന ആവശ്യം ഹൈക്കോടതി തള്ളിയതിന് പിന്നാലെയായിരുന്നു സുരേശന് രാജിവെച്ചത്.


'എല്ലാം വിട്ടെറിഞ്ഞു പോകുന്ന ദു:ഖകരമായ അവസ്ഥയാണ് പ്രവാസ ജീവിതം' | Prison| Crime| Life in prison| Maldives\n'എല്ലാം വിട്ടെറിഞ്ഞു പോകുന്ന ദു:ഖകരമായ അവസ്ഥയാണ് പ്രവാസ ജീവിതം'\nOct 24, 2017, 10:47 AM IST\nതെറ്റു ചെയ്യാതെ ഒന്‍പതു മാസം ജയിലില് അടയ്ക്കപ്പെട്ട ഒരു മലയാളി അധ്യാപകന്റെ ജീവിതാനുഭവങ്ങളാണ് ഇത്. ദ്വീപില് നിന്ന് ദ്വീപിലേക്കും ജയിലില് നിന്ന് ജയിലിലേക്കുമുള്ള ഭീകരമായ യാത്രകള്. അപ്രതീക്ഷിതമായി വലിച്ചെറിയപ്പെട്ടത് ഉള്‍ക്കൊള്ളാന് കഴിയാത്ത ജയില് ജീവിതത്തിലേക്ക്.........ജയചന്ദ്രന് മൊകേരിയുടെ ജയിലോര്‍മകള്....\nവര്‍ഷങ്ങള്‍ക്ക് മുമ്പ് നടന്ന ആ യാത്ര ഞാന് ഓര്‍ക്കുന്നുണ്ട്. വളരെ പെട്ടെന്നുള്ള യാത്രയായിരുന്നു അത്. അത്തരമൊരു യാത്ര ഉണ്ടാകുമെന്ന് അതുവരെ ഞാന് ചിന്തിച്ചിരുന്നില്ല. നാട്ടിലെ ചുറ്റുപാടുകള് സമ്മാനിച്ച പരിമിതിയില് നിന്നും ധൃതിയോടെ വ്യതിചലിക്കാന് സാധ്യവുമല്ല. എന്നിട്ടും ആ യാത്ര പിറന്നു. ആ സാഹചര്യം അതാണ്.\nതുടരേണ്ട യാത്രയെക്കുറിച്ച് ഒരു ധാരണയുമില്ല. എവിടേയ്ക്കാണെന്നത് അപ്പോള് ചോദ്യവുമായില്ല. ദൂരദേശത്തേക്ക് എവിടേയ്‌ക്കെങ്കിലും. സ്വന്തം നാട് വിടാതെ വയ്യ.\nയാത്ര തുടങ്ങി. കുന്നും പുഴയും കടന്ന്, പല പല ദേശങ്ങളും , ഭാഷകളും പിന്നിട്ട്, അതിന്റെ വിസ്തൃതി വര്‍ദ്ധിച്ചുകൊണ്ടിരുന്നു. യാത്ര എവിടേയ്‌ക്കെന്നോര്‍ക്കാന് ന്യായീകരണം തോന്നിയില്ല. മനസ്സില് യാത്ര മാത്രം. മറ്റെല്ലാ ചിന്തകളും അസ്ഥാനത്താണ്. ഇരുട്ടിന്റെ നിറമുള്ള പശ്ചാത്തലം. എന്തെങ്കിലും ഓര്‍ത്താല് തെളിയുക ശിരസ് പിളര്‍ന്ന ദേഹമാണ്. അതിലെ ഓരോ ഭാവവും അത് എന്റേതാണെന്ന് ഓര്‍മപ്പെടുത്തുന്നു. പെരുത്തു കയറുന്ന ശരീരം ആഴമില്ലാക്കടങ്ങളുടെ ചുഴിയില് മുങ്ങിത്താഴുന്നത് അനുനിമിഷം അനുഭവിക്കുന്നുണ്ട്. തനിച്ചായ രാത്രി. നിശബ്ദത. ഒച്ച വറ്റിയ വാക്കുകള് .\nഅതേവരെയുള്ള യാത്രകളില് നിന്നും ആ യാത്ര വിഭിന്നമായത് അന്നത്തെ ചുറ്റുപാടുകള് നല്കിയ പരിക്കുകള് കൊണ്ടാകണം. ദേഹവും മനസ്സും നിറയെ മുറിവുകളും വേദനയുമാണ്. ആ യാത്ര ഡല്‍ഹിയില് ചെന്നവസാനിച്ചു. മഹാനഗരം അധികം കരുണ ചൊരിഞ്ഞില്ല. അപ്പോഴത്തെ അവസ്ഥയ്ക്ക് അവിടുത്തെ ജോലിയും ജീവിതവും ഇണങ്ങുന്നില്ലെന്ന് കണ്ടു. മാസങ്ങള് പിന്നിട്ടിട്ടും എന്നിലെ ഇച്ഛാശക്തി നിരാശാജനകമായി. പിന്നിട്ട ജീവിതത്തില് നിന്നും നല്ലൊരോര്‍മ വന്നതുമില്ല. ഒടുക്കം ബാക്കിയായ ശിഥിലമായ തെളിച്ചത്തില് നിന്നും ആശ്വാസത്തിന്റെ ഇളംകാറ്റ് വരുമെന്ന് കാത്തിരിക്കും. അതാണ് ഏകപ്രാര്‍ഥന. ആ ചിന്ത ജീവിതത്തെ മുന്നോട്ട് കൊണ്ടുപോയി. പിന്നീട് പ്രതീക്ഷയുടെ ശിഖരങ്ങളില് ഇതളുകള് തളിരിട്ടത് പെട്ടെന്നാണ്.\nഈ യാത്ര പോലെ പെട്ടെന്ന്. അത് എനിക്കറിയാത്ത ദേശത്തേക്കുള്ള സഞ്ചാരമാണ്. ഒരു കുഞ്ഞുലോകത്തേക്കുള്ള കൂടുമാറ്റം. അതില് ചിന്തകള് ഉടക്കിനിന്നു. സ്വപ്നങ്ങള് മഴത്തുള്ളികളായി.\nഅത് വെറും യാത്രയല്ലെന്ന് തോന്നി. ഒരു കുഞ്ഞുദ്വീപിലേക്കുള്ള യാത്ര അങ്ങനെയാകില്ലല്ലോ. അനന്തമായ കടലും ഇളകിയാടുന്ന ബോട്ടും. അഭയാര്‍ഥികളുടെ ചിത്രമോര്‍മ്മ വന്നു. അവരുടെ കണ്ണും കാഴ്ചയും എനിക്കും കൈവന്ന പോലെ. ഓരോ പ്രവാസ ജീവിതവും പലായനമാണ്. എല്ലാം വിട്ടെറിഞ്ഞു പോകുന്ന ദു:ഖകരമായ കാഴ്ച അതിനുണ്ട്. അതിലെ ഭാഷയും ശരീര ചലനവും പശ്ചാത്തലവും അഭയാര്‍ഥികളുമായി തികച്ചും ചേരുന്നുണ്ട്.\nശീലിച്ച കാഴ്ചകള് ഇനിമുതല് മായുകയാണ്. ഇനി പൊരുത്തമില്ലാത്ത ശീലങ്ങളിലേക്ക്, ആവാസ വ്യവസ്ഥയിലേക്ക് ശരീരത്തെ ചേര്‍ത്ത് കെട്ടണം. അല്ലെങ്കില് അതിലേക്ക് ഒഴുകണം. അത് ഒരിക്കലും ഒരു ഒഴുക്കാകില്ല. തിരകള് വലിച്ചിഴച്ച് കൊണ്ടുപോകുന്ന ഒരു ശൂന്യ ദേഹത്തിന്റെ അവസ്ഥ.\nയാത്രകളില് മനസ് തിന്നുതീര്‍ത്ത ഓര്‍മകളുടെ ഞണ്ടുകള് പടിയിറങ്ങുന്നു. ദ്വീപിലെ മണല് നനഞ്ഞ പ്രതലങ്ങളിലേക്ക് കാലുകള് പതിഞ്ഞു. തിരകള് കാലുകളെ തഴുകി. ഇനി ഇതാണ് എന്റെ ജീവിതം. വഴികള് . ദ്വീപിനകത്തേക്ക് എത്താന് എന്തിനോ മനസ്സ് വെമ്പി.\nഅറിയപ്പെടാത്ത ഏതോ ഒരു ദ്വീപിലെ ഏകാന്തത. അങ്ങനെയൊന്ന് മുന്‍പ് കൊതിച്ചിട്ടുണ്ട് . കാണുന്നതും അറിയുന്നതും തികച്ചും പുതുമയുള്ളത് . ജനവാസമുള്ള ഇതേപോലൊരു ദ്വീപിലായിരുന്നില്ല റോബിന്‍സണ് ക്രൂസോ എന്ന കഥാപാത്രം ജീവിച്ചത് . അവിടെ അയാള് മാത്രം . അകലെ കടലില് ചിതറിക്കിടക്കുന്ന ദ്വീപുകളില് ഒരുപാട് മനുഷ്യവാസമില്ലാത്ത ദ്വീപുകളുണ്ടെന്നറിഞ്ഞപ്പോള് ക്രൂസോയെപ്പോലെ ജീവിക്കാന് കൊതിതോന്നി . മനുഷ്യരുടെ കാല്‍പ്പാടുകള് തീരെ പതിയാത്ത വലിയൊരു ദ്വീപില് ക്രൂസോ ജീവിച്ചത് നീണ്ടകാലമാണ് . കുട്ടിക്കാലത്ത് ഡാനിയല് ഡീഫോയുടെ റോബിന്‍സണ് ക്രൂസോ എന്ന കഥാപാത്രം സൃഷ്ടിച്ച വെല്ലുവിളികള് അതേരീതിയില് തുടരുമ്പോഴും അതേറ്റെടുക്കാന് ഇപ്പോഴും മനസ്സ് വെമ്പുന്നു. സ്വയം ക്രൂസ്സോ ആയി സങ്കല്പ്പിച്ച കുട്ടിത്തത്തിലെ നാളുകള് . സ്വപ്നത്തിന്റെ ഹരിതാഭയില് അന്നേ ഒരു ദ്വീപ് ജീവിതം അറിഞ്ഞു ! ചെറിയൊരു ലോകത്ത്, ചെടികളും മരങ്ങളും ജീവികളുമുള്ള ഒരു കുഞ്ഞു ദ്വീപില് ഞാന് മാത്രം . ആദ്യത്തെ ദ്വീപോര്‍മ്മ അതാകണം . പിന്നീട് എത്ര ദ്വീപുകളിലാണ് അകപ്പെട്ടുപോയത് ! അകപ്പെട്ടുപോകുക . ആ വാക്കുകള് കൂടുതല് നിര്‍വ്വചിക്കുക ഇപ്പോള് അസാധ്യം . അതോരോന്നും ഓരോ പൊള്ളലാണ് . ജീവിതത്തിലും നമ്മള് ഇതേപോലെ ദ്വീപുകളില് 'ശരിക്കും അകപ്പെടുമെന്നത്' നമ്മുടെ തിരിച്ചറിവാണ് ! അതിന്റെ കിതപ്പില് നിസ്വനാക്കപ്പെടുന്നത് നമ്മുടെ ഓര്‍മയാണ് !\nനമ്മളില് വന്നെത്തുന്ന സൗഹൃദങ്ങളും ഒറ്റപ്പെടലും ക്രമരഹിതമായ ഒരു താളം സൃഷ്ട്ടിക്കാറുണ്ട് . അത് മുഴുവന് മറ്റൊരാളോട് പറയുക വയ്യ .\n'റോബിന്‍സണ് ക്രൂസ്സോ' എന്ന കഥാപാത്രം ഒരാളില് പലപ്പോഴും നിലനില്‍ക്കുന്ന ഒരവസ്ഥയാണ് . ഇപ്പോഴത് കൂടുതല് വ്യക്തമാവുന്നുണ്ട് . നാട്ടിലെ ശബ്ദഘോഷങ്ങളില് ഇടയ്‌ക്കെന്നെ തുറിച്ചു നോക്കിയിരുന്ന ക്രൂസോ ഇവിടെ അതൊരു പതിവാക്കിയത് പോലെ !\nമാലദ്വീപിന്റെ തലസ്ഥാനമായ മാലെയില് നിന്നും പത്തു മണിക്കൂര് നീണ്ട ആദ്യത്തെ കടല്‍യാത്ര ഓര്‍മ്മ വരുന്നു . സാധാരണ ചരക്കുബോട്ടിലെ നീണ്ട കടല്‍യാത്രയില് മനസ്സ് കുറെ കഥാപാത്രള്‍ക്ക് വാതിലുകള് തുറന്നിട്ടു . സിന്ദ്ബാദ് എന്ന അറബിക്കഥയിലെ അനശ്വര കഥാപാത്രം , അസാധാരണ വൈഭവമുള്ള ആ നാവികന് എന്നെ മുത്തമിട്ടപോലെ തോന്നി . നിലാവില് തിളങ്ങുന്ന ഇന്ത്യന് സമുദ്രത്തെ കൊതിയോടെ നോക്കിനില്‍ക്കുമ്പോള് നക്ഷത്രങ്ങള് കണ്‍ചിമ്മുന്ന തെളിഞ്ഞ ആകാശത്തിന് കീഴെ ബോട്ടിന്റെ കൈവരിയും പിടിച്ചു നില്ക്കുന്ന എന്നില് റോബിന്‍സണ് ക്രൂസ്സോ ആവേശിക്കപ്പെടുന്നത് ഞാന് അറിഞ്ഞില്ല . (തുടരും)\nരണ്ടാനച്ഛനെ കൊലപ്പെടുത്താൻശ്രമിച്ച യുവാവ് അറസ്റ്റിൽ\nഹണിട്രാപ്പിൽപ്പെടുത്തി അക്രമവും കവർച്ചയും; യുവതി അറസ്റ്റിൽ


അമേരിക്കക്കാരെ ഹിന്ദി പഠിപ്പിക്കുന്ന ഉത്തരാഖണ്ഡിലെ നാട്!! | Landour in Uttarakhand-Places To Visit and How To Reach - Malayalam Nativeplanet\n»അമേരിക്കക്കാരെ ഹിന്ദി പഠിപ്പിക്കുന്ന ഉത്തരാഖണ്ഡിലെ നാട്!!\nPublished: Tuesday, June 4, 2019, 14:32 [IST]\nഉത്തരാഖണ്ഡിൽ തീർച്ചയായും കണ്ടിരിക്കേണ്ട ഒരു ഹിൽ സ്റ്റേഷൻ! വളരെ കുറഞ്ഞ വാക്കുകളിൽ ലാൻഡൗറിനെ ഇങ്ങനെ വിശേഷിപ്പിക്കാമെങ്കിലും അതിലൊന്നും ഒതുക്കുവാൻ സാധിക്കുന്ന ഒരിടമല്ല ലാൻഡൗർ എന്നതാണ് യാഥാർഥ്യം. ബ്രിട്ടീഷുകാരുടെ ഭരണകാലത്ത് കന്‍റോൺമെന്റായിരുന്ന ഇവിടം നമ്മുടെയൊക്കെ പ്രിയപ്പെട്ട എഴുത്തുകാരനായിരുന്ന റസ്കിൻ ബോണ്ടിന്‍റെ നാട് കൂടിയാണ് എന്നതാണ് ഇവിടുത്തെ ഒരി വിശേഷം. ബേക്കറികൾ മുതൽ അതിമനോഹരങ്ങളായ ദേവാലയങ്ങൾ വരെ കാഴ്ചയിൽ കയറുന്ന ഇവിടം കാലത്തിന്റെ ഓട്ടത്തിൽ കുതിക്കുവാൻ മറന്ന ഒരു നാടിന്റെ കാഴ്ചകൾക്കു സമമാണ്.\nവളഞ്ഞു പുളഞ്ഞ റോഡുകളും പർവ്വതങ്ങളിലെ വായുവും പ്രകൃതിയൊരുക്കിയിരിക്കുന്ന കിടിലൻ കാഴ്ചകളും ഒക്കെ ഇവിടം എത്രനാൾ വേണമെങ്കിലും മനസ്സിൽ സൂക്ഷിക്കാൻ പറ്റുന്ന ഇടമാക്കി മാറ്റുന്നു.\nഅത്ഭുതപ്പെടുത്തുന്ന കഥകളൊളിഞ്ഞിരിക്കുന്ന ഇവിടുത്തെ പൊടിപിടിച്ച ബംഗ്ലാവുകളും ആംഗ്ലിക്കൻ ദേവാലയങ്ങളും അമേരിക്കക്കാരെ ഹിന്ദി പഠിപ്പിക്കുന്ന ഇവിടുത്തെ ചില സ്കൂളുകളും വലിയ വിസ്മയമായിരിക്കും സഞ്ചാരികൾക്ക് നല്കുക.\nതണുത്തുറഞ്ഞ രാത്രികൾ റസ്കിന് ബോണ്ടിന്റെ കഥകളിലെ ചില രംഗങ്ങൾക്ക് ചൂടുപകരാനായി എത്തിയതാണോ എന്നു തോന്നിപ്പിക്കും...\nസെന്‍റ് പോൾസ് ചർച്ച്\nബ്രിട്ടീഷുകാരുടെ കാലത്ത് അതായത് 1839 ൽ നിർമ്മിക്കപ്പെട്ട ഇവിടുത്തെ പ്രധാന ദേവാലയമാണ് സെന്‍റ് പോൾസ് ചർച്ച്. ബ്രിട്ടീഷ് പട്ടാളക്കാർക്ക് തങ്ങളുടെ കുടുംബത്തോടെന്നപോലെ അടുപ്പമുണ്ടായിരുന്ന ഇടമാണിതെന്നാണ് പറയപ്പെടുന്നത്. അന്നുമുതൽ ഇന്നു വരെ ഡെറാഡൂണിലെ ഏറ്റവും പ്രധാനപ്പെട്ട ചരിത്ര സ്മാരകം കൂടിയാണ് ഈ ദേവാലയം. കാടിനോട് ചേർന്നു സ്ഥിതി ചെയ്യുന്നതിനാൽ ഇവിടെ എത്തുന്നവരെ കാത്തിരിക്കുന്നത് ശാന്തമായ പ്രകൃതി കൂടിയാണ്.\nഒരേ സമയം 250 പേർക്ക് വരെ ഇരിക്കാവുന്നത്ര വലുപ്പം ഇതിനുണ്ട്. എന്നാൽ ഇവിടെ എല്ലായ്പ്പോഴും വളരെ കുറച്ച് ആളുകൾ മാത്രമേ കാണുകയുള്ളൂ. പള്ളി ചുറ്റിനടന്ന് കാണുവാനാണെങ്കിൽ വൈകുന്നേരമാണ് യോജിച്ച സമയം.\nബ്രീട്ടിഷുകാരുടെ മക്കളെ ഹിന്ദി പഠിപ്പിച്ചിരുന്ന ലാൻഡൗർ ലാംഗ്വേജ് സ്കൂളിന് സമീപം സ്ഥിതി ചെയ്യുന്ന ദേവാലയമാണ് കെല്ലോഗ്സ് ദേവാലയം. ഗോഥിക് വാസ്തുവിദ്യയിൽ നിർമ്മിച്ചിരിക്കുന്ന ഈ ദേവാലയത്തിന്റെ കാഴ്ച തന്നെ മനോഹരമാണ്. വെൽഷ് വാസ്തുവിദ്യയുടെ ഏറ്റവും മികച്ച ഒരുദാഹരണമാണിത്.\nചാര് ദൂകാൻ ഏരിയ\nബേക്കറികൾ കൊണ്ടും ചെറിയ കഫേകൾ കൊണ്ടുംകൂടി അടയാളപ്പെടുത്തിയിരിക്കുന്ന ഇടമാണ് ലാൻഡൗൺ. മറ്റിടങ്ങളിൽ നിന്നു പോലും കഫേകളുടെയും ഭക്ഷണശാലകളുടെയും പേരിൽ മാത്രം ഇവിടെയെത്തുന്ന സഞ്ചാരികളുണ്ട് എന്നറിയുമ്പോൾ മാത്രമാണ് ഇതിന്റെ പ്രാധാന്യം മനസ്സിലാവുക. ഒരിടുങ്ങിയ ലൈനിലെ നാലു ചെറിയ ചായക്കടകളാണ് ചാര് ദൂകാൻ ഏരിയ എന്നറിയപ്പെടുന്നത്. എപ്പോഴാണ് ഇത് തുടങ്ങിയത് എന്നതിനെക്കുറിച്ച് ഇവിടെയുള്ളവർക്കു പോലും അറിയില്ല. രാവിലെ തന്നെ ബഞ്ചുകൾ നിറയുന്ന ഇവിടെ പാൻകേക്ക്, വേഫിൾസ്, ബൺ മസ്കാ തുടങ്ങിയവയാണ് ഇവിടുത്തെ വിഭവങ്ങൾ.\nവെജിറ്റേറിയൻ ഭക്ഷണങ്ങൾ മാത്രമാണ് ഇവിടെ വിളമ്പുന്നത്.\n20-ാം നൂറ്റാണ്ടിലാണ് ഇവിടെ ബ്രിട്ടീഷ് മിലിട്ടറി ഹോസ്പിറ്റൽ സ്ഥാപിക്കപ്പെടുന്നത്. അതിനു ശേഷം ഇവിടുത്തെ നഴ്സുമാരുടെ ക്വാർട്ടേഴ്സിനു ചുറ്റുമായി ഒരു ചെറിയ മാർക്കറ്റ് രൂപപ്പെട്ടു വന്നു. അങ്ങനെയാണ് ഇവിടുത്തെ സിസ്റ്റേഴ്സ് മാർക്കറ്റിന്‍റെ ആരംഭം. ടിബറ്റൻ ജ്വല്ലറി, പോസ്റ്റ് കാർഡുകൾ, ആഭരണങ്ങൾ തുടങ്ങിയവയ്ക്കാണ് ഇത് പേരു കേട്ടിരിക്കുന്നത്. ഇതിനു തൊട്ടടുത്തായുള്ള 1920 ൽ തുടങ്ങിയ പ്രകാശ് സ്റ്റോർ ജാമിനും മർമലേഡിനും പ്രസിദ്ധമാണ്യ\nവർഷത്തിൽ എപ്പോൾ വേണമെങ്കിലും സന്ദർശിക്കുവാൻ പറ്റിയ നാടാണ് ലാൻഡൗർ. എങ്കിലും ഏപ്രിൽ മുതൽ ജൂൺ വരെയുള്ള സമയമാണ് ഇവിടെ പ്രസന്നമായ കാലാവസ്ഥ അനുഭവപ്പെടുന്നത്.\nഉത്തരാഖണ്ഡിലെ മസൂറിയിലെ പ്രധാനപ്പെട്ട വിനോദ സ‍ഞ്ചാര കേന്ദ്രമാണ് ലാൻഡൗർ.\nമസൂറിയിൽ നിന്നും5കിലോമീറ്ററും ഡെറാഡൂണിൽ നിന്നും 37 കിലോമീറ്ററുമാണ് ഇവിടേക്കുള്ള ദൂരം. പ്രധാന നഗരങ്ങളോട് ചേർന്നു കിടക്കുന്നതിനാൽ ഇവിടെ എത്തിച്ചേരുക എളുപ്പമാണ്.\nഏറ്റവും അടുത്തുള്ള വിമാനത്താവളം ചണ്ഡിഗഡിലാണ് സ്ഥിതി ചെയ്യുന്നത്. ഡെറാഡൂൺ ISBT ബസുകൾ ലാൻഡൗറിലേക്ക് ലഭിക്കും. റെയിൽവേ സ്റ്റേഷന് ഡെറാഡൂണിലാണുള്ളത്.\nചാര്‍ദാം യാത്രയ്ക്ക് കൊവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമില്ല, വേണ്ടത് ഇത് മാത്രം\nRead more about: uttarakhand village hill station ഉത്തരാഖണ്ഡ്


സിപിഐഎം നേതാവ് പ്രതിയായ പ്രളയ ദുരിതാശ്വാസ തട്ടിപ്പ് കേസിൽ കൂടുതൽ പേർക്ക് പണം ലഭിച്ചിട്ടുള്ളതായി അന്വേഷണ സംഘം. പണം കൈമാറിയത് പ്രാദേശിക സിപിഐഎം നേതാക്കളുടെ ബന്ധുക്കളുടെ അക്കൗണ്ടുകളിലേക്കാണെന്നാണ് സൂചന. ഒന്നാം പ്രതി വിഷ്ണു പ്രസാദിന്റെ വീട്ടിൽ അന്വേഷണ സംഘം പരിശോധന നടത്തി.\nപ്രളയ ദുരിതാശ്വാസ ഫണ്ട് തട്ടിയെടുത്ത കേസിൽ സിപിഐഎം നേതാവ് എം എം അൻവറിനെ കൂടാതെ കൂടുതൽ സിപിഐഎം നേതാക്കൾ പ്രതിയാകാൻ സാധ്യതയുണ്ട്. അൻവറിനെ കൂടാതേ മറ്റ് രണ്ട് സിപിഐഎം നേതാക്കളുടെ അടുത്ത ബന്ധുക്കളുടെ അക്കൗണ്ടിലേയ്ക്കും പണം എത്തിയിട്ടുണ്ടെന്ന് ക്രൈം ബ്രാഞ്ച് കണ്ടെത്തി. കേസിലെ മുഖ്യപ്രതിയായ കളക്‌ട്രേറ്റ് ജീവനക്കാരൻ വിഷ്ണു പ്രസാദിന്റെ സഹായത്തോടേ കൂടുതൽ തിരിമറികൾ നടന്നതായും അന്വേഷണ സംഘത്തിന് കണ്ടത്താൻ കഴിഞ്ഞു.\nവിഷ്ണു പ്രസാദിന് കലക്‌ട്രേറ്റിന് അകത്ത് നിന്ന് സഹായം ലഭിച്ചിട്ടുണ്ടെന്ന സംശയം ബലപ്പെടുകയാണ്. പ്രളയ ഫണ്ട് വിതരണം ഓഡിറ്റ് ചെയ്യാൻ ക്രൈം ബ്രാഞ്ച് കളക്ടർക്ക് കത്ത് നൽകിയിട്ടുണ്ട്. ഇതിനിടെ ക്രൈം ബ്രാഞ്ച് സംഘം വിഷ്ണു പ്രസാദിനെ കാക്കനാടുള്ള വീട്ടിൽ എത്തിച്ച് പരിശോധന നടത്തി. പ്രളയ ഫണ്ട് തട്ടിപ്പിനുപയോഗിച്ച ലാപ്‌ടോപ്പും കമ്പ്യൂട്ടറും അന്വേഷണ സംഘം പിടിച്ചെടുത്തു.


ഈ തിരക്കഥ കേരളത്തിലോടുമോ? പശുവിനെ പറ്റി പലസംസ്ഥാനങ്ങളില് പല നിലപാടുള്ള കോണ്‍ഗ്രസുകാരാ...\nMon Dec 17 2018 16:38:42 GMT+0530 (IST)\nGuest Author| Updated On: 2017-05-30 09:13:44.0 | Location : Kochi\nഒന്നോര്‍ത്തുനോക്കൂ രാഹുല് ഗാന്ധി പ്രധാനമന്ത്രിയും നരേന്ദ്രമോഡി പ്രതിപക്ഷ നേതാവും ആയിരിക്കുമ്പോള്‍ആണ് ഇത്തരം ഒരു നീക്കം നടന്നതെങ്കില് രാഹുലിനെ നിക്കറില് മുള്ളിച്ചേനെ മോഡി - രശ്മി ആര് നായര് എഴുതുന്നു\nലോകാരോഗ്യ സംഘടനയുടെ കണക്കുകള് പ്രകാരം 80% ജനങ്ങള് മിശ്രഭുക്കുകളായുള്ള രാജ്യമാണ് ഇന്ത്യ. അവരുടെ ഭക്ഷണ കാര്യത്തിലേക്ക് നേരിട്ട് കൈകടത്തിക്കൊണ്ട് വെജിറ്റേറിയനിസം അടിച്ചേല്‍പ്പിക്കാനുള്ള ശ്രമം ഭരണകൂടം നടത്തുന്നു . ലോകത്ത് ഏതൊരു ജനാധിപത്യ രാജ്യത്തെയും പ്രതിപക്ഷം സ്വപ്നംകാണുന്ന ഒരു ഭരണകൂട നീക്കം . ആദ്യമായല്ല ഈ സര്‍ക്കാര് ഭൂരിപക്ഷം ജനങ്ങളെയും നേരിട്ട് ആക്രമിക്കുന്നത്. നോട്ടുനിരോധനം അത്തരത്തില് ഒന്നായിരുന്നു. എന്നിട്ടും ഒരു രാജ്യവ്യാപക പ്രതിഷേധംപോലും സംഘടിപ്പിക്കാന് കഴിയാതെ രാജ്യത്തെ പ്രധാന പ്രതിപക്ഷ പാര്‍ട്ടിയും മുന്നണിയും നോക്കുകുത്തികളാകുന്നു. ചോദിക്കാനും പറയാനും ആളില്ലാത്തവൻ്റെ മുകളില് ഏതു നീര്‍ക്കോലിയും കുതിരകയറും എന്നൊരു നാടന് ചൊല്ലുണ്ട്. അപ്പോള് ചോദിക്കാനും പറയാനും പോയിട്ട് ജീവനോടെ ഉണ്ടോ എന്ന് പോലും ഉറപ്പില്ലാത്ത പ്രതിപക്ഷമുള്ള, ജനങ്ങളുടെ മുകളില് നീര്‍ക്കോലിക്ക് പകരം ഉഗ്രവിഷമുള്ള നരേന്ദ്രമോദി കൂടെ ആയാലോ.\nഒന്നോര്‍ത്തുനോക്കൂ രാഹുല് ഗാന്ധി പ്രധാനമന്ത്രിയും നരേന്ദ്രമോഡി പ്രതിപക്ഷ നേതാവും ആയിരിക്കുമ്പോഴാണ് ഇത്തരമൊരു നീക്കം നടന്നതെങ്കില് രാഹുലിനെ നിക്കറില് മുള്ളിച്ചേനെ മോദി. ആരൊക്കെ അംഗീകരിച്ചാലും ഇല്ലെങ്കിലും, നിര്‍ഭാഗ്യവശാല് ജവര്‍ലാല് നെഹ്‌റു കഴിഞ്ഞാല് ഇന്ത്യ കണ്ട ഏറ്റവും നല്ല പ്രാസംഗികനാണ് നരേന്ദ്രമോഡി. പ്രസംഗം എന്ന് പറയുമ്പോള് വസ്തുനിഷ്ഠമായ കാര്യഅവതരണം ഒന്നുമല്ല നല്ല ഫസ്റ്റ്ക്ലാസ്സ് ഷോമാന്. സംഘപരിവാറിന്റെ അജണ്ടകളില്‍ക്കൂടി തലച്ചോര് റദ്ദാക്കപ്പെട്ട ഒരാള്‍ക്കൂട്ടത്തെ എങ്ങനെ കയ്യടിപ്പിക്കണമെന്നും കരയിക്കണമെന്നും കൃത്യമായി അറിയാവുന്നയാള്. രാജ്യസഭയില് ഭൂരിപക്ഷം ഇല്ലാതിരുന്നിട്ടുകൂടി പാര്‍ലമെൻ്റിനുള്ളില് മോദിക്ക് കാര്യമായ വെല്ലുവിളി ഉയര്‍ത്താന് പ്രതിപക്ഷത്തിന് കഴിയുന്നില്ല. എന്തെങ്കിലുമൊക്കെ ചലനങ്ങള് സൃഷ്ടിക്കാന് കഴിയുന്ന കേജ്രിവാളും മമതയും അഴകൊഴമ്പന് നിലപാടുകള് ആണെങ്കിലും മഹാസഖ്യം ഉണ്ടാക്കിയ നിതീഷ്കുമാറും ഒന്നും പാര്‍ലമെൻ്റിലോ ദേശീയ രാഷ്ട്രീയത്തിലോ കളിക്കാര് അല്ല എന്നതും മോദിക്ക് അനുഗ്രഹമാണ്.\nഗോമാംസ രാഷ്ട്രീയത്തില് കോണ്‍ഗ്രസ്സിനു ഭൂരിപക്ഷം സംസ്ഥാനങ്ങളിലും വാ തുറക്കാന് കഴിയില്ല എന്നതാണ് സത്യം. കാരണം, ഇന്ത്യയില് ഭൂരിപക്ഷം സംസ്ഥാനങ്ങളിലും ഗോവധ നിരോധന നിയമം നടപ്പിലാക്കിയത് BJP അല്ല കോണ്‍ഗ്രസാണ്. ഒന്നോ രണ്ടോ സംസ്ഥാനങ്ങള്‍ക്ക് പുറത്തേക്കു വലിയ ചലനമൊന്നും സൃഷ്ടിക്കാന് കഴിയാത്ത കമ്മ്യൂണിസ്റ്റ് പാര്‍ട്ടികള് ദേശീയ രാഷ്ട്രീയത്തില് ഒരു മൈനര് കളിക്കാര് മാത്രമാണ്. ഈ ബദല് സംസ്ഥാനങ്ങളിലേക്ക് മറ്റുള്ളിടത്തെ ജനങ്ങള് പ്രത്യാശയോടെ നോക്കുന്നുണ്ട് എന്നത് സംഘപരിവാറിനെ വിറളി പിടിപ്പിക്കുന്നുണ്ടെങ്കിലും NDA എന്ന ഭരണമുന്നണിക്ക് അതൊരു വെല്ലുവിളിയായി ഇനിയും മാറിയിട്ടില്ല എന്നതാണ് യാഥാര്‍ത്ഥ്യം . സത്യത്തില് അരയിലെ ആയുധങ്ങള് ഒന്നും പുറത്തെടുക്കാതെ തന്നെ അനായാസം വിജയിക്കാന് കഴിയുന്ന ഒരു കളിയാണ് ഇന്ത്യയില് ഇന്ന് നരേന്ദ്രമോദി കളിക്കുന്നത്.\nനരേന്ദ്രമോഡി അധികാരമേറ്റ ശേഷം ആദ്യം ഗൌതം അദാനിയെയും കൂട്ടി ഓസ്ട്രേലിയക്ക് പോയത് നയതന്ത്രം കേട്ടിപ്പടുക്കാനായിരുന്നില്ല. അവിടുത്തെ അദാനി പവര് പ്ലാൻ്റിന് പ്രാദേശികമായുള്ള പ്രശ്നങ്ങള് പരിഹരിച്ചു കൊടുക്കാന് ആയിരുന്നു. അന്ന് കൂടെ പോയ SBI ചെയര്‍പേഴ്സൻ അരുന്ധതി ഭട്ടാചാര്യ 6200 കോടി രൂപയുടെ ലോണും പാസാക്കി കൊടുത്തു . അതുകൊണ്ട് ഈ ഫാസിസ്റ്റ് ഭരണകൂടം എന്ത് ചെയ്താലും രാഷ്ട്രീയനേട്ടം എന്ന ഉല്‍പ്പന്നത്തെ കൂടാതെ അതിനൊരു കോർപ്പറേറ്റ് ഉപോല്‍പ്പന്നം കൂടി ഉണ്ടാകും. ഇന്നലെ മുതല് BJP ആവര്‍ത്തിച്ചു പറയുന്നു മാംസം അല്ല നിരോധിച്ചത് കശാപ്പാണെന്ന്. അപ്പോള് ഈ ജനങ്ങള്‍ക്ക് കഴിക്കാനുള്ള മാംസം എവിടെ നിന്നും വരും. കേരളത്തിലെ സാഹചര്യങ്ങള് വത്യസ്ഥമാണ്. ഇപ്പോള് തന്നെ ഇന്ത്യയിലെ എല്ലാ മേജര് സിറ്റികളിലും ബീഫ് വ്യാപാരം ഒരു തരത്തില് അല്ലെങ്കില് മറ്റൊരു തരത്തില് ഭീഷണിയിലും പ്രതിസന്ധിയിലുമാണ്. പ്രാദേശിക കശാപ്പുശാലകള് ഇല്ലാതായാല് കുത്തകകളുടെ പായ്ക്ക്റ്റ് മീറ്റ് വില്‍പ്പന കുതിച്ചുയരും . അത്തരത്തില് ചില്ലറ വില്‍പ്പന ശൃംഘലകള് ഇന്ത്യയില് ആരുടെ ഉടമസ്ഥതയിലാണ് ? ബീഫിന്റെ പ്രോസസിംഗ് കയറ്റുമതി കുത്തകകള് ആരാണ് നിയന്ത്രിക്കുന്നത് എന്നൊക്കെ അന്വേഷിച്ചാല് ചിത്രം കൂടുതല് വ്യക്തമാകും.\nഅപ്പോള് സംഘപരിവാറിൻ്റെ രാഷ്ട്രീയലാഭം എന്ത് എന്ന ചോദ്യം ന്യായമായും ഉണ്ടാകും. അവിടെയാണ് ഗോ മാംസത്തെ വെറുമൊരു ഭക്ഷണ പ്രശ്നമായി മാത്രം സമീപിക്കുന്നതുകൊണ്ടുള്ള പ്രശ്നം. ഇന്ത്യ എന്ന ബഹുമുഖ സംസ്കൃതികളുടെ ഒരു കൂട്ടത്തെ ഏകശിലാരൂപമാക്കി ആര്‍ഷത്തില് കൊണ്ടുപോയി തളയ്ക്കാനാണ് എന്നും പരിവാര് ശ്രമിച്ചിട്ടുള്ളത്. ഗോ മാംസ രാഷ്ട്രീയത്തില് ന്യൂനപക്ഷങ്ങള് അല്ലെങ്കില് മുസ്ലീങ്ങള് സ്വയം ശത്രുക്കള് ആയി പ്രഖ്യാപിക്കുമ്പോഴും സംഘപരിവാര് ലക്ഷ്യം ദളിത് പിന്നോക്ക വിഭാഗങ്ങളിലാണ്. ഗോമാംസം ഭക്ഷിക്കുന്നതും പശുവിനെ പാലിനായും കാര്‍ഷിക വൃത്തിക്കായും വളര്‍ത്തുന്നതും മുതല് പശുവിൻ്റെ തോല് കൊണ്ട് ഉപജീവനം നടത്തുന്നതുമായ ഒരു വലിയ സംസ്കൃതി നമ്മുടെ രാജ്യത്തെ ദളിത് വിഭാഗങ്ങള്‍ക്കിടയിലുണ്ട്. ആ സംസ്കൃതികളെ അപ്പാടെ ഉടച്ചു ബ്രാഹ്മണിസത്തിൻ്റെ അജണ്ടകള് നടപ്പാക്കുക എന്ന പരിവാര് ലക്ഷ്യം ഈ ഗോമാംസ രാഷ്ട്രീയത്തില് ഒളിച്ചു കടത്തപ്പെടുന്നുണ്ട്.\nഇന്ത്യയുടെ തെക്കേയറ്റത്ത് കേരളം പോലൊരു ചെറിയ സംസ്ഥാനമെങ്കിലും ഇതിനെ പ്രതിരോധിക്കുന്നുണ്ട് എന്ന തിരിച്ചറിവ്, സ്വന്തം സംസ്കൃതിയും ഭക്ഷണവും ഉപജീവനവും അടിച്ചമര്‍ത്തപ്പെടുന്ന ഒരു വലിയവിഭാഗം ജനങ്ങളുടെ പ്രത്യാശകളുടെയും പ്രതീക്ഷകളുടെയും മുകളില് ഒരു ചുവന്ന സൂര്യനായി പ്രകാശം പരത്തുന്നുണ്ട്.


അത്ര മോശം വാക്കായിരുന്നില്ല കഞ്ഞി • Suprabhaatham\nഅത്ര മോശം വാക്കായിരുന്നില്ല കഞ്ഞി\nഅശ്ലീലം, തെറി എന്നിവയോട് അടുത്തുവരില്ല എങ്കില്‍പോലും കഞ്ഞി എന്ന\nവാക്കിനെ തരംതാഴ്ചയുടെ പര്യായമായാണു ചില നഗരവല്‍കൃത മനസ്‌കര് ഇന്ന് ഉപയോഗിക്കുന്നത്. കഞ്ഞികുടിച്ചു വളര്‍ന്നുവന്ന ഒരു ജനതയുടെ പിന്മുറക്കാരാണിതു ചെയ്യുന്നതെന്നോര്‍ക്കണം. അവരെ ഓര്‍മിപ്പിക്കാനുള്ളത് കഞ്ഞി അത്ര മോശം വാക്കല്ല എന്നു മാത്രമല്ല കഞ്ഞി മോശം വാക്കേ അല്ല എന്നു തന്നെയാണ്\nOctober 28, 2018 | 12:28 pm IST\nമലയാളി ഇന്നലെവരെ ജീവിച്ചത് കഞ്ഞി കുടിച്ചായിരുന്നു. കാര്‍ഷിക ജീവിതത്തിന്റെ അവിഭാജ്യശീലമായിരുന്നു കഞ്ഞി. സമൂഹത്തിന്റെ സാമ്പത്തിക നിലവാരത്തിലുണ്ടായ പരിവര്‍ത്തനങ്ങളും ആധുനിക ജീവിതശീലങ്ങളുടെ കടന്നുവരവുമാണ് കഞ്ഞിയെ മലയാളിയുടെ ഭക്ഷണമെനുവില്‍നിന്നു പുറത്താക്കിയത്. അരനൂറ്റാണ്ടുവരെയും കേരളത്തിലെ ഇടത്തരം കുടുംബങ്ങള് പോലും ഉച്ചയ്ക്കും രാവിലെയും കഞ്ഞി കുടിച്ചിരുന്നവരാണ്. നാട്ടിന്‍പുറവും നഗരവും തമ്മില് ഭക്ഷണശീലങ്ങളില് വലിയ വ്യത്യാസമൊന്നും ഇല്ലാതിരുന്ന കാലത്ത് ധനാഢ്യരുടെ ഭക്ഷ്യശീലങ്ങളിലും കഞ്ഞി പ്രധാന ഇനമായിരുന്നു.\nനാടന് കുത്തരിയുടെ കൊഴുപ്പുള്ള വെള്ളവും ഇളം ചുവപ്പ് അല്ലെങ്കില് നേരിയ തവിട്ടുനിറമുള്ള വറ്റും കലര്‍ന്ന കഞ്ഞി ചൂടോടെ കുടിച്ചുകൊണ്ടാണ് മുന്‍തലമുറകള് അവരുടെ ജീവിതം പടുത്തുയര്‍ത്തിയത്. അധ്വാനവര്‍ഗക്കാരായ തൊഴിലാളികള്‍ക്കു പോഷകാഹാരം കൂടിയായി കഞ്ഞി വര്‍ത്തിച്ചു. തവിടിന്റെ ഗുണഗണങ്ങള് ഒട്ടും ചോര്‍ന്നുപോകാത്ത നാടന് അരിയുടെ കഞ്ഞിവെള്ളം നാട്ടിന്‍പുറത്തുകാരെ സംബന്ധിച്ചു ക്ഷീണം മാറ്റാനുള്ള പാനീയമായിരുന്നു. ദാഹത്തിനും തളര്‍ച്ചയ്ക്കും ബോധക്ഷയത്തിനുപോലും ഉപ്പിട്ട കഞ്ഞിവെള്ളം നല്‍കിവന്നവരാണു നാട്ടിന്‍പുറത്തുകാര്. ഇന്നത്തെ ഗ്ലൂക്കോസിന്റെ ഗുണം അന്നത്തെ കഞ്ഞിവെള്ളത്തിന് ഉണ്ടായിരുന്നു. ഉരലില് ഇടിച്ചും കുത്തിയും ഗ്രാമീണ വീടുകളില് നെല്ലില്‍നിന്നു നേരിട്ട് ഉണ്ടാക്കിയ അരിക്ക് കടുത്ത തവിട്ടുനിറത്തിന്റെ സ്വാഭാവികതയുണ്ടായിരുന്ന കാലമാണത്.\nനെല്ലുകുത്ത് മില്ലുകള് വ്യാപകമായ ശേഷവും നാടന് അരിയുടെ തവിട്ടുനിറം ഒരു പരിധിവരെ നിലനിന്നു. ഫ്‌ളോര് മില്ലുകളില്‍നിന്നു കുത്തിയെടുത്തു കൊണ്ടുവരുന്ന അരി ചേറി തവിട്ട് കളഞ്ഞ് ചാക്കില് കെട്ടിയും പത്തായങ്ങളില് നിറച്ചും കുട്ടകളിലും മഞ്ചപ്പെട്ടികളിലും നിറച്ചും സൂക്ഷിച്ചിരുന്ന കാലത്തും അരിക്ക് ഇളം തവിട്ടുനിറവും ആ അരി വെന്ത ചോറിനും അതിന്റെ വെള്ളത്തിനും ആകര്‍ഷകമായ ഒരുതരം നാട്ടുഗന്ധവും നിലനിന്നു.\nഅരി വെന്ത വെള്ളത്തെ മലയാളികള് കഞ്ഞിവെള്ളം എന്നാണു വിളിച്ചത്. ആ വിളിപ്പേരില് തന്നെ കഞ്ഞിയുടെ സ്വാധീനം കാണാം. കഞ്ഞിയൂറ്റിയാണ് ചോറുണ്ടാക്കുന്നത് എന്ന കാഴ്ചപ്പാടാണ് ഈ സ്വാധീനത്തില് പ്രതിഫലിക്കുന്നത്. അതായത് മലയാളിയുടെ ഏറ്റവും ആദിമമായ അരിയാഹാരം കഞ്ഞിയായിരുന്നു. കഞ്ഞിയില്‍നിന്ന് ഒരുപടി മുന്നിലേക്കുള്ള പരിഷ്‌ക്കരണം എന്ന നിലയിലേ ചോറിനെ അഥവാ ഊണിനെ മലയാളി പൂര്‍വികര് കണ്ടിട്ടുള്ളൂ. അതുകൊണ്ടാണ് മൂന്നുനേരത്തെ കഞ്ഞിശീലത്തില്‍നിന്ന് ഉച്ചയൂണിലേക്കു മാറിയ കാലത്തും അധികം മലയാളികളും ഉച്ചയൂണ് എന്നു പ്രയോഗിക്കാതെ ഉച്ചക്കഞ്ഞി എന്നു മാത്രമായി പറഞ്ഞുവന്നത്. കര്‍ഷക ജന്മിമാരുടെ വീടുകളില് മാത്രമാണ് കേരളത്തില് മധ്യദശകങ്ങളില് ഊണ് ശീലമായിരുന്നത്. പിന്നീടത് എല്ലാ വിഭാഗങ്ങളിലേക്കും പകരുകയായിരുന്നു. പാടത്ത് നിത്യക്കൂലിക്കു പണിയെടുത്ത കര്‍ഷക തൊഴിലാളികള് അവര്‍ക്കു വൈകുന്നേരങ്ങളില് കിട്ടിയിരുന്ന നെല്ല് വീട്ടില് കൊണ്ടുവന്ന് വറുത്ത് ഉരലില് കുത്തി അരിയാക്കി അന്തികളില് കഞ്ഞിവച്ചു കുടിച്ചു.\nകേരളത്തിലെ കാര്‍ഷിക ജീവിതവുമായി, പ്രത്യേകിച്ച് നെല്‍കൃഷിയുമായി ബന്ധപ്പെട്ട സ്വാഭാവിക ഭക്ഷ്യരീതി കഞ്ഞിയായിരുന്നു. രാവിലെ പാടത്തെത്തുന്ന കര്‍ഷക തൊഴിലാളികള് തലേന്നാളത്തെ കഞ്ഞിവെള്ളത്തില് ഉപ്പിച്ചു കുടിച്ചു വയര് നിറച്ചാണു പണിക്കിറങ്ങിയത്. പത്തുമണി നേരങ്ങളില് അവരുടെ വീടുകളില്‍നിന്നു പാടവരമ്പുകളിലേക്ക് കഞ്ഞിപ്പാത്രങ്ങളെത്തി. പിച്ചള തൂക്കുപാത്രങ്ങളിലും ചെറിയ അലൂമിനിയം കുടുക്കകളിലും ചൂടുള്ള കഞ്ഞിയും തൊട്ടുകൂട്ടാനുള്ള അനുബന്ധങ്ങളും പാടവരമ്പുകളിലെത്തി. ഉച്ചകളിലും ഇതുതന്നെയായിരുന്നു അവസ്ഥ. ഉച്ചക്കഞ്ഞിക്ക് ഉപ്പേരിയോ കറികളോ കൂടുതലുണ്ടാകും. പിച്ചള തൂക്കുപാത്രങ്ങളില് വിളമ്പുന്ന തവിട്ടുനിറമുള്ള ആവി പറക്കുന്ന കുത്തരിക്കഞ്ഞിക്കു നേരിയ സുഗന്ധവും ആകര്‍ഷണീയതയും ഉണ്ടായിരുന്നു. വയല് വരമ്പുകളില് ഇത്തരം കഞ്ഞിപ്പാത്രങ്ങളുടെ നിരകള് മുന്‍പ് പതിവു കാഴ്ചയായിരുന്നു.\nഗ്രാമീണശീലത്തിന്റെ ഒരു ഭാഗമായി നിലനിന്നതാണ് വാറ്റുകഞ്ഞി. അന്തിക്കു ചോറും വെന്ത് അടുപ്പില്‍നിന്നു കലം താഴെയിറക്കിയാല് ഉടനെ വീട്ടിലെ കാരണവന്മാര്‍ക്കും മുതിര്‍ന്നവര്‍ക്കും അതില്‍നിന്ന് ചൂടോടെ അല്‍പം ഒരു പരന്ന പിച്ചളക്കിണ്ണത്തില് ഒഴിച്ചുകൊടുക്കും. ഉപ്പുമാങ്ങയോ ചുട്ട പപ്പടമോ സഹിതം അവര് അതു കുടിക്കും. ചോറ് വാര്‍ക്കുന്നതിനുമുന്‍പുള്ളതോ ആ സമയത്ത് ഉള്ളതോ എന്ന നിലയ്ക്കാണ് ഈ കഞ്ഞി വാറ്റുകഞ്ഞി എന്ന പേരാര്‍ജിച്ചത്. ഇടത്തരം കുടുംബത്തിലെല്ലാം വാറ്റുകഞ്ഞി പതിവുണ്ടായിരുന്നു. ചോറിന്റെ സത്തയും ഗുണവും കഞ്ഞിവെള്ളത്തിലാണ് അടങ്ങിയിരിക്കുന്നത് എന്ന നാടന് കാഴ്ചപ്പാട് അക്കാലങ്ങളിലെ കഞ്ഞിവെള്ള ശീലങ്ങളുടെ അടിസ്ഥാനമാണ്.\nകഞ്ഞിവെള്ളം കൊണ്ടുള്ള പൂര്‍വകാല ഉപയോഗങ്ങള് എണ്ണമറ്റവയാണ്. വീടുകളിലെ വളര്‍ത്തുമൃഗങ്ങളിലേക്കും ചെടികളിലേക്കും വരെ കഞ്ഞിവെള്ളത്തിന്റെ ഉപയോഗം നീണ്ടുചെന്നു. തലേന്നാളത്തെ കഞ്ഞിവെള്ളത്തില് പിണ്ണാക്കും അവശിഷ്ട ചോറും മറ്റും കലര്‍ത്തിയാണു പശുക്കള്‍ക്കു കൊടുത്തത്. തൊഴുത്തുകളുടെ ഓരം ചേര്‍ന്നുണ്ടായിരുന്ന തൊട്ടികളില് പഴങ്കഞ്ഞിവെള്ളം പതിവായി സൂക്ഷിച്ചിരുന്നു. ഇതില് അടുക്കളയില്‍നിന്നുള്ള പലതരം ശേഷിപ്പുകള് കലര്‍ത്തി പശുക്കള്‍ക്കു നല്‍കി. വീട്ടുപറമ്പില് നട്ടുപിടിപ്പിക്കുന്ന മിരിങ്ങാത്തറികള്‍ക്കും വേപ്പിന്‍തൈകള്‍ക്കും മുളകുചെടികള്‍ക്കും വാഴകള്‍ക്കും പയറ്റുചെടികള്‍ക്കും മത്തന്, കുമ്പളം, വെള്ളരി തുടങ്ങിയവയ്ക്കുമെല്ലാം കഞ്ഞിവെള്ളം ഒഴിച്ചുകൊടുക്കുന്നത് ഗ്രാമീണശീലമാണ്. കഞ്ഞിവെള്ളത്തിന്റെ പശിമയേറ്റു വളരുന്ന മുരിങ്ങാത്തറികളും പയറ്റുചെടികളും മത്തന്‍ചെടികളും നല്ല രീതിയില് ഇലക്കറുപ്പ് കാട്ടുകയും അവയുടെ പൂക്കള്‍ക്കും ഫലങ്ങള്‍ക്കും തിണര്‍പ്പ് കൂടുകയും ചെയ്തിരുന്നു. ഇങ്ങനെ കഞ്ഞിവെള്ളം മനുഷ്യേതര തലങ്ങളിലേക്കും ചെന്നെത്തിക്കൊണ്ടിരുന്നു.\nവള്ളുവനാട്ടുകാര് കഞ്ഞ്യര്‍ളം തൂമിച്ചത് എന്നു പറഞ്ഞാല് അതിനര്‍ഥം കഞ്ഞിവെള്ളത്തില് ഉണക്കയോ പച്ചയോ ആയ മുളകുകള് അരിഞ്ഞിട്ടു മണ്‍ചട്ടിയില് മൂപ്പിച്ചെടുത്ത ചെറിയ ഉള്ളിക്കഷണങ്ങളില് ചേര്‍ത്ത് വഴറ്റിയുണ്ടാക്കുന്ന താല്‍ക്കാലിക കറി എന്നാണ്. പണ്ടുകാലങ്ങളില് ഒട്ടുമിക്ക വള്ളുവനാടന് ദരിദ്രവീടുകളിലും ഈ കഞ്ഞിവെള്ളം തൂമിച്ച കറി പതിവായിരുന്നു. കഞ്ഞിവെള്ളത്തില് പയറ്റിലയോ മത്തനിലയോ മുരിങ്ങയിലയോ ഇട്ടു വഴറ്റി വേവിച്ചുണ്ടാക്കുന്ന ഇലക്കറികളും പതിവായിരുന്നു.\nമറ്റൊരു കഞ്ഞിവെള്ള വിഭവമാണ് മാന്തക്കഞ്ഞി. കഞ്ഞിവെള്ളത്തില് ഉണക്കമാന്തളിട്ടു വേവിച്ച് അതില് പച്ചമുളക് കീറിയിട്ട് ഉണ്ടാക്കിയ കറിയാണ് മാന്തക്കഞ്ഞി. ഉണക്ക മാന്തളിനൊപ്പം തന്നെയാണു ചിലര് പച്ചമുളക് നീളത്തില് കീറിയിട്ടിരുന്നത്. മാന്തളിന്റെയും പച്ചമുളകിന്റെയും വേവുസമയങ്ങളില് വ്യത്യാസം ഉള്ളതുകൊണ്ടുതന്നെ മാന്തക്കഞ്ഞിയിലെ മാന്തളിനും പച്ചമുളക് കീറിനും രണ്ടുതരം വേവായിരിക്കും. ഇതൊഴിവാക്കാന് ചില വീട്ടമ്മമാര് പച്ചമുളക് അരച്ചുചേര്‍ത്ത് മാന്തക്കഞ്ഞി ഉണ്ടാക്കിയിരുന്നു.\nഉണങ്ങിയ ചക്കക്കുരുവും മുരിങ്ങയിലയും കഞ്ഞിവെള്ളത്തില് വേവിച്ചുണ്ടാക്കിയ മുരിങ്ങാക്കറിക്കു സവിശേഷ രുചിയാണ്. ചക്കക്കുരു വേവുമ്പോള് ഉയരുന്ന നേരിയ ഗന്ധവും മുരിങ്ങയില വെന്ത മണവും ചേര്‍ന്ന് ഇത്തരം കറികള്‍ക്കു വേറിയ ചൂരുണ്ടായിരുന്നു. അടുപ്പത്ത് കലത്തില് വെന്തുകൊണ്ടിരിക്കുന്ന അരിയിലേക്കു തൊലികളഞ്ഞ കപ്പക്കിഴങ്ങ് വെറിമുറിക്കാതെ ഇട്ടുവേവിക്കുന്ന പതിവ് വള്ളുവനാട്ടുകാര്‍ക്കിടയില് പണ്ടുകാലത്ത് നിലനിന്നു. ഇങ്ങനെ ചോറ്റില് വേവുന്ന കൊള്ളിക്കിഴങ്ങ് അതീവ മൃദുലമായിരിക്കും. പല്ലില്ലാത്ത വയസായ കാരണവന്മാര്‍ക്ക് തിന്നാനാണ് കൂടുതലായും ഇത്തരത്തില് കപ്പ ചോറ്റിലിട്ടു വേവിച്ചിരുന്നത്. അരി വെന്ത വെള്ളത്തിന്റെ രുചികൂടി അതില് കലര്‍ന്നിരുന്നതിനാല് ഇരട്ടിരുചിയായിരുന്നു അതിന്.\nകഞ്ഞി കേരളീയ ജീവിതത്തില്‍നിന്നു തീര്‍ത്തും വേരറ്റുപോയിട്ടില്ല എന്നു നമുക്കറിയാം. എന്നാല്, മൂന്നുനേരം കഞ്ഞി കുടിച്ചിരുന്ന കേരളീയര് പിന്നീട് ഒരുനേരം ഊണിലേക്കും അതു കഴിഞ്ഞു രണ്ടുനേരം ഊണിലേക്കും മാറി. പിന്നീട് ഊണെന്നാല് ഉച്ച മാത്രമെന്ന അവസ്ഥ വന്നു. ശേഷിച്ച രണ്ടുനേരവും പുത്തന് വിഭവങ്ങളും പലഹാരങ്ങളും ദോശയും ചപ്പാത്തിയും പൊറോട്ടയുമൊക്കെയായി. എന്നാല്, പനിക്കാലങ്ങളിലും രോഗാവസ്ഥകളിലും കഞ്ഞി ലളിതഭക്ഷണമായി നിലനിന്നു.\nഫാസ്റ്റ് ഫുഡ്-നഗര ഭക്ഷണശീലങ്ങളിലേക്കുള്ള മാറ്റത്തിന്റെ ഫലമായി അരി ഭക്ഷണം തിരസ്‌കരിക്കപ്പെടുന്ന അവസ്ഥയുമുണ്ടായി. ഒരുനേരം പോലും കഞ്ഞി കുടിക്കാത്തവരുടെ ഭൂരിപക്ഷം വര്‍ധിച്ചു. എന്നാല്, ഇപ്പോള് ഒരു തിരിച്ചുവരവിന്റെ ലക്ഷണങ്ങള് ധാരാളമായി കാണാം. ഫാസ്റ്റ് ഫുഡ് ഭക്ഷണങ്ങളില് ചെടിപ്പും മടുപ്പും അനുഭവപ്പെടുന്ന ഒരു വലിയ വിഭാഗം നഗര-കേരളീയര് ഇന്ന് കഞ്ഞി പതിവാക്കിത്തുടങ്ങിയിട്ടുണ്ട്. വന് നഗരങ്ങളില് പോലും കഞ്ഞിക്കടകള് വര്‍ധിക്കുന്നതും തട്ടുകടകളിലേക്ക് കഞ്ഞി തിരിച്ചെത്തുന്നതും കാണാം. പനിക്കാലങ്ങളില് ചുട്ട പപ്പടവും ഉപ്പിലിട്ട മാങ്ങയും ചൂടു കഞ്ഞിയുമായി ജീവിച്ച കേരളീയര്‍ക്ക് കഞ്ഞിയെന്നത് രോഗാവസ്ഥയുടെ സൂചകമായിത്തോന്നലുണ്ടായി. ദരിദ്രന്റെയും പട്ടിണിക്കാരന്റെയും താഴ്ന്ന ജീവിതാവസ്ഥയില് ഉള്ളവന്റെയും ഭക്ഷണമാണ് കഞ്ഞിയെന്ന കേരളീയന്റെ ഇടക്കാല അഹന്തയ്ക്കു കാലം മറ്റു രീതിയില് കണക്കുതീര്‍ക്കുന്നതിന്റെ ലക്ഷണമാണു നഗരങ്ങളില് വര്‍ധിച്ചുവരുന്ന കഞ്ഞിയോടുള്ള സമകാലിക ആഭിമുഖ്യം. അത്ര പെട്ടെന്ന് കേരളീയ ജീവിതത്തില്‍നിന്നു പറ്റെ തുടച്ചുമാറ്റാനാവാത്ത ആദിമമായ ഒരു ഭക്ഷ്യശീലം എന്ന നിലയില് കഞ്ഞിക്കുള്ള അനന്യത വീണ്ടും വീണ്ടും തെളിയിക്കപ്പെട്ടുകൊണ്ടിരിക്കുകയാണ്. നഗരവല്‍കൃതശീലങ്ങളില്‍നിന്നും ഫാസ്റ്റ് ഫുഡ് ഭക്ഷണത്തില്‍നിന്നുമുള്ള ഒരു പിന്മാറ്റമായൊന്നും അതിനെ കാണാനാവില്ല.\nനേര്‍ച്ച കഞ്ഞി പാര്‍ച്ച\nദാരിദ്ര്യം കൊടികുത്തി വാണിരുന്ന കാലത്ത് കേരളത്തില് നിലനിന്നിരുന്ന ഒരു സമ്പ്രദായമാണ് നേര്‍ച്ച കഞ്ഞി പാര്‍ച്ച. വിപത്തുകള് നീങ്ങാനും അനുഗ്രഹങ്ങള്‍ക്കും വേണ്ടി ആളുകള് ജാതിമത ഭേദമന്യേ നേര്‍ച്ചയാക്കി ദരിദ്രരെ വിളിച്ചുവരുത്തി മാസത്തില് ചില ക്ഷേത്രങ്ങളില് ഇത്തരം കഞ്ഞി പാര്‍ച്ചകള് നടന്നിരുന്നു. റമദാനിലെ ഇരുപത്തിയേഴാം രാവിന്റെ വൈകുന്നേരം കഞ്ഞി നല്‍കുന്ന പതിവ് വള്ളുവനാട്ടിലെ ചില പള്ളികളില് നിലനിന്നിരുന്നു. പതുക്കെപ്പതുക്കെ കഞ്ഞി മുഖ്യധാരയില്‍നിന്ന് അപ്രത്യക്ഷമായതിന്റെ തുടര്‍ച്ചയായി നേര്‍ച്ചക്കഞ്ഞിയും ഇല്ലാതായി.\nകൃഷിയുടെ പിന്മാറ്റവും ഭക്ഷ്യശീലങ്ങളിലെ പരിണാമവും കമ്പോളത്തില്‍നിന്നു കിട്ടുന്ന അരിയിലുള്ള വിശ്വാസക്കുറവുമെല്ലാം കഞ്ഞിയുടെ പിന്മാറ്റത്തില് ഘടകങ്ങളായിരിക്കാം. മൂന്നുനേരം കഞ്ഞി കുടിച്ചു വളര്‍ന്നവരുടെ പിന്‍തലമുറക്കാര് കഞ്ഞിയെ സ്റ്റാന്‍ഡേഡ് കുറവിന്റെയും നിലവാരക്കമ്മിയുടെയും സൂചനയായി ഉപയോഗിക്കുന്ന പതിവ് ഇന്നുണ്ട്. ‘അവനാളൊരു കഞ്ഞിയാണ് ‘, ‘കഞ്ഞിപ്പാര്‍ട്ടിയാണ് ‘ എന്നൊക്കെയുള്ള പ്രയോഗങ്ങള് കഞ്ഞിയെ അവഹേളിക്കുന്ന സമകാലികശൈലികളാണ്. അശ്ലീലം, തെറി എന്നിവയോട് അടുത്തുവരില്ല എങ്കില്‍പോലും കഞ്ഞി എന്ന വാക്കിനെ തരംതാഴ്ചയുടെ പര്യായമായാണു ചില നഗരവല്‍കൃത മനസ്‌കര് ഇന്ന് ഉപയോഗിക്കുന്നത്. കഞ്ഞികുടിച്ചു വളര്‍ന്നുവന്ന ഒരു ജനതയുടെ പിന്മുറക്കാരാണിതു ചെയ്യുന്നതെന്നോര്‍ക്കണം. അവരെ ഓര്‍മിപ്പിക്കാനുള്ളത് കഞ്ഞി അത്ര മോശം വാക്കല്ല എന്നു മാത്രമല്ല കഞ്ഞി മോശം വാക്കേ അല്ല എന്നു തന്നെയാണ്.


Emalayalee.com - കെ.ടി. കാലയവനികയ്ക്ക് മുന്നിലാണ് - ബഷീര് അഹമ്മദ്\nകെ.ടി. കാലയവനികയ്ക്ക് മുന്നിലാണ് - ബഷീര് അഹമ്മദ്\nkozhikode 26-Mar-2015 ബഷീര് അഹമ്മദ്\nകോഴിക്കോട് : കെ.ടി.യുടെ നാടകങ്ങളിലെ ആശയം ഈ കാലഘട്ടത്തിലാണ് ഏറ്റവും പ്രസക്തമെന്ന് സംഗീത നാടക അക്കാദമി വൈസ് ചെയര്‍മാന് ടി.എം. അബ്രഹാം പറഞ്ഞു.\nമനുഷ്യന് മതത്തിന്റെയും ജാതിയുടെയും പേര് പറഞ്ഞ് പോര്‍ക്കളത്തിലിറങ്ങുന്ന ഈ കാലഘട്ടം നേരത്തേ വരച്ച് കാട്ടാന് കെ.ടി.യുടെ നാടകങ്ങള്‍ക്ക് കഴിഞ്ഞിട്ടുണ്ട്. കെ.ടി. കാലയവനികയ്ക്ക് പിന്നിലല്ല മുന്നിലാണെന്ന് അദ്ദേഹം പറഞ്ഞു. പുരോഗമന കലാസാഹിത്യസംഘവും കെ.ടി. അനുസ്മരണസമിതിയും ചേര്‍ന്ന് കോഴിക്കോട് സംഘടിപ്പിച്ച അനുസ്മരണ പരിപാടി ഉദ്ഘാടനം ചെയ്യുകയായിരുന്നു. ടി.എം. അബ്രഹാം, പുരുഷന് കടലുണ്ടി എം.എല്.എ. അദ്ധ്യക്ഷനായിരുന്നു. ഭക്ഷണത്തിലെ ജനാധിപത്യം എന്ന വിഷയത്തെ കുറിച്ച് കെ.ഇ.എന്. കുഞ്ഞഹമ്മദ് പ്രഭാഷണം നടത്തി.\nനാടക രംഗത്ത് കഴിവ് തെളിയിച്ച മഹത് വ്യക്തികളായ ഡോ.കെ.ശ്രീകുമാര്, ടി.സുധാകരന്, വിന്‍സണ് സാമുവല്, പി.പി. ജയരാജ്, മാധവന് കുന്നത്തറ, ടി.സുരേഷ് ബാബു, ഗിരീഷ് കളത്തില്, റഫീക്ക് മംഗലശ്ശേരി, ടി.എം.ചന്ദ്രശേഖരന് എന്നിവരെ ചടങ്ങില് ആദരിച്ചു.\nനാടകപ്രവര്‍ത്തക സംഗമം സതീഷ് കെ.സതീഷ് ഉദ്ഘാടനം ചെയ്തു. എ.ശാന്തകുമാര്, മാധവന് പുന്നത്തറ, ഹരിചന്ദ്രന് ഇയ്യാട്, എം.കെ.മെഹബൂബ്, സന്തോഷ് പാലക്കട, ഗോപിനാഥ് ഉപാസന എന്നിവര് സംസാരിച്ചു.\nഫോട്ടോ കെ.ടി.മുഹമ്മദ് അനുസ്മരണ സംഗീത നാടക അക്കാദമി വൈസ് ചെയര്‍മാന് ടി.എ. അബ്രഹാം ഉദ്ഘാടനം ചെയ്യുന്നു.


കാസര്‍കോട് ജില്ലയിലെ വിവിധ സര്‍ക്കാര് ആശുപത്രികളില് നടപ്പാക്കുന്ന ഇ ഹെല്‍ത്ത് പദ്ധതിയിലേക്ക് ഹാന്‍ഡ് ഹോള്‍ഡിങ് സപ്പോര്‍ട്ടിങ് സ്റ്റാഫുകളെ നിയമിക്കുന്നു. കൂടിക്കാഴ്ച ആഗസ്റ്റ് 17 ന് ജില്ലാമെഡിക്കല് ഓഫീസറുടെ കാര്യാലയത്തില് നടക്കും. ഇലക്ട്രോണിക്‌സ്, കമ്പ്യൂട്ടര് സയന്‍സ്,…\nകാസര്‍കോട് 715 പേര്‍ക്ക് കൂടി കോവിഡ്\nകാസര്‍കോട് ജില്ലയില് 715 പേര് കൂടി കോവിഡ് 19 പോസിറ്റീവായി. ചികിത്സയിലുണ്ടായിരുന്ന 803 പേര്‍ക്ക് കോവിഡ് നെഗറ്റീവായി. നിലവില് 6927 പേരാണ് ചികിത്സയിലുള്ളത്. ജില്ലയില് കോവിഡ് ബാധിച്ച് മരിച്ചവരുടെ എണ്ണം 347 ആയി ഉയര്‍ന്നു.…\nകാസർഗോഡ് ജില്ലാ വികസന സമിതി യോഗം കാസർഗോഡ്: ജില്ലയിലെ മലയോര പ്രദേശങ്ങളില് വന്യമൃഗങ്ങള് കാര്‍ഷിക വിളകള് വ്യാപകമായി നശിപ്പിക്കുകയും ജനജീവിതത്തിന് ഭീഷണിയാവുകയും ചെയ്യുന്ന സാഹചര്യത്തില് ജില്ലാതലത്തില് ജനപ്രതിനിധികളുടേയും ഉദ്യാഗസ്ഥരുടെയും യോഗം അടിയന്തരമായി വിളിച്ചു…\nകാസർഗോഡ്: സംസ്ഥാനത്ത് ഏറ്റവും മികച്ച രണ്ടാമത്തെ സഹകരണ ബാങ്കായി തെരഞ്ഞെടുത്ത മടിക്കൈ സര്‍വ്വീസ് സഹകരണബാങ്കിനേയും, പഞ്ചായത്തില് 100 ശതമാനം വിജയം കൈവരിച്ച പൊതുവിദ്യാലയങ്ങളെയും മടിക്കൈ ഗ്രാമ പഞ്ചായത്ത് ഭരണസമിതി ആദരിച്ചു. ജില്ലാ കോവിഡ് സ്‌പെഷൽ…\nകാസര്‍കോട്: ജില്ലയിലെ ബ്ലോക്ക് പഞ്ചായത്ത് അസോസിയേഷന് ജില്ലാ പ്രസിഡന്റായി കാഞ്ഞങ്ങാട് ബ്ലോക്ക് പഞ്ചായത്ത് പ്രസിഡന്റ് കെ. മണികണ്ഠന്, സെക്രട്ടറിയായി പരപ്പ ബ്ലോക്ക് പഞ്ചായത്ത് പ്രസിഡന്റ് എം. ലക്ഷ്മി എന്നിവര് തെരഞ്ഞെടുക്കപ്പെട്ടു. വൈസ് പ്രസിഡന്റായി കാസര്‍കോട്…\nകുട്ടികള്‍ക്കുള്ള ധീരതാ അവാര്‍ഡിന് അപേക്ഷിക്കാം\nകാസർഗോഡ്: ഇന്ത്യന് കൗണ്‍സില് ഫോര് ചൈല്‍ഡ് വെല്‍ഫെയര് കുട്ടികള്‍ക്കായി നല്‍കി വരുന്ന ധീരതാ അവാര്‍ഡിന് അപേക്ഷിക്കാം. സാമൂഹ്യ തിന്മകള്, മറ്റ് കുറ്റകൃത്യങ്ങള് ഇവയ്‌ക്കെതിരായും അപ്രതീക്ഷിത അപകടസന്ധിയില് നിന്നും സ്വന്തം ജീവന് അപകടവും ഗുരുതരമായ പരിക്കുകള്…\nലോക ഹെപ്പറ്റൈറ്റിസ് ദിനാചരണത്തിന്റെ ഭാഗമായി ജില്ലാ മെഡിക്കല് ഓഫീസ്,ദേശീയാരോഗ്യദൗത്യം എന്നിവയുടെ നേതൃത്വത്തില് ജില്ലയിലെ ആശ പ്രവര്‍ത്തക്കക്കായി ജില്ലാതല വെബിനാര് നടത്തി. ജില്ലാ മെഡിക്കല് ഓഫീസര് ഡോ. കെആര് രാജന് ഉദ്ഘാടനം ചെയ്തു. ദേശീയ ആരോഗ്യ…\nകോവിഡ് പെരുമാറ്റച്ചട്ട ലംഘനവുമായി ബന്ധപ്പെട്ട് ജില്ലയില് ബുധനാഴ്ച 128 കേസുകള് രജിസ്റ്റര് ചെയ്തു. വിവിധ കേസുകളിലായി 139 പേരെ അറസ്റ്റ് ചെയ്യുകയും 354 വാഹനങ്ങള് കസ്റ്റഡിയില് എടുക്കുകയും ചെയ്തു. മാസ്‌ക് ധരിക്കാത്തതിന് 2074 പേര്‍ക്കെതിരെയും…


Pope Francis| പരിസ്ഥിതി സംരക്ഷണത്തിനായി യുവാക്കള് മുന്നിട്ടിറങ്ങണമെന്ന് ഫ്രാന്‍സിസ് മാര്‍പ്പാപ്പ\nHOME/ INTERNATIONAL/ EUROPE/POPE FRANCIS TO YOUNG PEOPLE NEED TO PROTECT ENVIRONMENT\nPublished on: Nov 21, 2021, 9:38 PM IST\nസമൂഹത്തിന്‍റെ മനസാക്ഷിയായി യുവാക്കള് മാറണമെന്ന് ഫ്രാന്‍സിസ് മാര്‍പ്പാപ്പ (Pope Francis)\nവത്തിക്കാന് സിറ്റി : പരിസ്ഥിതി സംരക്ഷണത്തിന് യുവാക്കള് മുന്നിട്ടിറങ്ങണമെന്ന് ഫ്രാന്‍സിസ് മാര്‍പ്പാപ്പ (Pope Francis). സമൂഹത്തിന്‍റെ മനസാക്ഷിയായി യുവാക്കള് മാറണമെന്നും അദ്ദേഹം ആവശ്യപ്പെട്ടു. സെന്‍റ് പീറ്റേഴ്‌സ് ബസലിക്കയില് ചര്‍ച്ച് ഡേയുടെ ഭാഗമായി ഒത്തുകൂടിയ യുവ ജനങ്ങളോട് സംസാരിക്കുകയായിരുന്നു അദ്ദേഹം.\nആവേശത്തോടൊപ്പം വെല്ലുവിളി നിറഞ്ഞ ഒരു കാര്യമാണ് താന് തങ്ങളോട് ആവശ്യപ്പെടുന്നത്. ചുറ്റുമുള്ളതെല്ലാം തകര്‍ന്ന് തുടങ്ങുമ്പോള് നാം തലയുയര്‍ത്തി നിന്ന് അതിനെ പ്രതിരോധിക്കണം. സമത്വത്തിനായി ഒരുമിച്ച് നില്‍ക്കണം. ദുര്‍ബലരെ ഉയര്‍ത്തികൊണ്ടുവരാന് നാം പ്രയത്‌നിക്കണം. ഐക്യത്തിന്‍റെയും പരസ്പരം പങ്കിടലിന്‍റേയും മനോഭാവം പ്രചരിപ്പിക്കണം.\nAlso Read: Kerala Covid Updates| സംസ്ഥാനത്ത് 5080 പേര്‍ക്ക് കൂടി Covid-19 ; 40 മരണം\nപരിസ്ഥിതി മലീനീകരണത്തെ നിരവധി യുവാക്കള് വിമര്‍ശിച്ചതായി കണ്ടു. അത് വലിയ കാര്യമാണ്. മഹത്തായ ആദർശങ്ങളെ അടിച്ചമർത്തുന്ന ഒരു ലോകത്താണ് നാം ജീവിക്കുന്നത്. വർത്തമാനകാല നേട്ടങ്ങളെക്കുറിച്ച് മാത്രമാണ് ലോകം ചിന്തിക്കുന്നത്. എന്നാല് സ്വപ്നം കാണാനുള്ള കഴിവ് യുവാക്കള്‍ക്ക് നഷ്ടപ്പെട്ടിട്ടില്ലെന്നും അദ്ദേഹം കൂട്ടിച്ചേര്‍ത്തു.\nസമൂഹത്തിന്‍റെ വിമർശനാത്മക മനസാക്ഷിയാകാന് യുവാക്കള്‍ക്ക് കഴിയണമെന്നും അദ്ദേഹം കൂട്ടിച്ചേര്‍ത്തു. 2023 ഓഗസ്റ്റിൽ പോർച്ചുഗലിലെ ലിസ്ബണിൽ നടക്കുന്ന കത്തോലിക്കാ സഭയുടെ സമ്മേളനത്തില് അദ്ദേഹം യുവജനങ്ങളുമായി കൂടിക്കാഴ്ച നടത്തിയേക്കും.


5000 അഫ്ഗാൻ അഭയാർത്ഥികൾക്ക് യുഎഇ താൽക്കാലിക അഭയം നൽകും, തീരുമാനം അമേരിക്കൻ അഭ്യർത്ഥന പ്രകാരം | uae temporary shelter for 5000 afghan refugees\n5000 അഫ്ഗാൻ അഭയാർത്ഥികൾക്ക് യുഎഇ താൽക്കാലിക അഭയം നൽകും, തീരുമാനം അമേരിക്കൻ അഭ്യർത്ഥന പ്രകാരം\n10 ദിവസത്തേക്കാണ് യുഎഇ താൽക്കാലിക അഭയം നൽകുകയെന്ന് അധികാരികൾ അറിയിച്ചു. കാബൂളിൽ നിന്നും യുഎസ് വിമാനങ്ങളിൽ യാത്രക്കാരെ യുഎഇയിൽ എത്തിക്കും.\nKabul, First Published Aug 21, 2021, 7:28 AM IST\nഅബുദാബി: താലിബാൻ പിടിച്ചെടുത്ത അഫ്ഗാനിസ്ഥാനിൽ നിന്നും പാലായനം ചെയ്യുന്ന 5000 അഭയാർത്ഥികൾക്ക് യുഎഇ അഭയമൊരുക്കും. 10 ദിവസത്തേക്കാണ് താൽക്കാലികമായി തങ്ങാനുള്ള സൌകര്യമൊരുക്കുകയെന്ന് യുഎഇ അധികാരികൾ അറിയിച്ചു. കാബൂളിൽ നിന്നും യുഎസ് വിമാനങ്ങളിൽ അഭയാർത്ഥികളെ യുഎഇയിൽ എത്തിക്കും.അമേരിക്കയുടെ അഭ്യർത്ഥന പ്രകാരമാണ് തീരുമാനമെന്നും യുഎഇ വ്യക്തമാക്കി.\nഅഫ്ഗാനിസ്ഥാനിൽ അമേരിക്കയെ സഹായിച്ച സ്വദേശികളുടെ സുരക്ഷ തങ്ങളുടെ ഉത്തരവാദിത്തമാണെന്ന് പ്രസിഡന്റ് ജോ ബൈഡൻ ആവർത്തിച്ചു. ഇവരെ അമേരിക്കയിൽ എത്തിക്കാനവശ്യമായ നടപടികൾ സ്വീകരിക്കുമെന്നും ബൈഡൻ ഉറപ്പ് നൽകിയിട്ടുണ്ട്. ഇത് വരെ 18000 പേരെ അഫ്ഗാനിൽ നിന്ന് സുരക്ഷിതമായി മാറ്റിയിട്ടുണ്ട്.\nരക്ഷാ ദൗത്യം വ്യാപിപ്പിക്കാൻ സൗഹ്യദ രാഷ്ട്രങ്ങളുമായി കൈക്കോർത്തിട്ടുണ്ടെന്നും ബൈഡൻ പറഞ്ഞു. കാബൂൾ വിമാനത്താവളത്തിന്‍റെ സുരക്ഷയ്ക്കായി 6000 സൈനികരെയും യുഎസ് വിന്യസിച്ചിട്ടുണ്ട്. സേനാ പിന്മാറ്റത്തിന് പിന്നാലെ ഉടലെടുത്ത അഫ്ഗാനിലെ പ്രതിസന്ധി അമേരിക്കയുടെ വിശ്വാസ്യതയ്ക്ക് കോട്ടം തട്ടിച്ചിട്ടില്ലെന്നും ജോ ബൈഡൻ വിശദീകരിച്ചു.\nLast Updated Aug 21, 2021, 7:28 AM IST\n5000 പേർക്ക് താൽക്കാലിക അഭയം നൽകും\nuae temporary shelter\nപ്രസവത്തെ തുടർന്ന് യുവതി മരിച്ച സംഭവം; ചികിത്സ പിഴവെന്ന് ആരോപണം, സ്വകാര്യ ആശുപത്രിക്കെതിരെ കുടുംബം


മരക്കാര് റിലീസിന് ആറ് ദിവസം മാത്രം ബാക്കി നില്‍ക്കെ മഞ്ജു വാര്യരുടെ ക്യാരക്ടര് മോഷന് പോസ്റ്റര് പുറത്ത് വിട്ട് അണിയറപ്രവര്‍ത്തകര്. ചിത്രത്തിന്റെ ഓഡിയോ റൈറ്റ്‌സ് സ്വന്തമാക്കിയിരിക്കുന്ന സൈനയുടെ ഒഫീഷ്യല് ഇന്‍സ്റ്റഗ്രാം അക്കൗണ്ടിലൂടെയാണ് ചിത്രം പുറത്ത് വിട്ടിരിക്കുന്നത്.\nമഞ്ജുവാര്യരും ഈ ചിത്രം പങ്കു വെച്ചിട്ടുണ്ട്. ‘ഈ ദൃശ്യമാമാങ്കത്തിന്റെ ഭാഗമാവാന് സാധിച്ചതില് ഏറെ സന്തോഷം,’ എന്ന ക്യാപ്ഷനോടെയാണ് താരം ചിത്രം പങ്കുവെച്ചിരിക്കുന്നത്.\nമരക്കാറില് സുബൈദ എന്ന കഥാപാത്രത്തെയാണ് മഞ്ജു അവതരിപ്പിക്കുന്നത്.\nമലയാളത്തിലെ ഏറ്റവും വലിയ റിലീസിനാണ് മരക്കാര് തയ്യാറെടുക്കുന്നത്. അറുപതോളം രാജ്യങ്ങളില് വേള്‍ഡ് വൈഡ് റിലീസിനൊപ്പം ഇറ്റലി, പോളണ്ട്, അര്‍മേനിയ, സൗദി തുടങ്ങി നിരവധി രാജ്യങ്ങളിലും ഫാന്‍സ് ഷോയും ചിത്രത്തിനുണ്ട്.\n850ലധികം ഫാന്‍സ് ഷോയാണ് കേരളത്തില് മാത്രം ചാര്‍ട്ട് ചെയ്തിട്ടുള്ളത്. നിരവധി തിയേറ്ററുകളിലെ ഫസ്റ്റ് ഡേ ടിക്കറ്റുകളും ദിവസങ്ങള്‍ക്ക് മുന്‍പേ വിറ്റുതീര്‍ന്നിരുന്നു.


പീലിക്കണ്ണുകൾ – 16 - Sathyadeepam\n|^| Home -> Novel -> Childrens Novel -> പീലിക്കണ്ണുകൾ – 16\nപീലിക്കണ്ണുകൾ – 16\n“ആഹാ, ഇതാരൊക്കെയാ വന്നിരിക്കുന്നത്?” – രാജമല്ലിയുടെ മനസ്സില് അത്ഭുതാഹ്ലാദങ്ങളുടെ ആയിരം പീലിക്കണ്ണുകള് വിടര്‍ന്നു.\nഅച്ഛന്, അമ്മ, കുഞ്ഞേച്ചി ഹേമലത, ഭര്‍ത്താവ് സുമോദേട്ടന്, അവരുടെ കൈക്കുഞ്ഞ് വാവക്കുട്ടന്.\n“നിനക്കു സുഖാണോ രാജീ. ഈ നാട്ടില് വന്നേല്‍പ്പിന്നെ എന്‍റെ കുഞ്ഞ് ആകെ ചടച്ചുപോയി” – അമ്മ രാജമല്ലിയെ ആശ്ലേഷിച്ചു.\n“ഒന്നു പോ അമ്മേ. അവളിപ്പോ മുമ്പത്തേതിലും സുന്ദരിയായിട്ടുണ്ട്. അമ്മയുടെ കണ്ണൊന്ന് ഉടന് ടെസ്റ്റ് ചെയ്യണം.”\n“ദേ ഹേമേ, കല്യാണം കഴിഞ്ഞൂന്നും ഒരു കുട്ടീണ്ടെന്നും ഞാന് നോക്കൂല്ല കേട്ടോ. നല്ല കിഴുക്ക് വച്ചു തരും. അമ്പടീ അവള് പറേന്ന കേട്ടോ. വല്യ തമാശക്കാരി. പത്തു മുതല് അഞ്ചുവരെ ഫാനിന്‍റെ കീഴിലിരുന്ന് ഫയല് നോക്കുന്ന നിനക്ക് ഈ മലമൂട്ടില് കുഞ്ഞുങ്ങളോട് വായിട്ടലയ്ക്കുന്ന എന്‍റെ കൊച്ചിന്‍റെ കഷ്ടപ്പാട് അറിയ്വോ?”\n“ഈ പെണ്ണുങ്ങളെക്കൊണ്ടു തോറ്റല്ലോ ഈശ്വരാ. എടാ മോനേ സുമോദേ നമുക്കിവിടെയൊക്കെ ഒന്നു ചുറ്റിയിട്ടു വരാം.”\nഅച്ഛനു സുമോദേട്ടനെ ജീവനാണ്.\n“കുഞ്ഞിനെ ഇങ്ങ് താ ഏട്ടാ” – രാജമല്ലി വാവക്കുട്ടനെ എടുക്കാന് കൈ നീട്ടി.\nസുഖനിദ്രയ്ക്കു തടസ്സം വന്ന കുഞ്ഞു കണ്ണു മിഴിച്ചു. പിന്നെ ചിണുങ്ങിക്കരയാന് തുടങ്ങി.\n“അച്ചോടാ, കരയല്ലേ… കുഞ്ഞാന്‍റീടെ ചക്കരമുത്തല്ലേ?”\nരാജമല്ലി വാവക്കുട്ടന്‍റെ കരച്ചിലടക്കാന് പാടുപെടുന്നതു കണ്ടു ശശാങ്കുനുള്‍പ്പെടെ എല്ലാവരും പൊട്ടിച്ചിരിച്ചു പോയി.\n“മോനേ, ദേ പമ്പരം… ഇങ്ങോട്ടു നോക്കിയേ.” ഗോപിക്കുട്ടന്‍റെ കയ്യിലെ കറങ്ങുന്ന വര്‍ണക്കമ്പി കണ്ടു കുഞ്ഞു കരച്ചില് നിര്‍ത്തി… പിന്നെ സാവധാനം പല്ലില്ലാത്ത മോണകാട്ടി ചിരിക്കാന് തുടങ്ങി.\n“അച്ഛാ, ഇതു ഗോപിക്കുട്ടന്, ഇതു ശശാങ്കന്”- രാജമല്ലി ഓരോരുത്തരെയായി പരിചയപ്പെടുത്തി.\n“നേരില് കണ്ടില്ലെന്നേയുള്ളൂ; മോള് ഫോണ് ചെയ്യുമ്പോഴൊക്കെ ഇവരെക്കുറിച്ചു പറയാറുണ്ടല്ലോ. പാവം കുഞ്ഞുങ്ങള്! രാജിമോളേ, ഈശ്വരനാ നിന്നെ ഇവിടെ എത്തിച്ചത്”- അച്ഛന്‍റെ വാക്കുകളില് ആശ്വാസത്തിന്‍റെ പുതിയ ആകാശം പ്രകടമാകുന്നു.\n“എന്‍റെ നരേന്ദന്‍റെ മക്കളാ… ഇങ്ങട് വാ മക്കളേ; നിങ്ങടെ വല്യമ്മായിയാ ഞാന്… അറിയ്വോ?” – ശശാങ്കനെയും ഗോപിക്കുട്ടനെയും മാറോടു ചേര്‍ത്ത് അമ്മ ഏങ്ങലടിച്ചു കരഞ്ഞു.\n“എല്ലാവരും അതിരാവിലെ പുറപ്പെട്ടതല്ലേ. ഇരിക്ക്, ഞാന് കാപ്പിയെടുക്കാം” – രാജമല്ലി കുഞ്ഞിനെ ഹേമയെ ഏല്പിച്ച് അടുക്കളയിലേക്കു നടന്നു. ഹേമയും അമ്മയും അവളെ പിന്തുടര്‍ന്നു.\n“ഞങ്ങള് വരുമെന്ന കാര്യം ആരെങ്കിലും പറഞ്ഞിരുന്നോ മോളേ” – അച്ഛന്‍റെ ചേദ്യം രാജമല്ലിയെ തെല്ലൊന്ന് പരിഭ്രമിപ്പിച്ചു. ‘സസ്പെന്‍സി’ന്‍റെ കാര്യം ഇപ്പോഴാണ് അവള്‍ക്കോര്‍മ വരുന്നത്.\n“ഉവ്വ്… ഒക്കേം ഉണ്ണികൃഷ്ണന് എന്നോടു ഫോണില് സംസാരിച്ചിരുന്നു. എന്‍റെ ഒരു പരിചയക്കാരന് വഴി ഞാനയാളെക്കുറിച്ച് അന്വേഷിക്കേം ചെയ്തിരുന്നു. നല്ലോനാ മോളേ. ഉണ്ണി ജാതകോം അയച്ചു തന്നിരുന്നു. പൊരുത്തങ്ങളെല്ലാം ഉത്തമമാ. ഈശ്വരേച്ഛ ഇങ്ങനെയാച്ചാല് നടക്കട്ടെ” – ഒന്നു നിര്‍ത്തിയിട്ട് അച്ഛന് തുടര്‍ന്നു:\n“ഞങ്ങളിന്നുതന്നെ മടങ്ങും. പോകുംവഴി നമുക്ക് ആ വൈദ്യമഠത്തിലും ഒന്നു കേറണം. നരേന്ദ്രന്‍റെ അവസ്ഥ കേട്ടറിഞ്ഞപ്പോള് അവനെ അന്നുതന്നെ കാണണമെന്നു വിചാരിച്ചതാ. പക്ഷേ, വൈദ്യമഠത്തിലെ കര്‍ശനനിയമങ്ങള് പാലിക്കണോല്ലോ എന്നു വിചാരിച്ചാ ഇത്രേം വൈകിയത്. കഴിഞ്ഞ ദിവസം ഉണ്ണി വിളിച്ചപ്പോഴാ നരേന്ദ്രന് ഇന്നു വൈകുന്നേരത്തോടെ വൈദ്യമഠത്തില് നിന്നു പോരാമെന്നറിഞ്ഞത്. കളക്ടറെ കണ്ട് ഉച്ചയോടെ ഉണ്ണി വരും. നമുക്കെല്ലാവര്‍ക്കുംകൂടി ചെന്നു നരേന്ദ്രനെ കൂട്ടിക്കൊണ്ടു വരാമെന്നാ അയാള് പറഞ്ഞത്.”\nഉച്ചയൂണ് കഴിഞ്ഞ് എല്ലാവരും വിശ്രമിക്കുകയാണ്.\n“ദേ, ഉണ്ണികൃഷ്ണന് മാഷ്” – കയ്യാലയുടെ നേര്‍ക്കു വിരല്‍ചൂണ്ടി ഗോപിക്കുട്ടന് വിളിച്ചു പറഞ്ഞു.\nഎല്ലാവരും സന്തോഷത്തോടെ മാഷിനെ സ്വീകരിച്ചു.\n“ഉണ്ണികൃഷ്ണനോട് അല്ല ഉണ്ണിയോട് എനിക്കൊരു കാര്യം പറയാനുണ്ട്. പെണ്ണു കാണല് ചടങ്ങും താലികെട്ടും ഞങ്ങളുടെ തറവാട്ടില് വച്ചാവണം. എന്താ വിരോധം ഉണ്ടോ?”\nഅസൗകര്യം ഇല്ലാച്ചാല് അടുത്തയാഴ്ച വീട്ടിലുള്ളോരേം കൂട്ടി അങ്ങട്ട് പോരൂ.”\nഉണ്ണികൃഷ്ണന് മാഷിന്‍റെ മുഖം മങ്ങി. ഏതോ ഒരു വിഷാദരേഖ ആ കണ്ണുകളിലെ തിളക്കം തെല്ലു കുറച്ചതുപോലെ.”\n“എനിക്കു സ്വന്തമെന്നു പറയാന് ഇപ്പോഴാരുമില്ല. ഒരിക്കല്… ഒരിക്കല് എനിക്ക് എല്ലാരും ഉണ്ടായിരുന്നു. അച്ഛന്, അമ്മ, ഇളയ സഹോദരനും സഹോദരിയും. എന്‍റെ ടീച്ചേഴ്സ് ട്രെയിനിംഗ് പരീക്ഷയുടെ അവസാന ദിവസമാണ് അതു സംഭവിച്ചത്. വീട്ടിലെത്തിയ എന്നെ കാത്തിരുന്നത് ഒരു ദുരന്തവാര്‍ത്തയായിരുന്നു. കുരുതിക്കുളം ഹെയര്‍പിന് വളവില്‍വച്ച് അവര് സ ഞ്ചരിച്ചിരുന്ന ബസ്സ് കൊക്കയിലേക്കു മറിഞ്ഞ്….” – മാഷിനു തന്‍റെ വാക്കുകള് പൂര്‍ത്തിയാക്കാന് കഴിഞ്ഞില്ല.\n“ഉണ്ണ്യേ, നിന്നെ ഞാന് വല്ലാണ്ടു വേദനിപ്പീച്ചൂന്ന് തോന്നുന്നു. എനിക്കൊന്നുമറിയില്ലായിരുന്നു. കനലിന്‍റെ പൊറത്ത് ചവിട്ടി നടക്കുമ്പോഴും ഉള്ളുതുറന്നു ചിരിക്കുവാന് നിനക്ക് എങ്ങനെ കഴിഞ്ഞു കുട്ട്യേ?”\nരാജമല്ലിയുടെ അച്ഛന് അനന്തനാരായണന് ഉണ്ണികൃഷ്ണന് മാഷിനെ ആശ്വസിപ്പിക്കുവാന് ശ്രമിക്കുകയായിരുന്നു.\nകീടനാശിനികളുടെ സ്പര്‍ശമേല്‍ക്കാത്ത പഴവര്‍ഗങ്ങള് നല്കി വൈദ്യമഠം ആഗതര്‍ക്കു സ്വാഗതമരുളി.\n“നരാ, എന്‍റെ കുട്ട്യേ, നിന്നെ ഈ ജന്മത്തില് കാണാന് കഴിയൂന്ന് നിരീച്ചതല്ല” – കുഞ്ഞമ്മാവനെ കണ്ടു രാജമല്ലിയുടെ അമ്മ മല്ലികയുടെ തൊണ്ടിയിടറിപ്പോയി.\n“ഞാന് തിരിച്ചുവന്നില്ലേ ഓപ്പോളേ. ഇത് എന്‍റെ രണ്ടാം ജന്മാ.”\nവൈദ്യരുടെ പാദങ്ങളില് നമസ്കരിച്ചു കുഞ്ഞമ്മാവന് യാത്ര ചോദിച്ചു.\n“നന്നായി വരും. ശിഷ്ടകാലം സന്തോഷമായി കഴിയുക. വൈദ്യരുടെ അനുഗ്രഹത്തിനു മുന്നില് എല്ലാവരും നമ്രശിരസ്കരായി.\nസ്കൂളില് ഒരു തൊഴില് പരിശീലനകേന്ദ്രം തുടങ്ങണമെന്ന നിര്‍ദ്ദേശം മുന്നോട്ടുവച്ചത് ഉണ്ണികൃഷ്ണന് മാഷായിരുന്നു. സ്റ്റാഫ് കൗണ്‍സിലും പിടിഎയും അതിനു പരിപൂര്‍ണ പിന്തുണ നല്കി. സര് ക്കാരില് നിന്നുള്ള അനുമതിയും ഗ്രാന്‍റും വാങ്ങിക്കൊടുത്തത് സ്ഥലം എംഎല്‍എ ആയിരുന്നു.\nഅങ്ങനെ ജൂണ്‍മാസം 20-ാം തീയതി നിര്‍ദ്ധനരായ ഒരുപറ്റം രക്ഷിതാക്കളുടെയും സമര്‍പ്പിതരായ അദ്ധ്യാപകരുടെയും നിഷ്കളങ്കരായ വിദ്യാര്‍ത്ഥികളുടെയും ഇച്ഛാശക്തിയെ സാക്ഷിനിര്‍ത്തി ആ തൊഴില് പരിശീലനകേന്ദ്രം പ്രവര്‍ത്തനമാരംഭിച്ചു. ഈറ്റകൊണ്ടുള്ള കരകൗശലവസ്തുക്കള്, പ്ലാസ്റ്റര് ഓഫ് പാരീസും കളിമണ്ണുമൊക്കെകൊണ്ടുള്ള പ്രതിമകള്, തയ്യല്, അലങ്കാരത്തുന്നല് എന്നിങ്ങനെ വിവിധ വിഭാഗങ്ങളില് കുട്ടികള്‍ക്കു പരിശീലനം നല്കുന്നതിനു മേല്പറഞ്ഞ വിഷയങ്ങളില് വാസനയുള്ള അദ്ധ്യാപകരെ തെരഞ്ഞെടുത്ത് അവര്‍ക്കു ജില്ലാതലത്തില് പരിശീലനം നല്കി. എംബ്രോയ്ഡറി വിഭാഗത്തിന്‍റെ ചുമതല രാജമല്ലി ടീച്ചറിനായിരുന്നു. പൂക്കളും താജ്മഹലും എന്നുവേണ്ട വിവിധ വിഷയങ്ങള് രാജമല്ലി വസ്ത്രങ്ങളില് തുന്നിപ്പിടിപ്പിച്ചു. ഓരോ ദിവസവും ക്രാഫ്റ്റ് പീരിയഡ് കുട്ടികളുടെ നടുവില് അവരുടെ പ്രിയപ്പെട്ട രാജമല്ലിടീച്ചര് കലാസൃഷ്ടി തുടര്‍ന്നുകൊണ്ടേയിരുന്നു. അമ്പിളിയും സീതയും ടീച്ചറുടെ വിളിപ്പുറത്തുണ്ടായിരുന്നു. കാരണം ആ ഗുരുനാഥയെ അവര് പ്രാണവായുവിനേക്കാളേറെ സ്നേഹിക്കുന്നു.


കെആര് ഗൗരിയമ്മ അന്തരിച്ചു. 101 വയസായിരുന്നു. ഏറെ നാളായി ചികിത്സയിലായിരുന്നു തിരുവനന്തപുരത്താണ് അന്ത്യം. ശരീരത്തില് അണുബാധയുണ്ടായിരുന്നു. 1957ല് ഐക്യ കേരള സംസ്ഥാന രൂപീകരണത്തിനു ശേഷം ഇഎംഎസിന്റെ നേതൃത്വത്തില് അധികാരത്തില് വന്ന കേരളത്തിലെ ആദ്യത്തെ കമ്മ്യൂണിസ്റ്റ് മന്ത്രിസഭയില് അംഗമായിരുന്ന മുതിര്‍ന്ന കമ്മ്യൂണിസ്റ്റ് നേതാവായിരുന്നു കെആര് ഗൗരിയമ്മ. 1957, 1960 കേരള നിയമസഭകളില് ചേര്‍ത്തലയില് നിന്നും 1965 മുതല് 1977 വരെയും 1980 മുതല് 2006 വരെയും അരൂരില് നിന്നും നിയമസഭാംഗമായി തിരഞ്ഞെടുക്കപ്പെട്ടു. അഞ്ചാം നിയമസഭയിലൊഴികെ ഒന്നു മുതല് പതിനൊന്നുവരെ […]\n10 May 2021 8:35 PM GMT\nകെആര് ഗൗരിയമ്മ അന്തരിച്ചു. 101 വയസായിരുന്നു. ഏറെ നാളായി ചികിത്സയിലായിരുന്നു തിരുവനന്തപുരത്താണ് അന്ത്യം. ശരീരത്തില് അണുബാധയുണ്ടായിരുന്നു.


കാശിയില് ആരോഗ്യ അടിയന്തിരാവസ്ഥ – Chandrika Daily\nBy chandrika Saturday November 11, 2017 13:11 pm\nകാശിയില് ആരോഗ്യ അടിയന്തിരാവസ്ഥ\nരാജ്യതലസ്ഥനമായ ഡല്‍ഹിയിലേയും ലക്‌നൗവിലേയും ശക്തമായ മൂടല് മഞ്ഞ് വാരാണസിയിലേക്ക് നീങ്ങുന്നു. രാജ്യത്തെ പ്രധാനപ്പെട്ട 42 നഗരങ്ങളില് ഏറ്റവും കൂടുതല് അന്തരീക്ഷ മാലിന്യമുള്ള നഗരം വാരാണസിയായി മാറിയിരിക്കുകയാണ്….\nരാജ്യതലസ്ഥനമായ ഡല്‍ഹിയിലേയും ലക്‌നൗവിലേയും ശക്തമായ മൂടല് മഞ്ഞ് വാരാണസിയിലേക്ക് നീങ്ങുന്നു. രാജ്യത്തെ പ്രധാനപ്പെട്ട 42 നഗരങ്ങളില് ഏറ്റവും കൂടുതല് അന്തരീക്ഷ മാലിന്യമുള്ള നഗരം വാരാണസിയായി മാറിയിരിക്കുകയാണ്.\nവെള്ളിയാഴ്ച വൈകുന്നേരം നാലുമണിക്ക് കാശിയിലെ എയര് ക്വാളിറ്റി ഇന്‍ഡക്‌സ് 491 ആയിരുന്നു. കേന്ദ്ര മാലിന്യ നിയന്ത്രണ ബോര്‍ഡ് പുറത്തു വിട്ട വിവരങ്ങളിലാണ് ഇക്കാര്യം സൂചിപ്പിച്ചത്. എയര് ക്വാളിറ്റി ഇന്‍ഡക്‌സ് അവസാനിക്കുന്ന സൂചകം 500 ആണ്. കഴിഞ്ഞ ദിവസങ്ങളില് ഡല്‍ഹിയില് ഉണ്ടായിരുന്ന ഏറ്റവും ഉയര്‍ന്ന അന്തരീക്ഷ മലിനീകരണം 468 ആയിരുന്നു. കാശിയില് പൊതുജനാരോഗ്യം അടിയന്തരാവസ്ഥയിലേക്കാണ് നീങ്ങുന്നതെന്നാണ് പുറത്തു വരുന്ന സൂചനകള്\nCategories: More, Views Tags: Kashi, pm, Public health emergency, varancy\nതന്റെ പിതാവിന്റെ കൊലപാതകം ഏറ്റവും വലിയ ജീവിതാനുഭവം: രാഹുല് ഗാന്ധി


ജില്ലാ ക്രിക്കറ്റ് അസോസിയേഷന്‍റെ ആഭിമുഖ്യത്തില് ഇന്ന് പൗര സ്വീകരണവും നൽകും\n26 Jan, 2021 at 01:34 AM\nസയ്യിദ് മുഷ്താഖ് അലി ട്രോഫിയില് മുംബൈയ്‌ക്കെതിരെ 37 പന്തില് സെഞ്ചുറി നേടി മിന്നുന്ന പ്രകടം കാഴ്ച വച്ച മുഹമ്മദ് അസ്ഹറുദ്ദീന് ജന്മനാട്ടില് ഉജ്വല സ്വീകരണം. ജില്ലാ ക്രിക്കറ്റ് അസോസിയേഷന്‍റെ ആഭിമുഖ്യത്തില് ഇന്ന് പൗര സ്വീകരണവും നൽകും.\nതിങ്കളാഴ്ച ഉച്ചയോടെ മംഗളൂരു എയര്‍പോര്‍ട്ടില് വന്നിറങ്ങിയ അസ്ഹറുദ്ദീനെ കുടുംബാംഗങ്ങളും സുഹൃത്തുക്കളും സ്വീകരിച്ചു. തുടർന്ന് കാസര്‍കോട് താളിപ്പടുപ്പില് നിന്ന് ജന്മനാടായ തളങ്കരയിലേക്ക് സ്വീകരിച്ചാനയിച്ചു.\nഅസ്ഹറുദ്ദീന് ആദ്യകാലത്ത് കളിച്ചു വളര്‍ന്ന തളങ്കര ടി.സി.സി.-ടാസ് കമ്മിറ്റികളുടെ നേതൃത്വത്തിലാണ് പൗര സ്വീകരണം ഒരുക്കിയത്. സ്ത്രീകളും കുട്ടികളും ഉൾപ്പടെ നിരവധി പേർ നാടിന്‍റെ അഭിമാന താരത്തെ കാണാനെത്തി. അസ്ഹറുദ്ദീന് ഇന്ന് വൈകിട്ട് കാസര്‍കോട് മുനിസിപ്പല് കോണ്‍ഫറന്‍സ് ഹാളില് പൗര സ്വീകരണം നൽകും. പരിപാടി റവന്യൂ മന്ത്രി ഇ. ചന്ദ്രശേഖരന് ഉദ്ഘാടനം ചെയ്യും.\nMohammed AzharuddeenIndian cricketer\nമധ്യവേനലവധിയില് അധ്യാപകര് വിമാനയാത്ര ഒഴിവാക്കണമെന്ന് ഖത്തര് വിദ്യാഭ്യാസമന്ത്രാലയം\nമുന് ബാഴ്സലോണ 'വണ്ടര് കിഡ്' ബോജന് കിര്‍ക്കിക് ബ്ലാസ്റ്റേഴ്സിനായി പന്ത് തട്ടുമോ...?!\nഒരിടവേളക്ക് ശേഷം വീണ്ടും ലോകയാത്രകള്‍ക്കൊരുങ്ങി മോദി\n'കള്ളം പറഞ്ഞത് ചോദ്യംചെയ്തപ്പോള് കള്ളപ്പരാതി നല്‍കി'; സജിത മഠത്തിലിനെതിരെ ഫോട്ടോഗ്രാഫര്\nപിച്ച് വീണ്ടും സ്പിന്നര്‍മാര്‍ക്കൊപ്പം; ആദ്യ ദിനം തന്നെ ഇംഗ്ലണ്ട് 205 റണ്‍സിന് ഓള് ഔട്ട്\nആദ്യ പാദത്തിലെ തോല്‍വിക്ക് കണക്കുതീര്‍ത്ത് ബാഴ്‌സലോണ കോപ്പ ഡെല് റേ ഫൈനലില്


രാജ്യത്ത് കോവിഡ് ബാധിതരുടെ എണ്ണം ഒരു ലക്ഷം കടന്നു; ഒറ്റ ദിവസം രോഗം ബാധിച്ചത് 4970 പേര്‍ക്ക് – Kasaragod.com\nന്യൂഡല്‍ഹി: ഇന്ത്യയില് കോവിഡ് 19 ബാധിതരുടെ എണ്ണം ഒരു ലക്ഷം കടന്നു. കഴിഞ്ഞ 24 മണിക്കൂറിനിടെ 4970 പുതിയ കേസുകള് റിപ്പോര്‍ട്ട് ചെയ്യപ്പെട്ടതോടെയാണ് ഇന്ത്യയിലെ രോഗബാധിതരുടെ എണ്ണത്തില് കുതിച്ചുകയറ്റമുണ്ടായത്.\nഇതോടെ ആകെ കേസുകളുടെ എണ്ണം 1,01,139 ആയി. ഒറ്റ ദിവസത്തിനിടെ 134 പേരാണ് കോവിഡ് മൂലം മരിച്ചത്. ഇതോടെ രോഗം ബാധിച്ച് മരിച്ചവരുടെ എണ്ണം 3163 ആയി.\nകോവിഡ് ബാധിച്ച് 58,803 പേരാണ് ഇപ്പോള് രാജ്യത്ത് ചികിത്സയിലുള്ളത്. 39,173 പേര് രോഗമുക്തി നേടി. 38.73 ശതമാനമാണ് ഇപ്പോള് രോഗമുക്തി നിരക്ക്. മഹാരാഷ്ട്രയാണ് രാജ്യത്ത് ഏറ്റവും കൂടുതല് പേര്‍ക്ക് കോവിഡ് സ്ഥിരീകരിച്ച സംസ്ഥാനം. 24 മണിക്കൂറിനിടെ 2005 പേര്‍ക്ക് രോഗം സ്ഥിരീകരിച്ചതോടെ രോഗബാധിതരുടെ എണ്ണം 35058 ആയി. 51 പേരാണ് രോഗം ബാധിച്ച് ഇന്നലെ മരിച്ചത്. ഇതോടെ സംസ്ഥാനത്ത് മരണസംഖ്യ 1249 ആയി..\nമുംബൈ നഗരമാണ് രോഗബാധയില് ഏറ്റവും കൂടുതല് ആശങ്കയുയര്‍ത്തുന്നത്. മുംബൈയില് മാത്രം രോഗികളുടെ എണ്ണം 22000 കടന്നിട്ടുണ്ട്. ധാരാവി ഉള്‍പ്പെടെയുള്ള ചേരികളില് രോഗവ്യാപനത്തിന്റെ തോത് ഉയരുകയാണ്. മുംബൈയില് ആയിരത്തിലധികം പോലീസുകാര്‍ക്ക് രോഗം ബാധിക്കുകയും 12 പോലീസുകാര് മരിക്കുകയും ചെയ്ത സാഹചര്യത്തില് നഗരത്തില് അഞ്ച് കമ്പനി കേന്ദ്രസേനയെ വിന്യസിക്കും. സിഐഎസ്എഫ്, സിആര്‍പിഎഫ് സേനാവിഭാഗങ്ങള് ഇന്ന് മുംബൈയില് എത്തും.\nPrevious നാട്ടില്‍പോകണമെന്നാവശ്യപ്പെട്ട് മാലോത്ത് അതിഥി തൊഴിലാളികളുടെ പ്രതിഷേധം\nNext അടച്ചുപൂട്ടല് ലംഘനം: ജില്ലയില് 10 കേസുകള് രജിസ്റ്റര് ചെയ്തു\nകാഞ്ഞങ്ങാട്: കൊറോണയുടെ പേര് പറഞ്ഞ് ജില്ലാ ആശുപത്രിയെ തകര്‍ക്കാന് നോക്കുന്നത് സ്വകാര്യ ആശുപത്രികളെ സഹായിക്കാനാണെന്ന് ബി.ജെ.പി. ജില്ലാ ജനാല് സെക്രട്ടറി …


സംസ്‌കൃതം പഠിക്കാം- പാഠം2:: Janmabhumi Daily\nThursday2February 2017 9:01 pm IST\nആരബ്ധമുത്തമ ജനാഃ ന പരിത്യജന്തി ആരബ്ധം = തുടങ്ങിയത്. ഉത്തമജനാഃ = ശ്രേഷ്ഠര്, നല്ല മനുഷ്യര്. ന പരിത്യജന്തി = ഉപേക്ഷിക്കുന്നില്ല. സജ്ജനങ്ങള് തുടങ്ങിയ പ്രവര്‍ത്തനങ്ങള് ഉപേക്ഷിക്കുന്നില്ല എന്ന് സാരം. ഇവിടെ 'പരിത്യജന്തി' എന്നത് ക്രിയയാണ്. വര്‍ത്തമാനകാലം 'ലട്' ലകാരമാണ്. 'ത്യജതി' എന്ന് ഏകവചനം. 'പരി' ഉപസര്‍ഗ്ഗം. പരിത്യജതി. പരിത്യജതഃ, പരിത്യജന്തി വിശേഷ സൂചന: സംസ്‌കൃതഭാഷയില് 'ല'കാരം കാലത്തെ സൂചിപ്പിക്കുന്നു. വര്‍ത്തമാനം, ഭൂതം, ഭാവി എന്നീ കാലങ്ങളെ സൂചിപ്പിക്കുന്നതിന് 10 ലകാരങ്ങള്. ആദ്യത്തേത് മുകളില് പറഞ്ഞു. മറ്റുള്ളവ പിന്നാലെ. 'പ്ര', 'പരി', 'ഉപ', 'സം' മുതലായവ ഉപസര്‍ഗ്ഗങ്ങള്. തുടര് പാഠങ്ങളില് ഇവ വിശദമാക്കാം. സുഭാഷിതം ഭാഷയില് വിഭക്തിയുടെ അര്‍ത്ഥം മനസ്സിലാക്കേണ്ടത് അനിവാര്യമാണ്.7വിഭക്തികളാണ് സംസ്‌കൃതത്തില്. സംബോധന പ്രഥമ എന്നത് സംബോധനം ചെയ്യാന് വേണ്ടിയുള്ളതാണ്, പ്രഥമാ വിഭക്തിയുടെ വകഭേദമാണ്. തുടര്‍ന്നുള്ള പാഠഭാഗങ്ങളില് ഓരോ വിഭക്തിയും പരാമര്‍ശിച്ചുള്ള സുഭാഷിതങ്ങള് പഠിക്കാം. അതെന്ന് പ്രഥമയ്ക്കര്‍ത്ഥം ത്വമേവ മാതാ ച പിതാ ത്വമേവ, ത്വമേവ ബന്ധുശ്ച സഖാ ത്വമേവ ത്വമേവ വിദ്യാ ദ്രവിണം ത്വമേവ ത്വമേവ സര്‍വ്വം മമ ദേവ ദേവ അല്ലയോ ദേവ! അങ്ങുതന്നെയാണ് എന്റെ മാതാവും പിതാവു ബന്ധുവും സുഹൃത്തും വിദ്യയും സമ്പത്തും മറ്റെല്ലാംതന്നെയും എന്നര്‍ത്ഥം. ത്വം ഏവ = ത്വമേവ. ബന്ധുഃ ച = ബന്ധുശ്ച. ഈ സുഭാഷിതത്തില് മാതാ, പിതാ, ബന്ധുഃ, സഖാ, വിദ്യാ, ദ്രവിണം, സര്‍വ്വം എന്നീ ശബ്ദങ്ങള് പ്രഥമാ വിഭക്തിയിലാണ് പ്രയോഗിച്ചിട്ടുള്ളത്. ഇതേ വിഭക്തിയിലുള്ള ചില ശ്ലോകങ്ങളും കൊടുക്കാം. പഞ്ചൈതേ പിതരഃ സ്മൃതാഃ ജനിതാം ചോപനേതാ ച യശ്ച വിദ്യാം പ്രയച്ഛതി അന്നദാതാ ഭയത്രാതാ പഞ്ചൈതേ പിതരഃ സ്മൃതാഃ അച്ഛനും ഉപനയിച്ചവനും ഗുരുനാഥനും (അറിവ് പകര്‍ന്നവന്) ഭക്ഷണം തരുന്നവനും ഭയത്തില്‍നിന്ന് രക്ഷിക്കുന്നവനും പിതാക്കന്മാരാണ്. (പഞ്ചൈതേ = ഏതേ പഞ്ചൈ ജനാഃ) എന്നര്‍ത്ഥം. പഞ്ചൈതാഃ മാതരഃ സ്മൃതാഃ രാജപത്‌നീ ഗുരോഃ പത്‌നീ മിത്രപത്‌നീ തഥൈവ ച പത്‌നീമാതാ സ്വമാതാ ച പഞ്ചൈതാഃ മാതരഃ സ്മൃതാഃ രാജാവിന്റെയും ഗുരുവിന്റെയും സുഹൃത്തിന്റെയും ഭാര്യയും ഭാര്യയുടെ അമ്മയും സ്വന്തം അമ്മയും (ആദരണീയരായ) അമ്മമാരാണ്. വിശേഷ സൂചന: ഈ സുഭാഷിതങ്ങളെല്ലാം പ്രഥമാ വിഭക്തിയിലാണ്. സുഭാഷിതത്തില് പറയുന്ന നാമപദത്തിന്റെ അതേ അര്‍ത്ഥംതന്നെയാണിതിന്. മാതാ-അമ്മ. പിതാ-അച്ഛന്. അതെന്ന് പ്രഥമാ വിഭക്തിയുടെ അര്‍ത്ഥം. ഓരോ ശബ്ദവും വ്യത്യസ്ത അന്തത്തിലുള്ളതാണെന്ന് മനസ്സിലാക്കണം. അടുത്ത, പാഠത്തില് സുഭാഷിതങ്ങളിലൂടെ അന്തം എന്താണെന്ന് പഠിക്കാം. (കഴിഞ്ഞ പാഠത്തില്, സിദ്ധ്യന്തി, പ്രവിശന്തി എന്നിവ അവ്യയങ്ങള് എന്ന് ചേര്‍ത്തത് തെറ്റാണ്. അവ ക്രിയാ ശബ്ദങ്ങളാണ്)


വെറുപ്പ് പടർത്തുന്ന നാവുകളെ ചങ്ങലക്കിടുക!\n15 Jun 2015 10:19 PM GMT\nരാജ്യത്തിൻറെ സാംസ്‌കാരിക അന്തരീക്ഷം ഫാസിസത്തിന്റെ കരിനിഴലിൽ ആണ് എന്നത് , സാമാന്യ നിരീക്ഷകർ പോലും സമ്മതിക്കുന്ന കാര്യമാണ്. വിദ്വേഷം പടർത്തുന്ന വിഷലിപ്തമായ പ്രസ്‌താവനകൾ ആണ് ഈ കാലത്തെ അടയാളപ്പെടുത്തുന്നത്."പരസ്പരം വെറുപ്പ്" എന്നതു പൊതുബോധം ആക്കാനുള്ള ശ്രമം ആണ് ഈ പ്രസ്താവനകളുടെ ലക്‌ഷ്യം എന്നത് തിരിച്ചറിയുന്നത് സമൂഹത്തിന്റെ നിലനില്പ്പിനു അത്യന്താപേക്ഷിതം ആണ് . തൊഗാഡിയ , ഗിരിരാജ് സിംഗ് , സാധ്വി നിരഞ്ജൻ, ഒവൈസി തുടങ്ങി ഇങ്ങു ശശികല ടീച്ചര് വരെ വിഷം തുപ്പുന്ന തോക്കുകൾ ആയി രാജ്യത്തെ, അതിന്റെ മതനിരപേക്ഷതയെ വെല്ലു വിളിക്കുന്നു.\nകേരളത്തിൽ രണ്ടു ദിവസം മുമ്പ് സമാന പ്രസ്താവന നടത്തിയത് ഇടുക്കി ബിഷപ്പ് ശ്രീ മാത്യു ആനിക്കുഴി ക്കാട്ടിൽ ആണ്. ക്രൈസ്തവരിൽ വര്‍ദ്ധിച്ചു വരുന്ന മിശ്ര വിവാഹത്തെ പറ്റിയുള്ള പരാമര്‍ശം ആണ് വിവാദം ഉണ്ടാക്കിയത്. ലൗ ജിഹാദും എസ് എന് ഡി പിയുടെ ഗൂഢലക്ഷ്യങ്ങളും ക്രിസ്ത്യന് പെണ്‍കുട്ടികളെ വഴിതെറ്റിക്കുകയാണെന്നായിരുന്നു കാഞ്ഞിരപ്പള്ളിയില് പാസ്റ്ററല് കൗണ്‍സില് യോഗത്തില് ബിഷപ്പ് നടത്തിയ വിവാദ പരാമര്‍ശം.\nമറ്റ് മതസ്ഥരായ യുവാക്കള് പ്രണയം നടിക്കുകയും ക്രിസ്തീയ പെണ്‍കുട്ടികള് വീട്ടില്‍നിന്ന് ഇറങ്ങിപ്പോകുകയും ചെയ്യുന്നത് കൂടുകയാണ്. പടിഞ്ഞാറന് കാറ്റ് ആഞ്ഞുവീശുകയാണ്. ദേവാലയങ്ങളില് വച്ച് നടക്കുന്ന 100 വിവാഹങ്ങളില് ആറെണ്ണം മിശ്രവിവാഹമാണ്. വിശ്വാസികളെന്ന നിലയില് ഇത് തടയേണ്ടതാണ്. സര്‍ക്കാര് പ്രോത്സാഹിപ്പിക്കുന്നുണ്ടെങ്കിലും വിശ്വാസികള് എന്ന നിലയില് മിശ്രവിവാഹത്തെ എതിര്‍ക്കേണ്ടതാണ്. ഇങ്ങനെ പോകുന്നു ആ പ്രസ്താവനയുടെ രത്നച്ചുരുക്കം. ഓട്ടോ ക്കാർക്കെതിരെ കൂടി പറഞ്ഞതോടെ അദ്ദേഹത്തിന്റെ പിന്നോക്ക വിരുദ്ധത സ്പഷ്ടം ആയി. വിവാദം കത്തിപ്പിടിച്ചതോടെ കേരള മെത്രാൻ സമിതിയും പിന്നീട് ആനിക്കുഴിക്കാട്ടില് തന്നെയും ഖേദം പ്രകടിപ്പിക്കുകയും ഉണ്ടായി .ഒരു പക്ഷേ, ഈ പ്രചാരണം സംഘപരിവാർ ശക്തികൾ ഏറ്റെടുക്കുമായിരുന്നു. അതിൽ എസ് എൻ ഡി പി ക്കെതിരെ പരാമർശം ഇല്ലായിരുന്നെങ്കിൽ.\nലവ് ജിഹാദ് പ്രചാരണം വാസ്തവം ഉള്ളതാണോ, ഇല്ലാത്തതാണോ എന്നൊക്കെ സംശയാതീതമായി തെളിയിക്കേണ്ടതിനു പകരം അത് ഒരു ആരോപണത്തിന്റെ പുകമറ മാത്രമായി നിർത്താനാണ് ഈ ശക്തികൾ ശ്രമിച്ചിട്ടുള്ളത്. പലപ്പോഴും തെറ്റായ ആരോപണം ആയിരുന്നു അത് എന്നുകൂടി സമൂഹം കണ്ടതാണ്.\nപ്രണയ വിവാഹം അത് രണ്ടു മത വിഭാഗത്തിൽപ്പെടുന്ന ആളുകൾ തമ്മിലാകുമ്പോൾ, അതിൽ രാഷ്ട്രീയ ലക്‌ഷ്യം കാണുന്ന പ്രവണത കൂടുകയാണ്. ഈ പ്രവണതയെ സമൂഹത്തിൽ വർഗീയ അജണ്ട നടപ്പാക്കാൻ ശ്രമിക്കുന്നവർ എറ്റു പിടിക്കുകയും ചെയ്യുന്നതോടെ കാലുഷ്യം ഏറുകയാണ്. വിവാഹം എന്ന ഏറെക്കുറെ വ്യക്തിപരമായ കാര്യത്തെ, അല്ലെങ്കിൽ പ്രായപൂർത്തി ആയ ഒരു വ്യക്തി എടുക്കുന്ന തീരുമാനത്തെ ബഹുമാനിക്കുക എന്നതിന് പകരം ആ തീരുമാനം എടുത്ത വ്യക്തികളെ ജീവിക്കാൻ സമ്മതിക്കാതെ വേട്ടയാടുന്ന പ്രവണത ഒരു രീതിയിലും അംഗീകരിക്കാൻ പൊതുസമൂഹം മുന്നോട്ടു വരരുത്.\nഏതെങ്കിലും രീതിയിലുള്ള തട്ടിപ്പുകൾ, നിഗൂഢ താൽപര്യങ്ങൾ പ്രണയ മിശ്ര വിവാഹത്തിന്റെ പുറകിൽ ഉണ്ടെങ്കിൽ അവ പ്രതിരോധിക്കേണ്ടത് അതതു വ്യക്തികളും കുടുംബങ്ങളും ആണ്. സമൂഹം ഒരു പരിധിയിൽ കൂടുതൽ അതിൽ ഇടപെടാൻ ആകുമോ എന്നത് സംശയം ആണ്. തട്ടിപ്പുകളിൽ വീഴാതിരിക്കാൻ, അവരെ പ്രാപ്തരാക്കുന്നതിന് പകരം വിദ്വേഷം പടർത്തുന്ന പ്രസ്താവനകൾ ഒരു രീതിയിലും ഉപകരിക്കില്ല. സാമൂഹ്യ സ്പർദ്ധ വർദ്ധിപ്പിക്കുന്ന പ്രസ്താവന നടത്തുന്ന ആളുകൾക്കെതിരെ നിയമനടപടിയും അനിവാര്യം ആണ്.\nമതവിധേയ ജീവിതവും, മതരഹിത ജീവിതവും , മതേതര ജീവിതവും ഇഷ്ടം പോലെ നയിക്കാൻ വ്യക്തികൾക്ക് സ്വാതന്ത്ര്യം ഉള്ള രാജ്യമാണ് ഇന്ത്യ എന്നത് മറന്നു കൂടാ . മതരഹിത ജീവിതങ്ങളേയും, മതേതര ജീവിതങ്ങളേയും ഒരേപോലെ അസഹിഷ്ണുത യോടെ കാണുന്നതാണ് ഇന്നത്തെ മതവാദി കളുടെ പൊതുവായ ശൈലി. മതതീവ്രവാദികൾ ഒരു പടി കൂടി കടന്നു അങ്ങനെ ജീവിതങ്ങൾ നയിക്കാൻ ഞങ്ങൾ സമ്മതിക്കില്ല എന്ന നിലപാട് കൂടി എടുക്കുന്നു. ഒരു യുവജനപ്രസ്ഥാനം തുടങ്ങിയ "സെക്കുലർ മാട്രി മോണി" വെബ്സൈറ്റ് ഹാക്ക് ചെയ്താണ് ഒരു പക്ഷം മതതീവ്രവാദികൾ പ്രതികരിച്ചത് എന്ന് കൂടി നാം ഓർക്കുക.\nഒരു മതത്തിൽ ജനിച്ചവർ ആ മതത്തിൽ ഉള്ളവരുമായി മാത്രം സമ്പർക്കം പുലർത്തുക എന്നിങ്ങനെ അപകടകരമായ രീതിയിൽ ജീവിതങ്ങളെ നിയന്ത്രിക്കാൻ ശ്രമിക്കുന്ന സഭാ നേതൃത്വങ്ങളെ ആണ് ഇന്ന് കാണാൻ കഴിയുന്നത്. ക്രിസ്ത്യാനികൾ അവരുടെ സ്കൂളിൽ പഠിച്ചാൽ മതി എന്നു മൊഴിഞ്ഞ ഒരു പിതാവിനെയും നമ്മൾ കണ്ടതാണ്. സഭാ നേതൃത്വത്തിൽ വർഗീയ വാദികളുടെ എണ്ണത്തിൽ ഉണ്ടാകുന്ന വർദ്ധനയെ ആശങ്കയോടു കൂടി മാത്രമേ കാണാൻ കഴിയൂ.\nവിദ്വേഷം പടർത്തുന്ന പ്രസ്താവനകളേയും വെറുപ്പ് പടർത്തുന്ന നാക്കുകളേയും ചങ്ങലക്കിടാൻ സമൂഹം തയ്യാറാവണം. മതത്തിന്റെ സങ്കുചിത മുഴുവൻ സമയ ചട്ടക്കൂടുകളിൽ നിന്ന് പുറത്തു വന്ന് "മതേതര" ജീവിതം ആകർഷകം ആക്കാനുള്ള ചുമതല കൂടി എല്ലാ മനുഷ്യരും ഏറ്റെടുക്കണം.


നമുക്ക് കുറഞ്ഞ സ്ഥലത്തും മുളക് കൃഷി ചെയ്യാമെന്നതാണ് അതിന്‍റെ പ്രത്യേകത. ടെറസിലോ മറ്റോ പച്ചമുളക് ഗ്രോ ബാഗുകളിൽ പാകി നല്ല രീതിയിൽ കൃഷി ചെയ്യാവുന്നതാണ്. വീട്ടുമുറ്റത്ത് പച്ചമുളക് വളര്‍ത്തുമ്പോള് ചില കാര്യങ്ങള് ശ്രദ്ധിച്ചാല് തന്നെ നന്നായി വിളവ് ലഭിക്കും. അതിലൂടെ ഒരു കുടുംബത്തിന് ആവശ്യമുള്ള പച്ചമുളക് സ്വന്തം അടുക്കള\nതോട്ടത്തില് നിന്ന് തന്നെ പറിച്ചെടുക്കാം. കീടബാധ ചെറുക്കാനും നന്നായി കായ്‍കളുണ്ടാകാനും ചെടിക്ക് അല്‍പം പരിചരണം നല്‍കിയാല് മതി. വിത്ത് പാകി മുളപ്പിച്ചാണ് പച്ച മുളക് പൊതുവെ കൃഷി ചെയ്യുക. വിത്ത് വാങ്ങാൻ ബുദ്ധിമുട്ട് ഉണ്ടെങ്കിൽ വീട്ടില് വാങ്ങുന്ന ഉണക്ക മുളകിൽ നല്ലത് നോക്കി ഒന്നെടുക്കുക. അതിലെ അരികള് പാകാന് ആയി എടുക്കാം.\nവീട്ടിൽ സാധാരണ മണ്ണ് ആണെങ്കിൽ കുറച്ച് ചെങ്കല്ല് പൊടി ചെടിയുടെ ചുവട്ടിൽ ഇട്ടു കൊടുക്കണം. ഒപ്പം ഏകദേശം ഏഴു ദിവസത്തോളം വച്ച് പുളിപ്പിച്ച കഞ്ഞിവെള്ളവും മീൻ വെട്ടി അതിന്റെ ബാക്കി വെള്ളവും ചുവട്ടിൽ ഒഴിച്ചു കൊടുക്കുന്നത് ചെടിക്ക് വളരെ നല്ലതാണ്. ബാക്കി വിവരങ്ങൾക്ക് വീഡിയോ കാണൂ. Video credit : Chilli Jasmine


സ്വിസ്ബാങ്കിലെ കള്ളപ്പണ നിക്ഷേപകര് ഖലീഫ ഉമറിനെ കണ്ട് പഠിക്കട്ടെ | islamonlive.in\nസ്വിസ്ബാങ്കിലെ കള്ളപ്പണ നിക്ഷേപകര് ഖലീഫ ഉമറിനെ കണ്ട് പഠിക്കട്ടെ\nby മുബശ്ശിര് എം\nആറാം നൂറ്റാണ്ടില് നടന്നസംഭവമാണ്. പ്രശസ്തനായ ഒരു ഭരണാധികാരിയുടെ പത്‌നിക്ക് ഹലുവ തിന്നാല് ആഗ്രഹം ജനിച്ചു. തന്റെ പ്രിയതമനോട് അവരിക്കാര്യം പറഞ്ഞു. പൊതുഖജനാവ് സമ്പന്നമാണ്. ഭാര്യ ആവശ്യപ്പെട്ടതാണെങ്കില് നിസ്സാരകാര്യവും. തെല്ലും ആലോചിക്കാതെ തന്നെ വാങ്ങിക്കൊടുക്കാവുന്നതേയുള്ളൂ. പക്ഷേ ആ ഭരണാധികാരി ഭാര്യയോട് പറഞ്ഞു:\n‘പൊതുഖജനാവില് നിന്ന് മൂന്ന് നാണയമാണ് നമ്മുടെ ശമ്പളമായി നിശ്ചയിച്ചിട്ടുള്ളത്. അത്യാവശ്യങ്ങള് നടത്തി ജീവിക്കുവാനേ നമുക്ക് നിര്‍വാഹമുള്ളൂ. അതുകൊണ്ട് അധികച്ചെലവ് വരുന്ന കാര്യങ്ങളൊന്നും ആഗ്രഹിക്കാതിരിക്കുക.’\nഭരണാധികാരിയുടെ ഭാര്യയായിരുന്നിട്ടു പോലും അവരാ വാക്കുകള് ഉള്‍ക്കൊണ്ടു. കാരണം ആ നാട്ടിലെ ഏറ്റുവും സാധാരണക്കാരുടെ ജീവിതമായിരുന്നു അവര് നയിച്ചത്.\nമാസങ്ങള് കഴിഞ്ഞു. ‘നമുക്കിത്തിരി ഹലുവ വാങ്ങാം’ ഭരണാധികാരിയുടെ ഭാര്യ പഴയ ആഗ്രഹം വീണ്ടും പ്രകടിപ്പിച്ചു. ‘നമുക്കതു സാധിക്കില്ല എന്നു ഞാന് പറഞ്ഞില്ലേ?’ ഭരണാധികാരി സൗമ്യതയോടെയും ഗൗരവത്തോടെയും ചോദിച്ചു.\n‘പണത്തിന്റെ കാര്യത്തില് വിഷമിക്കേണ്ട. നമുക്കനുവദിച്ചു തന്ന മൂന്നു നാണയങ്ങളില് നിന്ന് ചെലവ് ചുരുക്കി ഒരു നാണയത്തിന്റെ ഒരംശം ഞാന് ഓരോ മാസവും മിച്ചം പിടിച്ചു. ഇപ്പോള് ഹലുവ വാങ്ങാനുള്ള സംഖ്യ ആയിട്ടുണ്ട്.’\nഭരണാധികാരി ഭാര്യയുടെ മുഖത്തേക്ക് സവിസ്തരം ഒന്നുനോക്കി അനന്തരം അദ്ദേഹം ഇങ്ങനെ പറഞ്ഞു: ‘അപ്പോള് ഇതുവരെ നാം നമ്മുടെ അത്യാവശ്യ ചെലവിനുള്ളതിനപ്പുറം പൊതുഖജനാവില്‍നിന്ന് പറ്റിക്കൊണ്ടിരിക്കുകയായിരുന്നു എന്നര്‍ത്ഥം. മിച്ചംവന്ന ആ സംഖ്യ പൊതുഖജനാവില് തിരിച്ചടക്കണം. മാത്രമല്ല ഇനിയുള്ള നമ്മുടെ ശമ്പളത്തില് കുറവു വരുത്തുകയും വേണം.’\nനീതിയുടെ പര്യായമായി ലോകത്തെ അറിയപ്പെട്ട ഖലീഫ ഉമറുബ്‌നുല് ഖത്താബ് (റ) ആയിരുന്നു ആ ഭരണാധികാരി. പൊതുഖജനാവ് യഥേഷ്ഠം കൊള്ളയിടിക്കുന്ന നമ്മുടെ രാജ്യത്ത് ഉമര്(റ)വിനെപ്പോലെയുള്ള ഒരു ഭരണാധികാരിയെ സ്വപ്‌നം കാണാന് പോലും സാധ്യമല്ലെന്നാണ് വസ്തുത. 2ജി സ്‌പെക്ട്രം, ശവപ്പെട്ടി കുംഭകോണം, ആദര്‍ശ് ഫ്ളാറ്റ് തുടങ്ങിയ അഴിമതിക്കഥകള് നമ്മോട് ഇക്കാര്യം വിളിച്ചു പറയുന്നുണ്ട്.\nസെബ്രനീസ വംശഹത്യയുടെ ഇരുപത്താറാമാണ്ട്\nപൊതുഖജനാവ് കൊള്ളയടിക്കുക ഇന്ന് ഭരണാധികാരികളുടെ ഹോബിയായി മാറിയിരിക്കുകയാണ്. ഇന്ത്യ ലോകത്ത് ഏറ്റവും കൂടുതല് ദരിദ്രരുള്ള രാഷ്ട്രങ്ങളിലൊന്നായിരിക്കുമ്പേള് തന്നെ അഴിമതിയുടെയും പൊതുഖജനാവ് കൊള്ളയടിക്കുന്നതിന്റെയും കാര്യത്തിലും വളരെ മുന്‍പന്തിയിലാണ്. രാജ്യത്തെയും രാജ്യത്തെ പൗരന്മാരെയും സേവിക്കാന് ബാധ്യതപ്പെട്ടവര് പൊതുഖജനാവ് കൊള്ളയടിച്ച് സ്വന്തത്തെയും കുടുംബത്തെയും സേവിക്കുന്ന ദുരവസ്ഥ.\nസ്വിസ്ബാങ്കിലെ കള്ളപ്പണങ്ങള്‍ക്കും പറയാനുണ്ടാവുക പൊതുഖജനാവ് കൊള്ളയടിച്ച ഇത്തരം കഥകള് തന്നെയാണ്. സ്വിസ് ബാങ്കില് കള്ളപ്പണം നിക്ഷേപിച്ചവരുടെ പേരുവിവരങ്ങള് പുറത്തുവിടുമെന്നത് മോദിയുടെയും സംഘത്തിന്റെയും തെരെഞ്ഞെടുപ്പ് വാഗ്ദാനമായിരുന്നു. എന്നാല് ഭരണത്തിലേറിയപ്പോള് അവര് വാഗ്ദാനം ലംഘിക്കുന്ന കാഴ്ചയാണ് രാജ്യം കണ്ടത്. രാജ്യത്തെ ഭരണ, രാഷ്രീയ രംഗത്തെ പ്രമുഖര് അതില് ഉള്‍പ്പെട്ടിട്ടുണ്ടെന്നതാണ് മുഖ്യകാരണം.\nരാജ്യത്തിന്റെ പൊതുഖജനാവ് കൊള്ളയടിക്കുന്ന ഇത്തരം വ്യക്തികള്‍ക്ക് മാതൃകയാകേണ്ട ജീവചരിത്രമാണ് ഉമര്(റ) വിന്റേത്. സമൂഹത്തിന്റെ മറ്റ് മേഖലകളില് പ്രവര്‍ത്തിക്കുന്നവര്‍ക്കും ഇത് ബാധകമാണ്. തങ്ങളുടെ മേല് ഏല്‍പിക്കപ്പെടുന്ന ഏതൊരു പദവിയും സ്വന്തത്തിന്റെയോ കുടുംബത്തിന്റെയോ ആഗ്രഹങ്ങള്‍ക്ക് വേണ്ടി ദുരുപയോഗം ചെയ്യാതിരിക്കുക എന്നത് വിശ്വാസത്തിന്റെ തേട്ടമാണ്. അത്തരം സൂക്ഷ്മമായ ഇടപെടലുകളെയാണ് യഥാര്‍ത്ഥത്തില് തഖ്‌വ (ഭയഭക്തി) എന്ന് വിവക്ഷിക്കുന്നത്. മുഹമ്മദ് നബി(സ)യുടെയും സച്ചരിതരായ ഖലീഫമാരുടെയും ഭരണനിര്‍വ്വഹണകാര്യങ്ങളിലെ സൂക്ഷ്മത ഇതിന് നമുക്ക് മാതൃകയാണ്.\n‘ഈ ഫ്രിഡ്ജില് ഇത്തവണ ഭക്ഷണമൊന്നുമില്ല’\nby കരീം ഷുഹൈബ്\n‘ഗസ്സ ഒരു അഗ്നിപര്‍വതമാണ് ‘\nനൂല് പൊട്ടിയ പട്ടം കണക്കേ ഒരു സമൂഹം\nവായ കൊണ്ട് ബിരിയാണി വെക്കാന് മസാല വേണ്ട\n‘2021 അവസാനത്തോടെ എല്ലാവര്‍ക്കും വാക്‌സിന് എന്നത് അസാധ്യം’\nകശ്മീരിലെ പെല്ലറ്റ് ആക്രമണങ്ങള് സൃഷ്ടിക്കുന്ന ശാരീരിക-മാനസിക ആഘാതങ്ങള്


കോവിഡ് വ്യാപനം ഇന്ത്യയിൽ ഉച്ചിയിലെത്തി എന്ന് വിദഗ്ദ്ധർ; മാർച്ച് വരെ തുടരും – Janashakthi Online\nചെന്നൈ: ഇന്ത്യയിൽ കോവിഡ് മഹാമാരി അതിന്റെ ഉച്ചിയിൽ എത്തിക്കഴിഞ്ഞതായി പ്രസിദ്ധ വൈറോളജിസ്റ്റ് ഡോ. ടി ജേക്കബ് ജോൺ.\nദി ഹിന്ദു ദിനപത്രത്തിൽ ഇന്ന് പ്രസിദ്ധീകരിച്ച ലേഖനത്തിലാണ് സെപ്റ്റംബർ5മുതൽ 18 വരെയുള്ള രണ്ടു ആഴ്ചകളിൽ രാജ്യത്തു കോവിഡ് മഹാമാരി അതിന്റെ ഏറ്റവും ഗുരുതരമായ രൂപത്തിൽ വ്യാപിച്ചതെന്നു അദ്ദേഹം ചൂണ്ടിക്കാട്ടി. തൊട്ടുമുമ്പുള്ള ആഴ്ചകളിലെയും പിന്നീടുള്ള ദിവസങ്ങളിലെയും പ്രതിദിന രോഗവ്യാപന കണക്കുകൾ സൂചിപ്പിക്കുന്നത് രാജ്യം അതിന്റെ ഏറ്റവും വിഷമകരമായ ദിനങ്ങളെ കവച്ചുവെച്ചു കഴിഞ്ഞു എന്നാണ്. അതേസമയം രോഗം അടുത്ത മാർച്ചു വരെയെങ്കിലും ഗുരുതരമായ ഭീഷണിയായി നിലനിൽക്കുമെന്നും അദ്ദേഹം ചൂണ്ടിക്കാട്ടി.\nസെപ്റ്റംബറിലെ രണ്ടു ആഴ്ചകളിൽ പ്രതിദിന രോഗവ്യാപനം 90,000 കടന്നതായാണ് കണക്കുകൾ സൂചിപ്പിക്കുന്നത്. ഈ ദിവസങ്ങളിൽ ചിലതിൽ ഒരു ലക്ഷത്തോളം കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. അതിനു തൊട്ടുമുമ്പുള്ള ആഴ്ചയിൽ അതു 80,000 കേസുകളായിരുന്നു. സെപ്റ്റംബർ 19-26 ആഴ്ചയിൽ രോഗവ്യാപന നിരക്കു ശരാശരി 85,000 കേസുകളാണ്. അതു സൂചിപ്പിക്കുന്നതു രാജ്യം രോഗവ്യാപനത്തിന്റെ ഉച്ചിയിലെത്തി വീണ്ടും താഴേക്ക് വരാൻ തുടങ്ങി എന്നാണ്.\nഇന്ത്യയിൽ മാർച്ച് മാസം മുതലാണ് കോവിഡ്കേസുകൾ റിപ്പോർട്ട് ചെയ്യാൻ തുടങ്ങിയത്. ആറു മാസം കൊണ്ടാണ് അത് ഉച്ചിയിൽ എത്തിയത്. ഇനി സാധാരണ നിലയിൽ ആറു മാസം കൂടി ഭീഷണി നിലനിൽക്കും എന്നാണ് മുൻകാല അനുഭവങ്ങൾ ചൂണ്ടിക്കാണിക്കുന്നത്.\nഇന്ത്യയിൽ സപ്റ്റംബർ 26 വരെയുള്ള കണക്കു പ്രകാരം ആറു ദശലക്ഷം ആളുകൾക്ക് രോഗം ബാധിച്ചതായി ടെസ്റ്റുകളിൽ കണ്ടെത്തിയിട്ടുണ്ട്. ഇന്ത്യൻ കൌൺസിൽ ഫോർ മെഡിക്കൽ റിസർച്ച് (ഐസിഎംആർ) കണക്കുകൾ പ്രകാരം ടെസ്റ്റിൽ കണ്ടെത്തിയ ഓരോ കേസിനും സമാനമായി 80 മുതൽ 100 വരെ കേസുകൾ റിപ്പോർട്ട് ചെയ്യപ്പെടാതെ കിടക്കുന്നുണ്ട്. അങ്ങനെ കണക്കുകൂട്ടിയാൽ ഇതിനകം ഇന്ത്യയിൽ രോഗം 480 ദശലക്ഷം മുതൽ 600 ദശലക്ഷം വരെ ആളുകൾക്കിടയിൽ വ്യാപിച്ചിട്ടുണ്ട്. രാജ്യത്തെ മൊത്തം ജനസംഖ്യ 1380 ദശലക്ഷമാണ്. അതായതു മൊത്തം ജനസംഖ്യയിൽ 35 % മുതൽ 43 % വരെ വൈറസിനു ഇരയായിക്കഴിഞ്ഞു എന്നാണിത് സൂചിപ്പിക്കുന്നത്.\nഅതായതു ഹെർഡ് ഇമ്മ്യൂണിറ്റി എന്ന് വിദഗ്ദ്ധർ സൂചിപ്പിക്കുന്ന അവസ്ഥയിൽ ഇന്ത്യ എത്തിച്ചേർന്നു കഴിഞ്ഞു. മൊത്തം ജനസംഖ്യയിൽ 30 ശതമാനത്തിനു രോഗബാധയുണ്ടായാൽ പിന്നീട് രോഗവ്യാപനത്തോത് കുറഞ്ഞുവരും. അതാണ് ഇന്ത്യയിൽ ഇപ്പോൾ സംഭവിച്ചു തുടങ്ങിയിരിക്കുന്നത്. അതിനാൽ ഇനിയുള്ള നാളുകളിൽ പ്രധാനമായും കൂടുതൽ ആരോഗ്യപ്രശ്നങ്ങൾ ഉണ്ടാകാനിടയുള്ള വിഭാഗങ്ങളിലും പുതുതായി ജനിക്കുന്ന കുട്ടികളിലും കൂടുതൽ ശ്രദ്ധ ഊന്നിക്കൊണ്ടുള്ള രോഗ പ്രതിരോധ നയങ്ങളാണ് ആവിഷ്കരിക്കേണ്ടത്. രോഗവ്യാപനം കുറഞ്ഞാലും അതിന്റെ ഭീഷണി നിലനിൽക്കും. അതിനാൽ വാക്‌സിൻ പ്രയോഗത്തിനുള്ള പ്രായോഗിക നടപടികളിലാണ് ഇനി ശ്രദ്ധിക്കേണ്ടത്. അതേസമയം ഇന്ത്യയിൽ കോവിഡ് വാക്‌സിൻ 2021ലെ ആദ്യമാസങ്ങളിൽ ലഭ്യമാകുമെന്ന് ആരോഗ്യമന്ത്രി ഡോ. ഹർഷവർധൻ അറിയിച്ചു. മൂന്നു പ്രധാന വാക്‌സിനുകൾ തയ്യാറായി വരുന്നുണ്ട്. അത് മാർച്ചിന് മുമ്പുതന്നെ നല്കിത്തുടങ്ങുമെന്നു ഐസിഎംആർ കോവിഡ് ഗവേഷണം സംബന്ധിച്ച് തയ്യാറാക്കിയ പ്രത്യേക പോർട്ടൽ ഉത്ഘാടനം ചെയ്തുകൊണ്ടു മന്ത്രി അറിയിച്ചു\nശ്രീനാരായണ സർവകലാശാലയ്ക്കു തുരങ്കം വയ്ക്കാൻ നീക്കങ്ങൾ?


കരീനയെ എന്ത് വിളിക്കണമെന്ന് സംശയം തോന്നിയിരുന്നു ; സാറ അലിഖാന്\nPosted by geethu m nair, 12 Apr, 2020\nനടന് സെയ്ഫ് അലിഖാനും കുടുംബവും ബോളിവുഡ് പേജുകളിലെ സ്ഥിരം ചര്‍ച്ചയാണ്. അച്ഛന് പിന്നാലെ മകള് സാറയും സിനിമയില് അരങ്ങേറ്റം കുറിച്ചതിന് പിന്നാലെയായിരുന്നു സെയ്ഫും കുടുംബവും ചര്‍ച്ചയാകാന് തുടങ്ങിയത്. സെയ്ഫ് അലിഖാന്റെ ആദ്യ വിവാഹത്തിലുള്ള മകളാണ്. അച്ഛനുമായി വളരെ അടുത്ത ബന്ധമാണ് സാറയ്ക്കും സഹോദരന് ഇബ്രാഹമിനുള്ളത്.\nഇപ്പോഴിത സെയ്ഫ് അലിഖാനെ കരീന വിവാഹം കഴിക്കുമ്പോള് തനിയ്ക്കുണ്ടായ ഒരു വലിയ സംശയത്തെ കുറിച്ച് സാറ. കരണ് ജോഹര് അവതരിപ്പിക്കുന്ന കോഫി വിത്ത് കരണ് ഷോയിലായിരുന്നു താരം ഇക്കാര്യം വെളിപ്പെടുത്തിയത്. കരീനയെ എന്ത് വിളിക്കണമെന്നായിരുന്നു സംശയം. നിനക്ക് ഇപ്പോള് ഒരു അമ്മയുണ്ട്. എനിക്ക് സുഹൃത്തുക്കള് മതിയെന്നായിരുന്നു കരീനയുടെ നിലപാട്. ഇത് നിന്റെ രണ്ടാനമ്മയാണ് ഇഷ്ടമള്ളത് വിളിച്ചോളൂ എന്നായിരുന്നു അച്ഛന് പറഞ്ഞത്.\nചെറിയമ്മേ എന്നോ ആന്റിയെന്നോ വിളിക്കാമായിരുന്നില്ലേ എന്ന നിര്‍ദ്ദേശമാണ് അവതാരകനായ കരണ് ജോഹര് മുന്നോട്ട് വെച്ചത്. എന്നാല് ചെറിയമ്മേ എന്ന് വിളിച്ചിരുന്നുവെങ്കില് കരീന മാനസികമായി തളര്‍ന്നേനെ എന്ന് സാറ പറഞ്ഞു. എന്നാല് ആന്റി എന്ന വിളിക്കരുതെന്ന് അച്ഛനും പറഞ്ഞിരുന്നു. എന്നാല് പിന്നീട് കരീനയെ പേര് തന്നെ വിളിക്കാന് തീരുമാനിക്കുകയായിരുന്നു, കരീനയുമായി വളരെ അടുത്ത ബന്ധമാണ് സാറയ്ക്കും സഹോദരനുമുള്ളത്. ഇടയ്ക്ക് കുഞ്ഞ് സഹോദരന് തൈമൂറിനൊപ്പമുള്ള ചിത്രങ്ങള് സാറ പങ്കുവെയ്ക്കാറുണ്ട്. കരിനയുടെ എല്ലാ ചിത്രങ്ങളും ഇഷ്ടമാണെന്നും എന്നാല് കൂടുതല് ഇഷ്ടം കഭി ഖുശി കഭി ഖം എന്ന സിനിമയിലെ കഥാപാത്രമാണ്.\nകരീനയുടേയും സെയ്ഫിന്റേയും വിവാഹത്തിന് അമ്മ നിര്‍ദ്ദേശിച്ച വസ്ത്രം ധരിച്ചു കൊണ്ടായിരുന്നു സാറ എത്തിയത്.


ന്യൂയോര്‍ക്കില് ലിമൊസിന് കാര് അപകടത്തില് മരിച്ചവരുടെ എണ്ണം 20 ആയി; ദുരന്തം ജന്മദിന പാര്‍ട്ടിയ്ക്കായി പോകുന്നതിനിടെ\nThursday, May 23, 2019 13:22:21 PM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » ന്യൂയോര്‍ക്കില് ലിമൊസിന് കാര് അപകടത്തില് മരിച്ചവരുടെ എണ്ണം 20 ആയി; ദുരന്തം ജന്മദിന പാര്‍ട്ടിയ്ക്കായി പോകുന്നതിനിടെ\nസ്വന്തം ലേഖകന്: ന്യൂയോര്‍ക്കില് ലിമൊസിന് കാര് അപകടത്തില് മരിച്ചവരുടെ എണ്ണം 20 ആയി; ദുരന്തം ജന്മദിന പാര്‍ട്ടിയ്ക്കായി പോകുന്നതിനിടെ. ന്യൂയോര്‍ക്കിലെ അല്‍ബനിയിലാണ് അപകടമുണ്ടായത്. ലിമൊസിനും മറ്റൊരു കാറുമായിരുന്നു കൂട്ടിയിടിച്ചത്.\nജങ്ഷനില് നിന്ന് അതിവേഗത്തില് വന്ന ലിമൊസിന് മറ്റൊരു കാറില് ഇടിച്ച് സമീപത്തെ കടയുടെ വാഹന പാര്‍ക്കിങ്ങ് ഏരിയയിലേക്ക് ഇടിച്ചു കയറുകയായിരുന്നു. കാറിലുണ്ടായിരുന്നു 18 പേരും കാല്‍നടക്കാരായ രണ്ടുപേരുമാണ് മരിച്ചത്.\nമരിച്ചവരില് നാലുപേര് സഹോദരിമാരാണ്. രണ്ടുപേര് നവ ദമ്പതിമാരുമാണ്. ജന്‍മദിന പാര്‍ട്ടിയില് പങ്കെടുക്കാന് പോവകുന്നവരാണ് ലിമൊസിനില് ഉണ്ടായിരുന്നുതെന്നാണ് റിപ്പോര്‍ട്ടുകള്. നിയന്ത്രണംവിട്ട കാര് വഴിയാത്രക്കാരെ ഇടിച്ച് തെറിപ്പിച്ച ശേഷം മറിയുകയായിരുന്നെന്ന് ദൃക്‌സാക്ഷികള് പറഞ്ഞു.


മൂന്ന് വയസ്സുകാരന് നാണയം വിഴുങ്ങി മരിച്ച സംഭവം: അന്വേഷണത്തിന് ഉത്തരവിട്ട് ആരോഗ്യമന്ത്രി - malabarinews.com\nമൂന്ന് വയസ്സുകാരന് നാണയം വിഴുങ്ങി മരിച്ച സംഭവം: അന്വേഷണത്തിന് ഉത്തരവിട്ട് ആരോഗ്യമന്ത്രി\nNo Comments on മൂന്ന് വയസ്സുകാരന് നാണയം വിഴുങ്ങി മരിച്ച സംഭവം: അന്വേഷണത്തിന് ഉത്തരവിട്ട് ആരോഗ്യമന്ത്രി\nആലുവ: മൂന്ന് വയസ്സുകാരന് നാണയം വിഴുങ്ങി ചികിത്സകിട്ടാതെ മരിച്ചെന്ന സംഭവത്തില് ആരോഗ്യമന്ത്രി കെ കെ ശൈലജ അന്വേഷണത്തിന് ഉത്തരവിട്ടു. അന്വേഷിച്ച് റിപ്പോര്‍ട്ട് നല്‍കാന് പ്രിന്‍സിപ്പല് സെക്രട്ടറിയോട് മന്ത്രി ആവശ്യപ്പെട്ടു. സംഭവത്തില് വീഴ്ച കണ്ടെത്തിയാല് കര്‍ശന നടപടി സ്വീകരിക്കുമെന്നും മന്ത്രി പറഞ്ഞു. കുട്ടിയുടെ മരണം അത്യന്തം ദൗര്‍ഭാഗ്യകരമായ സംഭവമാണെന്നും മന്ത്രി പറഞ്ഞു.\nആലുവ കടുങ്ങല്ലൂര് സ്വദേശികളുടെ മകന് പൃഥ്വിരാജാണ് മരിച്ചത്. കുട്ടി ഇന്നലെ നാണയം വിഴുങ്ങിയതിനെ തുടര്‍ന്ന് ആലുവ സര്‍ക്കാര് ആശുപത്രിയില് എത്തിച്ചെങ്കിലും എറണാകുളം ജില്ലാ ആശുപത്രിയിലേക്ക് കൊണ്ടുപോകാന് നിര്‍ദേശിക്കുകയായിരുന്നു.തുടര്‍ന്ന് ആലപ്പുഴ മെഡിക്കല്‍കോളേജിലേക്കും കുട്ടിയെ കൊണ്ടുപോയി.\nകണ്ടെയിന്‍മെന്റ് സോണില് നിന്ന് വന്നതുകൊണ്ട് കിടത്താന് പറ്റില്ലെന്നും ചോറും പഴവും കൊടുത്താല് മതിയെന്ന് പറഞ്ഞാണ് തിരിച്ചയച്ചതെന്നും കുട്ടിയുടെ അമ്മ പറഞ്ഞു. ഇന്നലെ രാത്രിയോടെ കുഞ്ഞിന്റെ നില മോശമാവുകയായിരുന്നു. തുടര്‍ന്ന് ആശുപത്രിയിലെത്തിച്ചപ്പോഴേക്കും കുട്ടി മരിക്കുകയായിരുന്നു.\n← പരപ്പനങ്ങാടിയില് ക്വാറന്റൈനില് കഴിയുകയായിരുന്ന പ്രവാസി മരിച്ചു. → അമിത് ഷാക്ക് കോവിഡ് സ്ഥിരീകരിച്ചു


അൺലോക്ക് പദ്ധതിയുടെ നാലാം ഘട്ടം പ്രഖ്യാപിച്ചു: സ്കൂളുകളും കോളേജുകളും അടഞ്ഞു കിടക്കും: മെട്രോ റെയിൽ സ‍ർവ്വീസിന് അനുമതി - Kannur Varthakal Online\nഅൺലോക്ക് പദ്ധതിയുടെ നാലാം ഘട്ടം പ്രഖ്യാപിച്ചു: സ്കൂളുകളും കോളേജുകളും അടഞ്ഞു കിടക്കും: മെട്രോ റെയിൽ സ‍ർവ്വീസിന് അനുമതി\nരാജ്യത്ത് അണ്‍ലോക്ക് പദ്ധതിയുടെ നാലാം ഘട്ടം പ്രഖ്യാപിച്ചു. കേന്ദ്രഅഭ്യന്തര മന്ത്രാലയമാണ് അണ്‍ലോക്ക് പദ്ധതിയുടെ നാലാം ഘട്ടവുമായി ബന്ധപ്പെട്ട മാര്‍ഗനിര്‍ദേശങ്ങള് പുറത്തിറക്കിയത്. സെപ്റ്റംബര് ഒന്ന് മുതല് പുതിയ നിര്‍ദേശങ്ങള് നടപ്പാക്കി തുടങ്ങും. സെപ്ംറ്റബര് ഏഴ് മുതല് രാജ്യത്ത് മെട്രോ റെയില് സര്‍വീസിന് അനുമതി. പ്രത്യേക കൊവിഡ് പ്രോട്ടോക്കോള് പാലിച്ചു വേണം. സര്‍വീസുകള് നടത്താന്.\nNext കണ്ണൂർ ജില്ലയിലെ 19 വാര്‍ഡുകള് കണ്ടെയിന്‍മെന്റ് സോണില്


DK Shivakumar Case: Karnataka Congress MLA Laxmi Hebbalkar Summoned by ED | ഡികെക്ക് പിന്നാലെ മറ്റൊരു കോണ്‍ഗ്രസ് എംഎല്‍എയ്ക്കും കുരുക്ക്; ലക്ഷ്മിയെ അറസ്റ്റ് ചെയ്‌തേക്കും - Malayalam Oneindia\n12 min ago തിരഞ്ഞെടുപ്പ് പ്രചരണം സജീവം; പ്രചരണം അതിര് കടക്കാതിരിക്കാന് കര്‍ശന നിര്‍ദേശം നല്‍കി കലക്ടര്\n36 min ago 18 കഴിഞ്ഞവർക്ക് 1,30,000 രൂപ കൊവിഡ് സഹായ ഫണ്ട്: പ്രചരിക്കുന്ന സന്ദേശത്തിന് പിന്നിലെ സത്യമിതാണ്\n47 min ago തദ്ദേശ തെരഞ്ഞെടുപ്പ്: തിരുവനന്തപുരത്തെ സ്ഥാനാർത്ഥികളുടെ യോഗം കളക്ടറേറ്റിൽ\nPublished: September 18 2019, 17:26 [IST]\nബെംഗളൂരു: കര്‍ണാടകയിലെ കോണ്‍ഗ്രസ് നേതാവ് ഡികെ ശിവകുമാറിനെ അറസ്റ്റ് ചെയ്തതിന് പിന്നാലെ മറ്റൊരു കോണ്‍ഗ്രസ് എംഎല്‍എയ്‌ക്കെതിരെ എന്‍ഫോഴ്‌സ്‌മെന്റ് ഡയറക്ട്രേറ്റ് നീക്കം തുടങ്ങി. ലക്ഷ്മി ഹെബ്ബാല്‍ക്കറിനെ അറസ്റ്റ് ചെയ്യുമെന്നാണ് വിവരം. ബെലഗാവി (റൂറല്) മണ്ഡലത്തിലെ കോണ്‍ഗ്രസ് എംഎല്‍എയാണ് ലക്ഷ്മി. ഇവര്‍ക്ക് ഡികെ ശിവകുമാറുമായി ബന്ധപ്പെട്ട കള്ളപ്പണ കേസില് ബന്ധമുണ്ടെന്ന് എന്‍ഫോഴ്‌സ്‌മെന്റ് സംശയിക്കുന്നു.\nലക്ഷ്മിയോട് ചോദ്യം ചെയ്യലിന് ഹാജരാകാന് അന്വേഷണ സംഘം ആവശ്യപ്പെട്ടു. ഡികെ ശിവകുമാറിനെ ചോദ്യം ചെയ്തതില് നിന്ന് ലഭിച്ച വിവരങ്ങളുടെ അടിസ്ഥാനത്തിലാണ് ലക്ഷ്മിക്കെതിരായ നീക്കം. നേരത്തെ ഡികെ ശിവകുമാറിന്റെ മകള് ഐശ്വര്യയെ അന്വേഷണ സംഘം ചോദ്യം ചെയ്തിരുന്നു. ലക്ഷ്മിയെ അറസ്റ്റ് ചെയ്താല് കോണ്‍ഗ്രസ് കൂടുതല് പ്രതിസന്ധിയിലാകും. വിശദാംശങ്ങള് ഇങ്ങനെ....\nദില്ലിയിലെ എന്‍ഫോഴ്‌സ്‌മെന്റ് ആസ്ഥാനത്ത് വ്യാഴാഴ്ച എത്തണമെന്ന് ലക്ഷ്മിയോട് അന്വേഷണ സംഘം ആവശ്യപ്പെട്ടു. എന്‍ഫോഴ്‌സ്‌മെന്റിന്റെ നോട്ടീസ് ലഭിച്ച കാര്യം ലക്ഷ്മി സ്ഥിരീകരിച്ചു. തന്റെ വീട്ടില് വച്ച് ചോദ്യം ചെയ്യാന് ലക്ഷ്മി അന്വേഷണ സംഘത്തോട് അഭ്യര്‍ഥിച്ചിരുന്നു. പക്ഷേ മറുപടി ലഭിച്ചിട്ടില്ല.\nഎന്‍ഫോഴ്‌സ്‌മെന്റിന്റെ നോട്ടീസ് ലഭിച്ചുവെന്നും അഭിഭാഷകനുമായി വിഷയം ചര്‍ച്ച ചെയ്തുവെന്നും ലക്ഷ്മി മാധ്യമങ്ങളോട് പറഞ്ഞു. കള്ളപ്പണ കേസില് ഡികെ ശിവകുമാറിനെ ഈ മാസം മൂന്നിനാണ് അറസ്റ്റ് ചെയ്തത്. നാല് ദിവസം ചോദ്യം ചെയ്ത ശേഷമായിരുന്നു അറസ്റ്റ്.\nഡികെ ശിവകുമാര് ജയിലില്\nഅറസ്റ്റിന് ശേഷം ഡികെ ശിവകുമാറിനെ കോടതി അന്വേഷണ സംഘത്തിന്റെ കസ്റ്റഡിയില് വിട്ടുകൊടുത്തിരുന്നു. വിശദമായ ചോദ്യം ചെയ്യലിന് ശേഷം അദ്ദേഹത്തെ തിരിച്ചുഹാജരാക്കി. ഒക്ടോബര് ഒന്ന് വരെ ജുഡീഷ്യല് കസ്റ്റഡിയില് റിമാന്റ് ചെയ്തിരിക്കുകയാണിപ്പോള്. അദ്ദേഹത്തിന്റെ മകള് ഐശ്വര്യയെ കഴിഞ്ഞദിവസം ചോദ്യം ചെയ്തിരുന്നു.\nമകളെ ചോദ്യം ചെയ്തു\nകഴിഞ്ഞ വ്യാഴാഴ്ചയാണ് ഐശ്വര്യ അന്വേഷണ സംഘത്തിന് മുമ്പില് ഹാജരായത്. കള്ളപ്പണം വെളുപ്പിച്ച കേസില് ആരോപണമുനയിലുള്ള ട്രസ്റ്റില് ഡികെ ശിവകുമാറിന്റെ 22കാരിയായ മകള് ഐശ്വര്യയും അംഗമാണെന്ന് കണ്ടെത്തിയിരുന്നു. തുടര്‍ന്നാണ് ചോദ്യം ചെയ്തത്. മാനേജ്‌മെന്റില് ബിരുദ പഠനം നടത്തുകയാണ് ഐശ്വര്യ.\nകോടികളുടെ ആസ്തിയുടെ ട്രസ്റ്റ്\nശിവകുമാറിനെ ചോദ്യം ചെയ്ത വേളയില് ലഭിച്ച വിവരങ്ങളില് കൂടുതല് വ്യക്തത വരുത്തുകയാണ് അന്വേഷണ സംഘത്തിന്റെ ലക്ഷ്യം. 2017ല് ശിവകുമാറും ഐശ്വര്യയും സിംഗപ്പൂര് യാത്ര നടത്തിയിരുന്നു. ഇതുമായി ബന്ധപ്പെട്ട വിവരങ്ങളാണ് അന്വേഷണ സംഘം ചോദിച്ചറിഞ്ഞത്. കോടികളുടെ ആസ്തിയുള്ള ശിവകുമാറിന്റെ ട്രസ്റ്റിന് കീഴില് എന്‍ജിനിയറിങ് കോളജുകള് ഉള്‍പ്പെടെ ഒട്ടേറെ സ്ഥാപനങ്ങള് പ്രവര്‍ത്തിക്കുന്നുണ്ട്.\nkarnataka congress black money കള്ളപ്പണം കോണ്‍ഗ്രസ് dk shivakumar\nDK Shivakumar Case: Karnataka Congress MLA Laxmi Hebbalkar Summoned by ED\nStory first published: Wednesday, September 18, 2019, 17:26 [IST]


ആരാധന സ്വാതന്ത്ര്യ സംരക്ഷണത്തിനായി യാക്കോബായ സഭയുടെ ഉപവാസ സമരം | Wayanad Vision\nആരാധന സ്വാതന്ത്ര്യ സംരക്ഷണത്തിനായി യാക്കോബായ സഭയുടെ ഉപവാസ സമരം\nBy NEWS DESK\t On Sep 10, 2020\nമാനന്തവാടി ഇടവക ജനത്തിന്റെ അവകാശങ്ങളും ആരാധന സ്വാതന്ത്ര്യവും ഉറപ്പ് വരുത്തുന്നതിനായി സര്‍ക്കാര് നിയമ നിര്‍മാണം നടത്തണമെന്ന് ആവശ്യപ്പെട്ട് യാക്കോബായ സഭ മലബാര് ഭദ്രാസനത്തിന്റെ ആഭിമുഖ്യത്തില് ഉപവാസ സമരം തുടങ്ങി.\nമാനന്തവാടി സെന്റ് ജോര്‍ജ് യാക്കോബായ സുറിയാനി പള്ളിയില് നടന്ന ഉപവാസ സമരത്തിന്റെ ഭദ്രാസന തല ഉദ്ഘാടനം ഭദ്രാസന സെക്രട്ടറി ഫാ. ഡോ. മത്തായിഅതിരംപുഴയില് നിര്‍വഹിച്ചു. വികാരി ഫാ. ഡോ. കുര്യാക്കോസ് വെള്ളച്ചാലില്‍അധ്യക്ഷത വഹിച്ചു. സഭാ മാനേജിങ് കമ്മിറ്റി അംഗങ്ങളായ കെ.എം. ഷിനോജ്,ഐസക് കുറുങ്ങാട്ടില്, ഭദ്രാസന കൗണ്‍സില് അംഗങ്ങളായ ഫാ. ഷില്‍സന് മത്തോക്കില്,കെ.വി. കുര്യാക്കോസ്, എം.വി. വര്‍ഗീസ്, കെ.കെ. റെജി, ഫാ. ജോര്‍ജ്‌നെടുംന്തള്ളില്, ഫാ. എല്‍ദൊ കൂരന്‍താഴത്തുപറമ്പില്, ഫാ. എല്‍ദൊ വട്ടമറ്റത്തില്,ഡീക്കണ് വി.സി. സോജന്, വി.ജെ. ജോസ് എന്നിവര് പ്രസംഗിച്ചു. സഹവികാരി ഫാ. എല്‍ദൊമനയത്ത് സ്വാഗതവും ഭദ്രാസന ജോ. സെക്രട്ടറി കെ.ജെ. ജോണ്‍സണ് നന്ദിയും പറഞ്ഞു.\n11ന് രാവിലെ 10 മണി മുതല് ബത്തേരി സെന്റ് മേരിസ് സനോറോ പള്ളിയിലും 12ന്‌രാവിലെ 10 മണി മുതല് പുല്പള്ളി സെന്റ് ജോര്‍ജ് സിംഹാസന കത്തീഡ്രലിലും ഉപവാസസമരം നടക്കും. ഭദ്രാസന കൗണ്‍സില് അംഗങ്ങള്, സഭാ മാനേജിംഗ് കമ്മിറ്റി അംഗങ്ങള്,വൈദികര് എന്നിവര് പങ്കടുക്കും. സംസ്ഥാന സര്‍ക്കാരിന്റെ കോവിഡ് 19 പ്രോട്ടോകോള്‍പാലിച്ചാണ് സമരം നടത്തുന്നത്.\nസ്‌കൂള് കെട്ടിട നിര്‍മ്മാണ സ്ഥലത്ത് സന്ദര്‍ശനം നടത്തിയ ആള്‍ക്ക് കൊവിഡ്\nവാകേരിയില് കടുവയുടെ ആക്രമണത്തില് യുവാവിന് പരുക്കേറ്റു\nഓണസദ്യക്ക് ഇവ ചേരേണ്ട പോലെ ചേരണം\nകൊവിഡ് വാക്‌സിന്; ഖത്തറില് ഓണ്‍ലൈന് രജിസ്‌ട്രേഷന്…\nഇന്ന് നബിദിനം: നാടെങ്ങും നബിദിന റാലികളും കലാപരിപാടികളും\nവനിതാ ക്ഷീരകര്‍ഷക സമ്പര്‍ക്ക പരിപാടി നടത്തി\nകാട്ടാനയെ കണ്ട് വിരണ്ടോടിയ ബൈക്ക് യാത്രികന് തലനാരിഴക്ക്…\nജില്ലയില് 583 പേര്‍ക്ക് കൂടി കോവിഡ്


നമ്മുടെ ക്രിസ്‌തീയ ഐക്യം എങ്ങനെ ശക്തമാക്കാം? | പഠനപ്പതിപ്പ്\nചെറുപ്പക്കാരേ, നിങ്ങൾക്കു സ്‌നാനമേൽക്കാനുള്ള പക്വതയായോ?\nചെറുപ്പക്കാരേ, സ്‌നാനത്തിനായി എങ്ങനെ തയ്യാറെടുക്കാം?\nഐക്യമുള്ളവരായിരിക്കുന്നതിൽ നമ്മുടെ പങ്ക് എങ്ങനെ വർധിപ്പിക്കാം?\nജീവന്‍റെ പാതയിൽ യഹോവ തന്‍റെ ജനത്തെ നയിക്കുന്നു\nനിങ്ങളുടെ സഭയിൽ നിങ്ങൾക്ക് സഹായിക്കാനാകുമോ?\nപ്രവാചകന്മാരുടെ ആത്മത്യാഗമനോഭാവം അനുകരിക്കുക\nവീക്ഷാഗോപുരം (പഠനപ്പതിപ്പ്) | 2016 മാര്‍ച്ച് ഐക്യമുള്ളവരായിരിക്കുന്നതിൽ നമ്മുടെ പങ്ക് എങ്ങനെ വർധിപ്പിക്കാം?\nഐക്യമുള്ളവരായിരിക്കുന്നതിൽ നമ്മുടെ പങ്ക് എങ്ങനെ വർധിപ്പിക്കാം?\n‘അവൻ മുഖേന ശരീരം മുഴുവനും സംയോജിതമായിട്ട് അവയവങ്ങൾ അതതിന്‍റെ ധർമം യഥോചിതം നിർവഹിക്കുന്നു.’—എഫെ. 4:16.\nഗീതം: 53, 107\nസുവാർത്ത പ്രസംഗിക്കുമ്പോൾ നമ്മൾ ഐക്യമുള്ളവരായിരിക്കുന്നത് എങ്ങനെ?\nസഭയിൽ ഐക്യം ഉന്നമിപ്പിക്കാൻ നമുക്ക് എന്തൊക്കെ ചെയ്യാൻ കഴിയും?\nഭാര്യാഭർത്താക്കന്മാർക്ക് എങ്ങനെ ഐക്യം കാത്തുസൂക്ഷിക്കാം?\n1. തുടക്കംമുതൽ ദൈവത്തിന്‍റെ പ്രവൃത്തികളിൽ എന്ത് ദൃശ്യമാണ്?\nസൃഷ്ടിയുടെ ആരംഭംമുതൽ യഹോവയും യേശുവും ഐക്യത്തിൽ പ്രവർത്തിക്കുന്നു. യഹോവയുടെ ആദ്യസൃഷ്ടി യേശുവായിരുന്നു. യേശു യഹോവയുടെ “അടുക്കൽ ശില്‌പി ആയിരുന്നു” എന്ന് ബൈബിൾ പറയുന്നു. (സദൃ. 8:30) തങ്ങളുടെ പ്രവർത്തനങ്ങളിൽ യഹോവയുടെ ദാസന്മാരും സഹകരിച്ചു പ്രവർത്തിച്ചിരുന്നു. ഉദാഹരണത്തിന്, നോഹയും കുടുംബവും തോളോടുതോൾചേർന്ന് പെട്ടകം പണിതു. പിന്നീട് സമാഗമനകൂടാരം പണിയുന്നതിനും അത് ഒരിടത്തുനിന്ന് മറ്റൊരിടത്തേക്കു മാറ്റി സ്ഥാപിക്കുന്നതിനും ഇസ്രായേല്യർ ഒത്തൊരുമയോടെ പ്രവർത്തിച്ചു. ആലയത്തിൽ യഹോവയെ സ്‌തുതിക്കുന്നതിനു സംഗീതോപകരണങ്ങളുടെ അകമ്പടിയോടെ അവർ ശ്രുതിമധുരമായ ഗീതങ്ങൾ ഒത്തൊരുമിച്ച് ആലപിച്ചു. ഇതെല്ലാം ചെയ്യാൻ യഹോവയുടെ ജനത്തിന് സാധിച്ചത് അവർ പരസ്‌പരം സഹകരിച്ചു പ്രവർത്തിച്ചതുകൊണ്ടാണ്.—ഉല്‌പ. 6:14-16, 22; സംഖ്യാ. 4:4-32; 1 ദിന. 25:1-8.\n2. (എ) ഒന്നാം നൂറ്റാണ്ടിലെ ക്രിസ്‌തീയസഭയുടെ ഒരു സവിശേഷത എന്ത് ആയിരുന്നു? (ബി) ഏതു ചോദ്യങ്ങൾ നമ്മൾ പരിചിന്തിക്കും?\n2 ഒന്നാം നൂറ്റാണ്ടിലെ ക്രിസ്‌ത്യാനികളും പരസ്‌പരം ഐക്യത്തിൽ പ്രവർത്തിച്ചു. അവർക്ക് വ്യത്യസ്‌ത കഴിവുകളും നിയമനങ്ങളും ആണ് ഉണ്ടായിരുന്നതെങ്കിലും അവർ ഐക്യമുള്ളവരായിരുന്നെന്ന് പൗലോസ് പറഞ്ഞു. അവർ എല്ലാവരും അവരുടെ നായകനായ ക്രിസ്‌തുയേശുവിനെയാണ് അനുകരിച്ചത്. വ്യത്യസ്‌ത അവയവങ്ങൾ ഒരുമിച്ച് പ്രവർത്തിക്കുന്ന ഒരു ശരീരത്തോടാണ് പൗലോസ് അവരെ താരതമ്യം ചെയ്‌തത്. (1 കൊരിന്ത്യർ 12:4-6, 12 വായിക്കുക.) എന്നാൽ നമ്മുടെ കാര്യമോ? പ്രസംഗപ്രവർത്തനത്തിൽ നമുക്ക് എങ്ങനെ ഐക്യം കാണിക്കാം? സഭയിലും കുടുംബത്തിലും നമുക്ക് എങ്ങനെ സഹകരിച്ചു പ്രവർത്തിക്കാം?\nപ്രസംഗപ്രവർത്തനത്തിൽ സഹകരിച്ച് പ്രവർത്തിക്കുക\n3. യോഹന്നാൻ അപ്പൊസ്‌തലന് ഏത് ദർശനമാണ് ലഭിച്ചത്?\n3 കാഹളം ഊതുന്ന ഏഴു ദൂതന്മാരുടെ ഒരു ദിവ്യദർശനം യോഹന്നാന് ലഭിച്ചു. അഞ്ചാമത്തെ ദൂതൻ കാഹളം ഊതിയപ്പോൾ “ആകാശത്തുനിന്ന് ഒരു നക്ഷത്രം ഭൂമിയിൽ വീണുകിടക്കുന്നതു” യോഹന്നാൻ കണ്ടു. ആ “നക്ഷത്രം” ഒരു താക്കോൽ ഉപയോഗിച്ചുകൊണ്ട് ഇരുൾമൂടിയ ഒരു അഗാധഗർത്തത്തിന്‍റെ വാതിൽ തുറക്കുന്നു. ഗർത്തത്തിൽനിന്ന് ആദ്യം കനത്ത പുകയും ആ പുകയിൽനിന്ന് വെട്ടുക്കിളികളുടെ ഒരു വലിയ കൂട്ടവും പുറത്തുവന്നു. മരങ്ങളോ ചെടികളോ നശിപ്പിക്കുന്നതിനു പകരം “നെറ്റിയിൽ ദൈവത്തിന്‍റെ മുദ്രയില്ലാത്ത”വരെ അത് ആക്രമിച്ചു. (വെളി. 9:1-4) വെട്ടുക്കിളികൾക്ക് വൻനാശം വിതയ്‌ക്കാനാകുമെന്നു യോഹന്നാന് അറിയാമായിരുന്നു; മോശയുടെ കാലത്ത് ഈജിപ്‌തിൽ അങ്ങനെയൊന്ന് സംഭവിച്ചിരുന്നു. (പുറ. 10:12-15) യോഹന്നാൻ കണ്ട ആ വെട്ടുക്കിളികൾ വ്യാജമതത്തിനെതിരെ ശക്തമായ സന്ദേശം അറിയിക്കുന്ന അഭിഷിക്തക്രിസ്‌ത്യാനികളെയാണ് പ്രതിനിധീകരിക്കുന്നത്. ഭൂമിയിൽ എന്നേക്കും ജീവിക്കാൻ പ്രത്യാശയുള്ള ദശലക്ഷക്കണക്കിന് ആളുകൾ അവരോട് ചേർന്നിരിക്കുന്നു. അവർ ഒത്തൊരുമിച്ച് ഈ പ്രസംഗവേല ചെയ്യുന്നു. ഈ പ്രവർത്തനം, വ്യാജമതം ഉപേക്ഷിച്ച് സാത്താന്‍റെ പിടിയിൽനിന്ന് സ്വതന്ത്രരാകാൻ അനേകരെ സഹായിക്കുന്നു.\n4. ദൈവജനത്തിന് എന്ത് നിയമനമാണു നിർവഹിക്കാനുള്ളത്, അത് ചെയ്യാനുള്ള ഒരേ ഒരു വഴി ഏതാണ്?\n4 അന്ത്യം വരുന്നതിനു മുമ്പ് ലോകത്തെല്ലായിടത്തുമുള്ള ആളുകളോട് സുവാർത്ത പ്രസംഗിക്കാനുള്ള നിയമനം നമുക്കുണ്ട്. ഇത് വലിയൊരു വേലയാണ്! (മത്താ. 24:14; 28:19, 20) “ജീവജലം” കുടിക്കാനുള്ള ക്ഷണം “ദാഹിക്കുന്ന” എല്ലാവർക്കും നമ്മൾ കൊടുക്കണം. അതായത്, ബൈബിൾസത്യം മനസ്സിലാക്കാൻ ആഗ്രഹിക്കുന്ന എല്ലാവരെയും നമ്മൾ അതു പഠിപ്പിക്കണം. (വെളി. 22:17) എന്നാൽ അത് ചെയ്യാൻ കഴിയണമെങ്കിൽ സഭയിലുള്ള എല്ലാവരും പരസ്‌പരം സഹകരിച്ച് പ്രവർത്തിക്കണം.—എഫെ. 4:16.\n5, 6. സുവാർത്ത പ്രസംഗിക്കുമ്പോൾ നമ്മൾ ഐക്യമുള്ളവരായിരിക്കുന്നത് എങ്ങനെ?\n5 പരമാവധി ആളുകളെ സുവാർത്ത അറിയിക്കണമെങ്കിൽ നമ്മൾ സുസംഘടിതരായിരിക്കണം. വയൽസേവന യോഗത്തിലൂടെയും മറ്റു യോഗങ്ങളിലൂടെയും സഭയിൽനിന്ന് ലഭിക്കുന്ന മാർഗനിർദേശങ്ങൾ ഇതിനു സഹായിക്കും. നമ്മൾ ലോകവ്യാപകമായി സുവാർത്ത അറിയിക്കുന്നു, ലക്ഷക്കണക്കിന് ബൈബിൾപ്രസിദ്ധീകരണങ്ങളും ആളുകൾക്ക് കൊടുക്കുന്നു. ചിലപ്പോൾ ചില പ്രത്യേക പ്രചാരണപരിപാടികളിൽ പങ്കെടുക്കാനുള്ള നിർദേശങ്ങൾ നമുക്ക് കിട്ടിയേക്കാം. അതിൽ പങ്കെടുക്കുമ്പോൾ സുവാർത്ത ലോകമെമ്പാടും അറിയിക്കുന്ന ദശലക്ഷക്കണക്കിന് ആളുകളോടൊപ്പം പ്രവർത്തിക്കുകയാണ് നമ്മളും. അങ്ങനെ ചെയ്യുമ്പോൾ സുവാർത്ത അറിയിക്കാൻ ദൈവജനത്തെ സഹായിക്കുന്ന ദൂതന്മാരോടൊപ്പവുമായിരിക്കും നമ്മൾ പ്രവർത്തിക്കുന്നത്.—വെളി. 14:6.\n6 ലോകവ്യാപകമായി നടക്കുന്ന പ്രസംഗപ്രവർത്തനത്തിന്‍റെ നല്ല ഫലങ്ങളെക്കുറിച്ച് വാർഷികപുസ്‌തകത്തിൽനിന്ന് വായിച്ചറിയുന്നത് എത്ര ആവേശം പകരുന്നു! നമ്മുടെ കൺവെൻഷനുകളിൽ ഹാജരാകാൻ ലോകത്തെമ്പാടുമുള്ള ആളുകൾക്ക് ക്ഷണക്കത്ത് കൊടുക്കുമ്പോൾ നമുക്കിടയിലെ ഐക്യമല്ലേ അത് കാണിക്കുന്നത്! ഒരേ വിവരങ്ങളാണ് ഈ കൺവെൻഷനുകളിൽ കൂടിവരുന്ന എല്ലാവരും കേൾക്കുന്നത്. നമുക്കുള്ള ഏറ്റവും നല്ലത് യഹോവയ്‌ക്കു കൊടുക്കാൻ അവിടെ നടക്കുന്ന പ്രസംഗങ്ങളും നാടകങ്ങളും അവതരണങ്ങളും നമ്മളെ പ്രചോദിപ്പിക്കുന്നു. എല്ലാ വർഷവും നീസാൻ 14-ാ‍ം തീയതി സൂര്യാസ്‌തമയത്തിനു ശേഷം സ്‌മാരകാചരണത്തിന് ഹാജരാകുമ്പോഴും നമ്മൾ ലോകമെമ്പാടുമുള്ള സഹോദരങ്ങളോട് യോജിച്ചു പ്രവർത്തിക്കുകയാണ്. (1 കൊരി. 11:23-26) യഹോവ നമുക്കായി ചെയ്‌ത കാര്യങ്ങളെപ്രതി നന്ദിയുള്ളവരാണെന്ന് കാണിക്കാനും യേശുവിന്‍റെ കല്‌പന അനുസരിക്കാനും ആ ദിവസം സൂര്യാസ്‌തമയത്തിനു ശേഷം നമ്മൾ കൂടിവരുന്നു. സ്‌മാരകത്തിനു മുമ്പുള്ള ആഴ്‌ചകളിൽ കഴിയുന്നത്ര ആളുകളെ ആ പ്രധാനപരിപാടിക്ക് ക്ഷണിക്കാൻ നമ്മൾ ഒത്തൊരുമിച്ചു പ്രവർത്തിക്കുന്നു.\n7. ഒത്തൊരുമയോടെ പ്രവർത്തിക്കുന്നതുകൊണ്ടുള്ള നേട്ടം എന്താണ്?\n7 ഒരു വെട്ടുക്കിളിക്ക് ഒറ്റയ്‌ക്ക് കാര്യമായി ഒന്നുംതന്നെ ചെയ്യാൻ കഴിയില്ല. നമ്മുടെ കാര്യത്തിലും അത് സത്യമാണ്. സകലരോടും ഒറ്റയ്‌ക്ക് പ്രസംഗിക്കാൻ നമുക്കാകില്ല. എന്നാൽ ഒത്തൊരുമയോടെ പ്രവർത്തിക്കുന്നതുകൊണ്ട് ലക്ഷക്കണക്കിന് ആളുകളോട് യഹോവയെക്കുറിച്ച് പറയാൻ നമുക്കാകുന്നു. യഹോവയെ സ്‌തുതിക്കാൻ അത് പലരെയും സഹായിക്കുന്നു.\nസഭയിൽ സഹകരിച്ച് പ്രവർത്തിക്കുക\n8, 9. (എ) ഐക്യമുള്ളവരായിരിക്കണമെന്ന് ക്രിസ്‌ത്യാനികളെ പഠിപ്പിക്കാൻ പൗലോസ് ഏത് ദൃഷ്ടാന്തം ഉപയോഗിച്ചു? (ബി) സഭയിൽ നമുക്ക് എങ്ങനെ സഹകരിച്ച് പ്രവർത്തിക്കാം?\n8 സഭ സംഘടിതമായിരിക്കുന്നത് എങ്ങനെയെന്ന് പൗലോസ് എഫെസ്യയിലെ ക്രിസ്‌ത്യാനികളോട് വിശദീകരിച്ചു. സഭയിലുള്ള എല്ലാവരും ‘സകലത്തിലും വളർന്നുവരണമെന്ന്’ പൗലോസ് പറഞ്ഞു. (എഫെസ്യർ 4:15, 16 വായിക്കുക.) ഐക്യം നിലനിറുത്താനും നായകനായ യേശുവിനെ അനുകരിക്കാനും സഭയെ സഹായിക്കുന്നതിന് ഓരോ ക്രിസ്‌ത്യാനിക്കും കഴിയുമെന്നു വിശദീകരിക്കാൻ പൗലോസ് മനുഷ്യശരീരത്തിന്‍റെ ദൃഷ്ടാന്തം ഉപയോഗിച്ചു. ശരീരത്തിലെ അവയവങ്ങൾ ‘സന്ധിബന്ധങ്ങളാൽ സംയോജിതമായി അതതിന്‍റെ ധർമം യഥോചിതം നിർവഹിക്കുന്നു.’ അതുപോലെ, ചെറുപ്പക്കാരോ പ്രായമേറിയവരോ, ആരോഗ്യം ഉള്ളവരോ ഇല്ലാത്തവരോ ആരായിരുന്നാലും ശരി, നമ്മൾ ഓരോരുത്തരും എന്ത് ചെയ്യണം?\n9 സഭയിൽ നേതൃത്വമെടുക്കാനായി യേശു മൂപ്പന്മാരെ നിയമിച്ചിട്ടുണ്ട്. നമ്മൾ അവരെ ആദരിക്കാനും അവർ നൽകുന്ന നിർദേശങ്ങൾ അനുസരിക്കാനും യേശു ആഗ്രഹിക്കുന്നു. (എബ്രാ. 13:7, 17) അതു ചെയ്യുന്നത് എപ്പോഴും അത്ര എളുപ്പമല്ല. എന്നാൽ യഹോവയോട് നമുക്ക് സഹായം ചോദിക്കാനാകും. മൂപ്പന്മാർ നൽകുന്ന ഏതു നിർദേശവും അനുസരിക്കാൻ പരിശുദ്ധാത്മാവ് നമ്മളെ സഹായിക്കും. നമ്മൾ താഴ്‌മയുള്ളവരും മൂപ്പന്മാരുമായി സഹകരിക്കുന്നവരും ആണെങ്കിൽ സഭയെ എത്രത്തോളം സഹായിക്കാനാകുമെന്ന് ഒന്നു ചിന്തിച്ചുനോക്കൂ. സഭ ഐക്യമുള്ളതായിരിക്കും, പരസ്‌പരമുള്ള സ്‌നേഹം കൂടുതൽ ശക്തമാകുകയും ചെയ്യും.\n10. സഭയുടെ ഐക്യം നിലനിറുത്തുന്നതിന് ശുശ്രൂഷാദാസന്മാർ എന്ത് സഹായം നൽകുന്നു? (ലേഖനാരംഭത്തിലെ ചിത്രം കാണുക)\n10 സഭയെ ഐക്യമുള്ളതായി നിലനിറുത്തുന്നതിൽ ശുശ്രൂഷാദാസന്മാർ ഒരു നല്ല സഹായമാണ്. മൂപ്പന്മാരെ സഹായിക്കാനായി അവർ കഠിനാധ്വാനം ചെയ്യുന്നു. അവർ ചെയ്യുന്ന എല്ലാ കാര്യങ്ങൾക്കും നമ്മൾ നന്ദിയുള്ളവരാണ്. ഉദാഹരണത്തിന് ശുശ്രൂഷയിൽ ഉപയോഗിക്കാൻ ആവശ്യത്തിന് പ്രസിദ്ധീകരണങ്ങളുണ്ടെന്ന് അവർ ഉറപ്പു വരുത്തുന്നു. യോഗങ്ങൾക്കു വരുന്നവരെ അവർ സ്വാഗതം ചെയ്യുന്നു. കൂടാതെ, അവർ രാജ്യഹാളിന്‍റെ ശുചീകരണത്തിലും അറ്റകുറ്റപ്പണിയിലും ഉത്സാഹത്തോടെ പങ്കെടുക്കുകയും ചെയ്യുന്നു. ഈ സഹോദരങ്ങളോടൊപ്പം സഹകരിച്ച് പ്രവർത്തിക്കുമ്പോൾ നമ്മൾ ഐക്യമുള്ളവരും സംഘടിതമായ വിധത്തിൽ യഹോവയെ സേവിക്കുന്നവരും ആയിരിക്കും.—പ്രവൃത്തികൾ 6:3-6 താരതമ്യം ചെയ്യുക.\n11. സഭയുടെ ഐക്യം കാത്തുസൂക്ഷിക്കുന്നതിന് ചെറുപ്പക്കാർക്ക് എന്തൊക്കെ ചെയ്യാനാകും?\n11 ചില മൂപ്പന്മാർ അനേക വർഷങ്ങളായി സഭയിൽ കഠിനാധ്വാനം ചെയ്‌തുവരുന്നു. എന്നാൽ പ്രായമേറുമ്പോൾ പഴയതുപോലെ ചെയ്യാൻ അവർക്കു കഴിയുന്നില്ല. ഈ സാഹചര്യത്തിൽ ചെറുപ്പക്കാർക്കു സഹായിക്കാനാകും. മൂപ്പന്മാർ അവരെ പരിശീലിപ്പിക്കുകയാണെങ്കിൽ സഭയിൽ കൂടുതൽ ഉത്തരവാദിത്വങ്ങൾ വഹിക്കാൻ അവർ പ്രാപ്‌തരാകും. കഠിനാധ്വാനം ചെയ്യുമ്പോൾ ശുശ്രൂഷാദാസന്മാർക്ക് ഭാവിയിൽ മൂപ്പന്മാരായി സേവിക്കാനുള്ള പദവി ലഭിച്ചേക്കാം. (1 തിമൊ. 3:1, 10) കൂടുതലായ പുരോഗതി വരുത്തിയ ചില യുവമൂപ്പന്മാർ ഇപ്പോൾ സർക്കിട്ട് മേൽവിചാരകന്മാരായി സേവിച്ചുകൊണ്ട് പല സഭകളിലുള്ള സഹോദരീസഹോദരന്മാരെ സഹായിക്കുന്നു. സഹോദരങ്ങളെ സഹായിക്കാൻ ചെറുപ്പക്കാർ മനസ്സൊരുക്കം കാണിക്കുമ്പോൾ നമ്മൾ വളരെ നന്ദിയുള്ളവരാണ്.—സങ്കീർത്തനം 110:3; സഭാപ്രസംഗി 12:1 വായിക്കുക.\nകുടുംബത്തിൽ സഹകരിച്ച് പ്രവർത്തിക്കുക\n12, 13. പരസ്‌പരം സഹകരിച്ച് പ്രവർത്തിക്കാൻ കുടുംബാംഗങ്ങളെ എന്ത് സഹായിക്കും?\n12 പരസ്‌പരം സഹകരിക്കുന്നതിൽ നമ്മുടെ കുടുംബാംഗങ്ങളെ എങ്ങനെ സഹായിക്കാനാകും? എല്ലാ ആഴ്‌ചയിലും നടക്കുന്ന കുടുംബാരാധന ഇതിനു സഹായിക്കും. മാതാപിതാക്കളും കുട്ടികളും ഒരുമിച്ചിരുന്ന് യഹോവയെക്കുറിച്ച് പഠിക്കാൻ സമയം ചെലവിടുമ്പോൾ അവർക്കിടയിലുള്ള സ്‌നേഹം കൂടുതൽ ശക്തമാകും. ആ സമയത്ത് വയൽസേവനത്തിനുള്ള അവതരണങ്ങൾ പറഞ്ഞ് പരിശീലിക്കാം, അത് ശുശ്രൂഷയിൽ കൂടുതൽ ഫലപ്രദരായിരിക്കാൻ കുടുംബത്തെ സഹായിക്കും. കുടുംബാംഗങ്ങൾ ദൈവവചനത്തിലെ ആശയങ്ങൾ ബോധ്യത്തോടെ സംസാരിക്കുമ്പോൾ തങ്ങൾ എല്ലാവരും യഹോവയെ സ്‌നേഹിക്കുന്നവരാണെന്നും യഹോവയെ പ്രസാദിപ്പിക്കാൻ ആഗ്രഹിക്കുന്നവരാണെന്നും മനസ്സിലാക്കും. ഇത് കുടുംബാംഗങ്ങൾ തമ്മിലുള്ള ഇഴയടുപ്പം വർധിപ്പിക്കും.\nകുടുംബാരാധന മാതാപിതാക്കളും മക്കളും തമ്മിലുള്ള അടുപ്പം വർധിപ്പിക്കും (12, 15 ഖണ്ഡികകൾ കാണുക)\n13 ഭർത്താവിനും ഭാര്യക്കും എങ്ങനെ പരസ്‌പരം സഹകരിച്ച് പ്രവർത്തിക്കാം? (മത്താ. 19:6) ഇരുവരും യഹോവയെ സ്‌നേഹിക്കുകയും ഒരുമിച്ച് യഹോവയെ സേവിക്കുകയും ചെയ്യുമ്പോൾ അവർ സന്തോഷമുള്ളവരും ഐക്യമുള്ളവരും ആയിരിക്കും. അവർ പരസ്‌പരം ആർദ്രപ്രിയവും കാണിക്കണം, അബ്രാഹാമിനെയും സാറായെയും പോലെ, യിസ്‌ഹാക്കിനെയും റിബേക്കയെയും പോലെ, എല്‌ക്കാനായെയും ഹന്നായെയും പോലെ. (ഉല്‌പ. 26:8; 1 ശമൂ. 1:5, 8; 1 പത്രോ. 3:5, 6) ഭർത്താവും ഭാര്യയും ഇങ്ങനെ ചെയ്യുമ്പോൾ അവർക്കിടയിൽ ഐക്യം വർധിക്കും, അവർ യഹോവയോടു കൂടുതൽ അടുക്കുകയും ചെയ്യും.—സഭാപ്രസംഗി 4:12 വായിക്കുക.\n14. നിങ്ങളുടെ ഭാര്യയോ ഭർത്താവോ യഹോവയെ സേവിക്കാത്തവരാണെങ്കിൽ വിവാഹബന്ധം ശക്തമാക്കി നിലനിറുത്താൻ നിങ്ങൾക്ക് എന്ത് ചെയ്യാനാകും?\n14 യഹോവയെ സേവിക്കാത്ത ഒരാളെ വിവാഹം കഴിക്കരുതെന്ന് ബൈബിൾ വ്യക്തമായി പറയുന്നുണ്ട്. (2 കൊരി. 6:14) എങ്കിലും യഹോവയുടെ സാക്ഷികളല്ലാത്തവരെ ചില സഹോദരങ്ങൾ വിവാഹം കഴിച്ചിട്ടുണ്ട്. ഇനി ചിലർ വിവാഹത്തിനു ശേഷമാണ് സത്യം പഠിച്ചത്, എന്നാൽ അവരുടെ ഇണ ഇപ്പോഴും സത്യം സ്വീകരിച്ചിട്ടില്ല. മറ്റുചിലരുടെ കാര്യത്തിൽ വിവാഹത്തിന്‍റെ സമയത്ത് അവർ രണ്ടുപേരും യഹോവയുടെ ദാസരായിരുന്നു, എന്നാൽ വിവാഹത്തിനു ശേഷം ഒരാൾ സത്യം വിട്ടുപോകുന്നു. ഇത്തരം സാഹചര്യങ്ങളിൽ ബൈബിളിലെ ബുദ്ധിയുപദേശം ബാധകമാക്കിക്കൊണ്ട് വിവാഹം ശക്തമായി നിലനിറുത്താൻ ക്രിസ്‌ത്യാനികൾ തങ്ങളാലാകുന്നതെല്ലാം ചെയ്യും. പക്ഷേ ഇത് എല്ലായ്‌പോഴും അത്ര എളുപ്പമല്ല. ഉദാഹരണത്തിന്, മേരിയും ഭർത്താവായ ഡേവിഡും ഒരുമിച്ച് യഹോവയെ സേവിച്ചിരുന്നു. എന്നാൽ പിന്നീട് ഡേവിഡ് യോഗങ്ങൾക്കു പോകുന്നതു നിറുത്തി. എന്നാൽ മേരി ഒരു നല്ല ഭാര്യയായിരിക്കാനും ക്രിസ്‌തീയഗുണങ്ങൾ കാണിക്കാനും ശ്രമിച്ചു. മേരി ആറു മക്കളെയും സത്യം പഠിപ്പിച്ചു, യോഗങ്ങൾക്കു കൺവെൻഷനുകൾക്കും പോകുകയും ചെയ്യുമായിരുന്നു. വർഷങ്ങൾക്കു ശേഷം കുട്ടികൾ വളർന്ന് എല്ലാവരും വീടു വിട്ടുപോയപ്പോൾ യഹോവയെ സേവിക്കുന്നതു മേരിക്ക് കൂടുതൽ ബുദ്ധിമുട്ടായി; എന്നിട്ടും മേരി അങ്ങനെതന്നെ ചെയ്‌തു. കാലക്രമത്തിൽ, മേരി ഡേവിഡിനുവേണ്ടി മാറ്റിവെച്ചിരുന്ന മാസികകൾ ഡേവിഡ് വായിക്കാൻ തുടങ്ങി. ക്രമേണ ഡേവിഡ് ചില യോഗങ്ങൾക്കു പോകാനും. ഡേവിഡിന്‍റെ ആറു വയസ്സുള്ള കൊച്ചുമകൻ എല്ലാ യോഗത്തിനും ഡേവിഡിന് സീറ്റ് പിടിച്ചുവെക്കും. ഡേവിഡ് ഒരു ദിവസം വന്നില്ലെങ്കിൽ അവൻ ചോദിക്കും, “വല്യപ്പച്ചൻ ഇന്ന് എന്താ വരാഞ്ഞത്?” 25 വർഷത്തിനു ശേഷം ഡേവിഡ് യഹോവയിലേക്കു മടങ്ങിവന്നു. പഴയതുപോലെ, മേരിയോടൊപ്പം സന്തോഷത്തോടെ യഹോവയെ സേവിക്കുകയും ചെയ്യുന്നു.\n15. പ്രായമായ ദമ്പതികൾക്ക് ചെറുപ്പക്കാരായ ദമ്പതികളെ എങ്ങനെ സഹായിക്കാം?\n15 സാത്താൻ ഇന്ന് കുടുംബങ്ങളെ ആക്രമിക്കുന്നു. യഹോവയെ സേവിക്കുന്ന ദമ്പതികൾ പരസ്‌പരം സഹകരിച്ച് പ്രവർത്തിക്കേണ്ടതിന്‍റെ ഒരു കാരണം ഇതാണ്. വിവാഹം കഴിഞ്ഞിട്ട് എത്രനാളായെങ്കിലും ആ ബന്ധം ശക്തിപ്പെടുത്താൻ നിങ്ങൾക്ക് എന്തൊക്കെ പറയാനും ചെയ്യാനും കഴിയുമെന്ന് ചിന്തിക്കുക. ഇക്കാര്യത്തിൽ പ്രായമായ ദമ്പതികൾക്ക് ഒരു മാതൃകവെക്കാനാകും. ഒരുപക്ഷേ കുടുംബാരാധനയ്‌ക്കായി ചെറുപ്പക്കാരായ ദമ്പതികളെ നിങ്ങൾക്കു ക്ഷണിക്കാനായേക്കും. വിവാഹം കഴിഞ്ഞിട്ട് എത്ര വർഷം കഴിഞ്ഞാലും പരസ്‌പരമുള്ള ആർദ്രപ്രിയവും ഒത്തൊരുമയും നിലനിറുത്താനാകുമെന്ന് അവർ കണ്ടുമനസ്സിലാക്കട്ടെ!—തീത്തൊ. 2:3-7.\n‘യഹോവയുടെ പർവ്വതത്തിലേക്കു കയറിച്ചെല്ലാം’\n16, 17. ഒത്തൊരുമയോടെ പ്രവർത്തിക്കുന്ന ദൈവദാസർ എന്തിനായി കാത്തിരിക്കുന്നു?\n16 ഇസ്രായേല്യർ യെരുശലേമിൽ ഉത്സവങ്ങൾക്കു പോയപ്പോൾ അവരെല്ലാം സഹകരിച്ച് പ്രവർത്തിച്ചു. അവർ യാത്രയ്‌ക്കു വേണ്ട ഒരുക്കങ്ങളെല്ലാം നടത്തി, എന്നിട്ട് പരസ്‌പരസഹകരണത്തോടെ ഒരുമിച്ച് യാത്ര ചെയ്‌തു. ആലയത്തിൽ അവരെല്ലാം ഒത്തൊരുമിച്ച് യഹോവയെ സ്‌തുതിക്കുകയും ആരാധിക്കുകയും ചെയ്‌തു. (ലൂക്കോ. 2:41-44) പുതിയ ലോകത്തിൽ ജീവിക്കാനായി ഒരുങ്ങവേ, നമ്മൾ ഐക്യത്തോടെ പരസ്‌പരം സഹകരിച്ച് പ്രവർത്തിക്കാൻ കഴിയുന്നതെല്ലാം ചെയ്യണം. അത് ഇനിയും കൂടുതൽ മെച്ചമായി എങ്ങനെയൊക്കെ ചെയ്യാമെന്ന് നിങ്ങൾക്കു ചിന്തിച്ചുകൂടേ?\n17 ലോകത്തിലെ ആളുകൾ പല കാര്യങ്ങളിലും വിയോജിപ്പുള്ളവരാണ്, അതെപ്രതി അവർ വഴക്കടിക്കുകയും ചെയ്യുന്നു. എന്നാൽ സമാധാനമുള്ളവരായിരിക്കാനും സത്യം മനസ്സിലാക്കാനും യഹോവ നമ്മളെ സഹായിച്ചിരിക്കുന്നതിൽ നമ്മൾ എത്ര നന്ദിയുള്ളവരാണ്! ലോകമെമ്പാടുമുള്ള ദൈവജനം യഹോവ ആഗ്രഹിക്കുന്ന വിധത്തിൽ യഹോവയെ ആരാധിക്കുന്നു. ഈ അന്ത്യനാളുകളിൽ യഹോവയുടെ ജനം മുമ്പെന്നത്തെക്കാളും ഐക്യമുള്ളവരാണ്. യെശയ്യാവും മീഖായും മുൻകൂട്ടിപ്പറഞ്ഞതുപോലെതന്നെ നമ്മൾ ഒരുമിച്ച് യഹോവയുടെ പർവതത്തിലേക്ക് കയറിച്ചെല്ലുന്നു. (യെശ. 2:2-4; മീഖാ 4:2-4 വായിക്കുക.) ഭാവിയിൽ ഭൂമിയിലുള്ളവരെല്ലാം ഒത്തൊരുമയോടെ യഹോവയെ ആരാധിക്കുമ്പോൾ നമ്മൾ എത്ര സന്തുഷ്ടരായിരിക്കും!\n2016 മാര്‍ച്ച് മലയാളം\nവീക്ഷാഗോപുരം (പഠനപ്പതിപ്പ്) 2016 മാര്‍ച്ച് https://assetsnffrgf-a.akamaihd.net/assets/a/w/MY/201603/wpub/w_MY_201603_lg.jpg


തന്റെ നഗരത്തിന് ഇങ്ങനെയൊരു ഗതിവരുമെന്ന് ഒരിക്കലും കരുതിയില്ലെന്ന് ഗാംഗുലി\nവിജനമായ കൊല്‍ക്കത്ത തെരുവുകളുടെ ചിത്രം സഹിതമാണ് ഗാംഗുലിയുടെ ട്വീറ്റ്...\n24 Mar, 2020 at 02:18 PM\nസ്വന്തം നഗരമായ കൊല്‍ക്കത്തയില് ഇങ്ങനെയൊരു സ്ഥിതിയുണ്ടാകുമെന്ന് ഒരിക്കലും കരുതിയില്ലെന്ന് ബി.സി.സി.ഐ പ്രസിഡന്റ് സൗരവ് ഗാംഗുലി. കോവിഡ് 19നെ തുടര്‍ന്ന് ദേശവ്യാപകമായി പ്രഖ്യാപിച്ച ലോക്ഡൗണില് വിജനമായ കൊല്‍ക്കത്തയിലെ തെരുവുകളുടെ ചിത്രങ്ങള് പങ്കുവെച്ചായിരുന്നു ഗാംഗുലിയുടെ പ്രതികരണം.\nതന്റെ ഔദ്യോഗിക ട്വിറ്റര് അക്കൗണ്ടിലാണ് ഗാംഗുലി ചിത്രങ്ങള് പങ്കുവെച്ചിരിക്കുന്നത്. 'എന്റെ നഗരം ഇങ്ങനെയാകുമെന്ന് ഒരിക്കലും കരുതിയില്ല. സുരക്ഷിതരായി ഇരിക്കൂ... ഈ പ്രതിസന്ധി വൈകാതെ തീരും...എല്ലാവര്‍ക്കും സ്‌നേഹത്തോടെ...' എന്നാണ് ഗാംഗുലിയുടെ ട്വീറ്റ്.\nപശ്ചിമബംഗാളില് ഇതുവരെ9പേര്‍ക്കാണ് കോവിഡ് 19 സ്ഥിരീകരിച്ചിട്ടുള്ളത്. ഇന്ന് രോഗം സ്ഥിരീകരിച്ച രണ്ട് പേര്‍ക്കും വിദേശ യാത്രയുടെ പശ്ചാത്തലമില്ല. ഇത് സമൂഹവ്യാപനത്തിന്റെ സൂചനകളാണ് നല്‍കുന്നതെന്ന ആശങ്കയുണ്ട്. ഒരാളാണ് ബംഗാളില് ഇതുവരെ കോവിഡ് 19 ബാധിച്ച് മരിച്ചത്. ഇന്ത്യയില് ഇതുവരെ 476 പേര്‍ക്ക് രോഗം സ്ഥിരീകരിക്കുകയും ഒമ്പത് പേര് മരിക്കുകയും ചെയ്തിട്ടുണ്ട്.\nSourav Gangulycovid 19


Social media trending Archives -\n‘എത്ര വളര്‍ന്നാലും കുഞ്ഞുങ്ങളുടെ മനസ്സാ’; ഓണ്‍ലൈന് ക്ലാസിലെ ‘കുട്ടിയായി’ ഒരു മുത്തശ്ശിയമ്മ\nപ്രായംകൊണ്ട് ഒരുപാട് വളര്‍ന്നെങ്കിലും മനസ്സ് ഇപ്പോഴും കുട്ടികളുടേത് പോലെയാ… എന്ന് പറഞ്ഞ് കേള്‍ക്കാന് ഇടയ്‌ക്കെങ്കിലും ആഗ്രഹിക്കാറുണ്ട് പലരും. അത്രമേല് നിഷ്‌കളങ്കമാണ് കുട്ടിളുടെ മനസ്സ്. അതുകൊണ്ടുതന്നെ ഒരിക്കലും തിരിച്ചുകിട്ടാത്ത ബാല്യത്തെ ഹൃദയംകൊണ്ടെങ്കിലും ചിലര് തിരികെ കൊണ്ടുവരാറുണ്ട്. എന്നാല് ബാല്യത്തിന് സമമാണ് വാര്‍ധക്യവും. ചിരികൊണ്ടും നിഷ്‌കളങ്കത കൊണ്ടുമൊക്കെ ചില മുത്തശ്ശിമാര് ഹൃദയങ്ങള് കീഴടക്കുന്നതും അതുകൊണ്ടുതന്നെ. സമൂഹമാധ്യമങ്ങളില് ശ്രദ്ധ നേടുകയാണ്...\nഎന്തു ഭക്ഷണം കൊടുത്താലും ഉടനെ എത്തും മനസ്സ് നിറയ്ക്കുന്ന ഒരു ക്യൂട്ട് മറുപടി…; വൈറല് വീഡിയോ\nകുരുന്നുകളുടെ കൊഞ്ചലും ചിരിയും നിഷ്‌കളങ്കത നിറഞ്ഞ വര്‍ത്തമാനങ്ങളുമൊക്കെ ആരുടേയും മനം നിറയ്ക്കുന്ന കാഴ്ചകളാണ്. എത്ര കണ്ടാലും മതി വരാത്ത സുന്ദര കാഴ്ചകള്. എന്തു ഭക്ഷണം നല്‍കിയാലും ചിരിച്ചു കൊണ്ട് മനോഹരമായ ഒരു മറുപടി നല്‍കുന്ന കുഞ്ഞു വാവയുടെ വീഡിയോ ഇന്‍സ്റ്റഗ്രാമില് വൈറലാണ്. ഗ്രേ മീക്കര് എന്ന കുരുന്നിന് ഇന്‍സ്‌ററഗ്രാമില് ആരാധകരും ഏറെയാണ്. ആര് എന്ത് ഭക്ഷണം...\nപടിക്കെട്ടില് നിന്ന് വെള്ളം തുമ്പിക്കൈകൊണ്ട് അളന്നുനോക്കി; പിന്നെ സന്തോഷിക്കാന് മുങ്ങല് സാഹസവും: ചിരിപ്പിച്ച് ആനക്കുട്ടി\nആനപ്രേമികള് നമുക്ക് ഇടയില് ധാരാളമുണ്ട്. അതുകൊണ്ടുതന്നെ ആനക്കഥകള്‍ക്കും പഞ്ഞമില്ല. രസകരവും കൗതുകം നിറഞ്ഞതുമായ നിരവധി ആനക്കാഴ്ചകള് സമൂഹമാധ്യമങ്ങളിലും ശ്രദ്ധ നേടാറുണ്ട്. കുട്ടിയാനകളുടെ ദൃശ്യങ്ങളാണ് വളരെ വേഗത്തില് സമൂഹമാധ്യമങ്ങളില് വൈറലാകുന്നത്. കഴിഞ്ഞ ദിവസം തുമ്പിക്കൈകൊണ്ട് ഭക്ഷണമെടുത്ത് കഴിയ്ക്കാന് പരിശീലിയ്ക്കുന്ന ഒരു ആനക്കുട്ടിയുടെ വീഡിയോ സമൂഹമാധ്യമങ്ങളില് ശ്രദ്ധ നേടിയിരുന്നു. ഇപ്പോഴിതാ വീണ്ടും ശ്രദ്ധ ആകര്‍ഷിയ്ക്കുകയാണ് മറ്റൊരു കുട്ടിയാന. ഒരു...\nഅതിഗംഭീരമായി പാടിഅഭിനയിച്ചു; ‘അമ്മകുട്ടി’യുടെ താരാട്ടില് ലയിച്ച് സോഷ്യല് മീഡിയ\nസമൂഹമാധ്യമങ്ങളില് നിറയുന്ന ടിക് ടോക്ക് വീഡിയോകള് പലപ്പോഴും കാഴ്ചക്കാരെ അതിശയിപ്പിക്കാറുണ്ട്. പ്രായഭേദമന്യേ ടിക് ടോക്ക് ആപ്ലിക്കേഷനെ ഏറ്റെടുത്തവരും നിരവധിയാണ്. അതിഗംഭീരമായ കലാപ്രകടനങ്ങള് കാഴ്ചവെച്ചുകൊണ്ടാണ് പലരും ടിക് ടോക്കില് ശ്രദ്ധ നേടുന്നതും. കഴിഞ്ഞ കുറച്ചുദിവസങ്ങളായി ടിക് ടോക്കില് വൈറലാവുകയാണ് ഒരു കൊച്ചു മിടുക്കി. അമ്മയുടെ വേഷമണിഞ്ഞ് താരാട്ടു പാടി അഭിനയിക്കുന്ന ഈ 'കുഞ്ഞ്അമ്മ'യെ സോഷ്യല്‍മീഡിയ ഹൃദയത്തിലേറ്റി. അത്രമേല്...\n‘ജസ്റ്റ് റിമമ്പര് ദാറ്റ്’; ഇടയ്ക്കുവെച്ച് പാളിപ്പോയ ആ ഡയലോഗ് പൂര്‍ത്തീകരിച്ച് മിടുക്കി; കുട്ടിസുരേഷ്‌ഗോപിയ്ക്ക് സമൂഹമാധ്യമങ്ങളുടെ കൈയടി\nLemi Thomas - June 8, 2020\nടിക് ടോക്ക് എന്ന ആപ്ലിക്കേഷന് സുപരിചിതമല്ലാത്തവരുടെ എണ്ണം വിരളമാണ്. പ്രായഭേദമന്യേ പലരും ടിക് ടോക്കില് വൈറലാകാറുമുണ്ട് ഇക്കാലത്ത്. കഴിഞ്ഞ കുറച്ച് ദിവസങ്ങള്‍ക്ക് മുന്‍പ് ടിക് ടോക്കില് വൈറലായിരുന്നു ഒരു കൊച്ചുമിടുക്കിയുടെ പ്രകടനം. സുരേഷ് ഗോപിയുടെ ഡയലോഗ് പറഞ്ഞാണ് മിടക്കി താരമായത്. 'എടോ മോഹന് തോമസിന്റെ ഉച്ചിഷ്ടവും അമേദ്യവും കൂട്ടിക്കുഴച്ച്…' എന്നുവരെ എത്തിയപ്പോള് മിടുക്കി ഒന്ന്...\nപ്രകൃതി മനുഷ്യന്റേത് മാത്രമല്ല എന്ന് ഇടയ്‌ക്കെങ്കിലും ഓര്‍മ്മിയ്ക്കുന്നത് നല്ലതാണ്. ഭൂമിയിലെ സകല ജീവജാലങ്ങള്‍ക്കും അതിന്മേല് അവകാശമുണ്ട്. പക്ഷെ പലപ്പോഴും സ്വാര്‍ത്ഥ താല്‍പര്യങ്ങള് മനുഷ്യനെ മനുഷ്യത്വം ഇല്ലാത്തവരായി തീര്‍ക്കുന്നു. അവന്റെ കരാളഹസ്തത്തില്‍പ്പെട്ട് ജീവന് വെടിയേണ്ടി വന്ന എത്രയെത്ര മൃഗങ്ങള്. വായിക്കുമ്പോള് ഉള്ളു പിടയുന്ന വാര്‍ത്തകളായിരുന്നു കഴിഞ്ഞ ദിവസങ്ങളിലെല്ലാം മാധ്യമങ്ങളില് നിറഞ്ഞത്. മനുഷ്യനില് നിന്നും ഇല്ലാതായിക്കൊണ്ടിരിക്കുന്ന ചിലത് മൃഗങ്ങള്‍ക്ക്...\n‘കട്ട ചങ്ക്‌സ്’ ആണ് ഭാമക്കുട്ടിയും ഉമാദേവി എന്ന ആനയും; സോഷ്യല്‍മീഡിയ ഹൃദയത്തിലേറ്റിയ ആ സ്‌നേഹക്കൂട്ടിന്റെ കഥ ഇങ്ങനെ\nകുറച്ചു നാളുകളായി സമൂഹമാധ്യമങ്ങളിലാകെ നിറഞ്ഞുനില്‍ക്കുന്നത് ചേലുള്ള ഒരു സ്‌നേഹക്കാഴ്ചയാണ്. ആനയ്‌ക്കൊപ്പം ചെറുവെള്ളത്തിലൂടെ കളിച്ചും ചിരിച്ചും കൊഞ്ചിയും നടന്നുവരുന്ന ഒരു കുരുന്നിന്റെ ദൃശ്യങ്ങള്. ആദ്യ കാഴ്ചയില്‍തന്നെ മനസ്സില് കേറിക്കൂടി ഈ മിടുക്കിക്കുട്ടിയും കൂടെനടന്ന ആനയും. അപൂര്‍വ്വമായ ഈ സൗഹൃദത്തിന്റെ കഥ അറിയാം. സോഷ്യല്‍മീഡിയയിലൂടെ ഹൃദയങ്ങള് കീഴടക്കിയ ഈ സ്‌നേഹക്കുട്ടുകാര് ഭാമക്കുട്ടിയും ഉമാദേവി എന്ന ആനയുമാണ്. തിരുവനന്തപുരം സ്വദേശികളാണ്...\nതങ്കുപൂച്ചേ… സ്‌നേഹത്തോടെ കുട്ടികള്‍ക്കൊപ്പം കേരളവും ഏറ്റുവിളിച്ചു; ദേ ഇതാണ് മലയാളികള് ഹാജരായ ക്ലാസിലെ സായി ടീച്ചര്\nജൂണ് 1... പതിവിലും വ്യത്യസ്തമായി ഓണ്‍ലൈനില് അധ്യാനവര്‍ഷം ആരംഭിച്ചു. കുസൃതിക്കൊഞ്ചലും കുഞ്ഞിക്കരച്ചിലുംമൊക്കെയാണ് സാധരണ അധ്യാനവര്‍ഷത്തിലെ ആദ്യദിനത്തില് ടെലിവിഷന് സ്‌ക്രീനുകളില് നിറയാറ്. എന്നാല് അതില് നിന്നെല്ലാം വ്യത്യസ്തമായി ഇന്ന് ഒരു ടീച്ചറാണ് താരമായത്. കേരളം മുഴുവന് ഹാജരായി ഈ ടീച്ചറിന്റെ ക്ലാസില് എന്നതാണ് ശ്രദ്ധേയം. 'എന്റെ തങ്കു പൂച്ചേ…. മിട്ടു പൂച്ചേ… ഇനി സ്‌നേഹത്തോടെ എല്ലാവരും...\nഇവനാണ് ഹീറോ; കണ്ണു നിറയാതെ കണ്ടിരിക്കാന് ആവില്ല ഈ ‘കുഞ്ഞു ചേട്ടന്റെ’ സ്‌നേഹം: വീഡിയോ\nLemi Thomas - May 26, 2020\nരസകരവും കൗതുകം നിറഞ്ഞതുമായ വീഡിയോകള് വളരെ വേഗത്തിലാണ് സമൂഹമാധ്യമങ്ങളില് ശ്രദ്ധ നേടുന്നത്. ഇത്തരം വീഡിയോകള്‍ക്ക് കാഴ്ചക്കാരും ഏറെയാണ്. സോഷ്യല് മീഡിയയില് പ്രത്യക്ഷപ്പെടാറുള്ള ചില സ്‌നേഹക്കാഴ്ചകള് പലപ്പോഴും കാഴ്ചക്കാരുടെ കണ്ണു നിറയ്ക്കാറുണ്ട്. കഴിഞ്ഞ കുറച്ച് ദിവസങ്ങളായി സോഷ്യല്‍മീഡിയയില് നിറയുകയാണ് സാഹോദര്യത്തിന്റെ മനോഹരമായ ഒരു സ്‌നേഹക്കാഴ്ച. ഭിന്നശേഷിക്കാരിയായ കുഞ്ഞു സഹോദരിയെ ബാസ്‌കറ്റ് ബോള് കളിപ്പിക്കുന്ന കുഞ്ഞു ചേട്ടനാണ് വീഡിയോയിലെ...


മൂവായിരം മനുഷ്യര് നഗ്‌നരായി ക്യാമറയ്ക്ക് മുന്നില് നിരന്നു\nHull, First Published Jul 11, 2016, 9:35 AM IST\nലണ്ടന്: മൂവായിരത്തിലേറെ മനുഷ്യര്. അവര് ഒന്നിച്ചുവന്നു. വസ്ത്രങ്ങള് അഴിച്ചു നഗ്‌നരായി. ശേഷം ശരീരത്തില്, നീലയുടെ വിവിധ ഷേഡുകളിലുള്ള വസ്ത്രങ്ങള് അണിഞ്ഞു. എല്ലാ നാണവും മാറ്റി വെച്ച് അവര് ഒന്നിച്ച് ക്യാമറയ്ക്ക് പോസ് ചെയ്തു. നീല നിറത്തിലുള്ള മനുഷ്യരൂപങ്ങള് കടലുപോലെ ക്യാമറയ്ക്ക് വിരുന്നായി. പല പാറ്റേണുകളില് നഗരത്തിലെ പ്രധാനപ്പെട്ട പലയിടങ്ങളിലുമായി പല ആകാരങ്ങള് കൈക്കൊണ്ടു.\nബ്രിട്ടനിലെ ഹള് നഗരത്തിലാണ് അതിരാവിലെ മൂന്നു മണിക്ക് സീ ഓഫ് ഹള് എന്ന പേരില് നഗ്‌ന മനുഷ്യരുടെ ഈ ഇന്‍സ്റ്റലേഷന് നടന്നത്. ഈ നഗരത്തിന് കടലുമായുള്ള പുരാതന ബന്ധം പകര്‍ത്താനാണ് നീലയുടെ ഷേഡുകള് ഉപയോഗിച്ചത്. ന്യൂയോര്‍ക്ക് ആസ്ഥാനമായി പ്രവര്‍ത്തിക്കുന്ന സ്‌പെന്‍സര് ട്യൂനിക്ക് എന്ന ഫോട്ടോഗ്രാഫറാണ് വിചിത്രമായ ഈ ഫോട്ടോ ഷൂട്ടിന് പിന്നില്. മൂന്ന് മണിക്കൂര് നീണ്ടു നിന്നു ഫോട്ടോ ഷൂട്ട്.\nനഗ്‌ന ഫോട്ടോ ഷൂട്ടുകളിലൂടെ പ്രശസ്തനായ സ്‌പെന്‍സര് ട്യൂനിക്ക് ഈയിടെ കൊളംബിയയിലും സമാനമായ കലാരൂപം തീര്‍ത്തരുന്നു.\nറവല്യൂഷനറി ആംഡ് ഫോഴ്‌സസ് ഓഫ് കൊളംബിയ എന്ന ഇടത് തീവ്രവാദി സംഘടനയുമായി അമ്പത് വര്‍ഷത്തിലേറെയായി യുദ്ധം ചെയ്യുന്ന കൊളംബിയ ഇപ്പോള് ഒരു സമാധാന ഉടമ്പടിയുടെ വക്കിലാണ്. എല്ലാ വിദ്വേഷവും മാറ്റി വെച്ച് കൊളംബിയ സമാധാനത്തിലേക്ക് നടക്കുമ്പോള് അതിനു വ്യത്യസ്തമായ രീതിയില് പിന്തുണ നല്‍കുകയാണ് ഈ ഫോട്ടോ ഷൂട്ടിലൂടെ ഉദ്ദേശിക്കുന്നതെന്നായിരുന്നു അന്ന് സ്‌പെന്‍സര് പറഞ്ഞത്.\nLast Updated Oct 4, 2018, 7:59 PM IST\nnude installation. Spenser Tunick


നെല്ലിന്റെ അന്തകനായി നീലവണ്ട് | Kannur | Kerala | Deshabhimani | Sunday Aug 1, 2021\nമയ്യിൽ താഴെ പാടശേഖരത്തിൽ നീലവണ്ട് കീടബാധയിൽ നശിച്ച നെൽചെടികളുമായി കർഷക സി ശ്യാമള.\nഒന്നാംവിള നെൽകൃഷിക്ക് വൻ ഭീഷണിയായി നീലവണ്ട്. ജില്ലയിൽ മിക്ക പാടശേഖരങ്ങളിലും ഈ കീടബാധ രൂക്ഷമാണ്. നെൽച്ചെടിയുടെ തണ്ടിനെയും ഇലകളെയുമാണ് കീടം ആക്രമിക്കുന്നത്. നീലവണ്ടിന്റെ ലാർവകൾ നെൽചെടിയുടെ ഹരിതകം അതിവേഗം തിന്ന് നശിപ്പിക്കുകയാണ്. ഇതോടെ നെല്ലിന്റെ ഇലയും തണ്ടും ഉണങ്ങും. ഒരു പാടത്തുനിന്ന് മറ്റിടങ്ങളിലേക്ക് പെട്ടന്ന് പടരുന്നതാണ് ഈ കീടബാധ.\nഅമ്ലാംശത്തിന്റെ ആധിക്യംമൂലമുള്ള വളർച്ചക്കുറവാണെന്ന് തെറ്റിദ്ധരിച്ച് മിക്ക കർഷകരും കീടബാധയെ അവഗണിക്കുകയായിരുന്നു. എല്ലാ പാടശേഖരങ്ങളിലേക്കും ആക്രമണം വ്യാപിച്ചതോടെ കൃഷി ഉദ്യോഗസ്ഥരുടെ സഹായം തേടി. കണ്ണൂർ കൃഷിവിജ്ഞാൻ കേന്ദ്രം ഡയറക്ടർ പി ജയരാജാണ് നീലവണ്ട് ബാധയാണെന്ന് തിരിച്ചറിഞ്ഞത്. ഇല ചുരുട്ടി പുഴുവിനെയും പട്ടാള പുഴുവിനെയും പോലെ മാരകമാണ് ഈ കീടബാധയും.\nവില്ലൻ കാലാവസ്ഥ വ്യതിയാനം\nകാലവസ്ഥയിലെ മാറ്റമാണ് നീലവണ്ട് കീടബാധയ്‌ക്ക് പ്രധാന കാരണം. മഴയും വെയിലും മാറിമാറി വരുമ്പോഴാണ് ഇത് കാണപ്പെടുന്നത്. നെൽച്ചെടിയുടെ തണ്ടിനുള്ളിലാണ് ലാർവ കാണപ്പെടുന്നത്. ഇലകളിൽ നീളത്തിലുള്ള വെളുത്ത വരകകളാണ് രോഗ ലക്ഷണം. നൈട്രജന്റെ അളവ് കൂടിയും പൊട്ടാഷിന്റെ അളവ് കുറഞ്ഞമുള്ള പാടശേഖരങ്ങളിലാണ് ഇവ കൂടുതൽ പ്രകടമാവുക.\nകഴിഞ്ഞ വർഷവും നീലവണ്ട് ബാധ നേരിയ തോതിലുണ്ടായതായി കണ്ണൂർ കൃഷിവിജ്ഞാൻ കേന്ദ്ര അസി. പ്രൊഫസർ കെ പി മഞ്‌ജു പറഞ്ഞു. സ്‌പർശന സ്വഭാവമുള്ള കീടനാശിനിയാണ് ഇതിന് അഭികാമ്യം. ക്വിനാൽഫോസ് 25ഇസി എന്ന കീടനാശിനി രണ്ട് മില്ലി ഒരു ലിറ്റർ വെള്ളത്തിൽ കലക്കി ഇലകളിൽ തളിക്കാം. ഇൻഡോക്‌സാകാർബ് 15.8 ഇസി (നാല് മില്ലി / 10 ലിറ്റർ) സ്‌പൈനോസാഡ് 45 എസ്‌സി (3.5 മില്ലി / 10ലിറ്റർ) തുടങ്ങിയവയും ഉപയോഗിക്കാം. മരുന്ന് തളിക്കുന്നതിന് മുമ്പ് മരക്കമ്പുകൾ ഉപയോഗിച്ച് നെൽച്ചെടികളുടെ തണ്ടുകൾ വിടർത്തുന്നത് നല്ലതാണ്.\nജൈവകീടനാശിനിയും ഫലപ്രദമാണ്. ഇരുപത് മില്ലി മണ്ണെണ്ണയും പത്ത് ഗ്രാം ബാർ സോപ്പും ഒരു ലിറ്റർ വെള്ളത്തിൽ പതപ്പിച്ച് ചുരുണ്ട ഇലകൾ നിവർത്തി തളിക്കണം.


facebook | ഈവനിംഗ് കേരള\nCategory Archives: facebook Feed Subscription\nനവീകരണം: ഫേസ്ബുക്ക് പ്രവര്‍ത്തനം നിലച്ചു\nന്യൂയോര്‍ക്ക്: സമൂഹമാധ്യമമായ ഫേസ്ബുക്കിന്റെ പ്രവര്‍ത്തനം ആഗോളവ്യാപകമായി തടസപ്പെട്ടു. സാങ്കേതിക തകരാര് പരിഹരിക്കുന്നതുമായി ബന്ധപ്പെട്ടാണ് ഈ തടസം നേരിട്ടതെന്നാണ് വിവരം.\nഇന്ത്യന് സമയം ചൊവ്വാഴ്ച പുലര്‍ച്ച 2.20ഓടെയാണ് ഫേസ്ബുക്കിന്റെ പ്രവര്‍ത്തനം നിലച്ചത്. ഒരു മണിക്കൂറിലേറെ കഴിഞ്ഞാണ് പുനരാംരംഭിച്ചത്.\nആവശ്യമായ ചില നവീകരണപ്രവര്‍ത്തനങ്ങള് നടക്കുന്നതിനാല് ഏതാനും നിമിഷത്തേക്ക് പ്രവര്‍ത്തനം നിലയ്ക്കുമെന്നായിരുന്നു ഫേസ്ബുക്ക് അധികൃതര് നല്‍കിയിരുന്ന മുന്നറിയിപ്പ്. പ്രവര്‍ത്തനം നിലച്ചതോടെ ഇത് സംബന്ധിച്ച് മറ്റ് സമൂഹമാധ്യമങ്ങള് വഴി സന്ദേശങ്ങള് പരക്കുകയും ചെയ്തു.\nമുന്‍പ് പലതവണയും ഇത്തരത്തില് ഫേസ്ബുക്കിന്റെ പ്രവര്‍ത്തനങ്ങള് തടസപ്പെട്ടിട്ടുണ്ട്. എന്നാല്, അന്നൊക്കെ അതിവേഗത്തില് പ്രശ്‌നം പരിഹരിക്കാന് അധികൃതര്‍ക്ക് സാധിച്ചിരുന്നു. ഫേസ്ബുക്കിന്റെ പ്രവര്‍ത്തനം തടസപ്പെട്ടതോടെ ഇതുമായി ചേര്‍ന്ന് പ്രവര്‍ത്തിക്കുന്ന അനുബന്ധ സമൂഹമാധ്യമമായ ഇന്‍സ്റ്റാഗ്രാം, സന്ദേശങ്ങള് കൈമാറാന് ഉപയോഗിക്കുന്ന മെസെഞ്ചര് എന്നിവയുടെ പ്രവര്‍ത്തനത്തിലും തടസങ്ങള് നേരിട്ടിരുന്നു.\nമെസെഞ്ചറിലൂടെ എഴുതി തയാറാക്കിയ സന്ദേശങ്ങള് മാത്രമാണ് ഒരു മണിക്കൂര് നേരത്തേക്ക് കൈമാറാന് കഴിഞ്ഞിരുന്നത്. ചിത്രങ്ങളോ ശബ്ദസന്ദേശങ്ങളോ മെസെഞ്ചറിലൂടെ അയക്കുന്നതിനും തടസം നേരിട്ടിരുന്നു.\nഅക്രമങ്ങളെ പ്രോത്സാഹിപ്പിക്കുന്ന പോസ്റ്റുകള് പിന്‍വലിക്കും: ഫെയ്‌സ്ബുക്ക്\nഅക്രമത്തെ പ്രോത്സാഹിപ്പിക്കുന്ന പോസ്റ്റുകള് പിന്‍വലിക്കുമെന്ന് ഫെയ്‌സ്ബുക്ക്. മ്യാന്മര്, ശ്രീലങ്ക, ഇന്ത്യ എന്നീ രാജ്യങ്ങളിലാണ് ഇത്തരം പ്രവണതകള് കൂടുതലായി റിപ്പോര്‍ട്ട് ചെയ്യപ്പെടുന്നത്. നിലവില് നേരിട്ട് അക്രമങ്ങള് ആഹ്വാനം ചെയ്യുന്ന പോസ്റ്റുകള് ഫെയ്‌സ്ബുക്ക് നിരോധിക്കുന്നുണ്ട്. പുതിയ നയം അനുസരിച്ച് ശാരീരിക അതിക്രമങ്ങള്‍ക്ക് വഴിവെക്കുന്ന വ്യാജ വാര്‍ത്തകളും നീക്കം ചെയ്യാനാണ് തീരുമാനം.\nനിലവില് ഫെയ്‌സ്ബുക്കിന്റെ ഉടമസ്ഥതയിലുള്ള വാട്‌സ്ആപ്പിലൂടെ തെറ്റായ വിവരങ്ങള് പ്രചരിപ്പിച്ചത് മൂലം ഉണ്ടായ ആക്രമണങ്ങളില് നിരവധി നിരപരാധികള്‍ക്ക് ജീവന് നഷ്ടപ്പെട്ടിരുന്നു. നേരത്തെ ജൂണ് മാസത്തില് ശ്രീലങ്കയിലെ ബുദ്ധിസ്റ്റുകള്‍ക്ക് മുസ്ലീം മത വശ്വാസികള് വിഷം ചേര്‍ത്ത ഭക്ഷണം നല്‍കിയതായ ആരോപണം നിറഞ്ഞ വാര്‍ത്തകള് ഫെയ്‌സ്ബുക്ക് പിന്‍വലിച്ചിരുന്നു. അക്രമങ്ങള്‍ക്ക് ആഹ്വാനം ചെയ്യുന്ന പോസ്റ്റുകള്‍ക്കെതിരെ കര്‍ശനമായ നിലപാടുകള് സ്വീകരിക്കുമെന്നാണ് ഫെയ്‌സ്ബുക്ക് നല്‍കുന്ന സൂചന.\n60ഓളം കമ്പനികളുമായി ഉപയോക്താക്കളുടെ വിവരങ്ങള് പങ്കിടുന്നുണ്ട്: ഫേസ്ബുക്ക്\nചൈനീസ് കമ്പനിയുമായി ഉപയോക്താക്കളുടെ വിവരങ്ങള് പങ്കിടുന്നുണ്ടെന്ന് ഫേസ്ബുക്കിന്റെ വെളിപ്പെടുത്തല്. ലെനോവോ, വാവേ, ടിസിഎല് ഉള്‍പ്പെടെയുള്ള 60ഓളം കമ്പനികള്‍ക്ക് അനുവാദത്തോടെ വിവരങ്ങള് നല്‍കിയിട്ടുണ്ടെന്നാണ് ഫേസ്ബുക്കിന്റെ വെളിപ്പെടുത്തല്.\nഅതേസമയം 60 ഓളം സ്ഥാപനങ്ങളുമായി വിവരങ്ങള് പങ്കിട്ടുവെന്ന റിപ്പോര്‍ട്ടുകളുടെ അടിസ്ഥാനത്തില് അമേരിക്കന് സെനറ്റ് കൊമേഴ്‌സ് കമ്മിറ്റി ഫെയ്‌സ്ബുക്ക് സിഇഓ മാര്‍ക്ക് സക്കര്‍ബര്‍ഗിനോട് വിശദീകരണം ആവശ്യപ്പെട്ടു.\nഫേസ്ബുക്കിനും ഗൂഗിളിനും ഭീഷണിയായി പ്രൈവസി പ്രൊട്ടക്ഷന് ഫീച്ചറുകളുമായി ആപ്പിള്\nഫേസ്ബുക്കിനും ഗൂഗിളിനും ഭീഷണിയായി പുതിയ പ്രൈവസി പ്രൊട്ടക്ഷന് ഫീച്ചറുകളുമായി ആപ്പിള്. ഐഓഎസ് 12 ഫീച്ചറുകള്‍ക്കൊപ്പം മാക്ക് ഓഎസ് മൊഹാവെയിലുമുള്ള സഫാരി ബ്രൗസറില് പുതിയ പ്രൈവസി പ്രൊട്ടക്ഷന് ഫീച്ചറുകളുണ്ടാകുമെന്നാണ് ആപ്പിളിന്റെ പ്രഖ്യാപനം.\nഅനാവശ്യ കുക്കീസിനെ തടയുന്നതിനൊപ്പം ഫേസ്ബുക്കിന്റെ ലൈക്ക് ബട്ടണ് പോലുള്ള പ്ലഗ് ഇനുകളെ ബ്ലോക്ക് ചെയ്യുമെന്നും ആപ്പിളിന്റെ സോഫ്റ്റ് വെയര് എഞ്ചിനിയറിംഗ് മേധാവി ക്രെയ്ഗ് ഫെഡഗിരി പ്രഖ്യാപിച്ചു. ലൈക്ക്, ഷെയര് ബട്ടനുകളും കമന്റ് ബോക്‌സുമെല്ലാം ഉപയോക്താക്കളെ നിരീക്ഷിക്കാന് ഉപയോഗപ്പെടുത്തുന്നുണ്ടെന്നും അദ്ദേഹം പറഞ്ഞു.\nലൈക്ക്, ഷെയര് പോലുള്ള സംവിധാനങ്ങള് നിരീക്ഷിക്കാന് ഏതെങ്കിലും വെബ്‌സൈറ്റുകള് ശ്രമിക്കുന്നുണ്ടെങ്കില് സഫാരി ബ്രൗസര് അത് തിരിച്ചറിഞ്ഞ് വിന്‍ഡോയ്ക്ക് മുകളിലായി ഒരു നോട്ടിഫിക്കേഷന് ബാറിലൂടെ ഉപയോക്താക്കളെ അറിയിക്കും. ഗൂഗിള്, ഫേസ്ബുക്ക് പോലുള്ള സ്ഥാപനങ്ങളുടെ പരസ്യ വിതരണ സംവിധാനങ്ങളെ ബാധിക്കുന്ന മാറ്റങ്ങളാണ് ഇവയെല്ലാം. ആദ്യമായാണ് ഉപയോക്താക്കളുടെ സ്വകാര്യതയ്ക്ക് വേണ്ടി മറ്റാരും സ്വീകരിക്കാത്ത പുതിയ സംവിധാനങ്ങള് ആപ്പിള് അവതരിപ്പിച്ചിരിക്കുന്നത്.\nസാമൂഹ്യ മാധ്യമങ്ങള്‍ക്ക് നികുതി ഏര്‍പ്പെടുത്തി\nഇനിമുതല് ഫേസ്ബുക്ക്, വാട്‌സ്ആപ്പ് തുടങ്ങിയ സാമൂഹ്യ മാധ്യമങ്ങള്‍ക്ക് നികുതി നല്‍കണം. ആഫ്രിക്കന് രാഷ്ട്രമായ ഉഗാണ്ടയിലാണ് നവമാധ്യമങ്ങള്‍ക്ക് നികുതി നല്‍കണമെന്ന നിയമം നിലവില് വന്നത്. ഇതു സംബന്ധിച്ച് ഉഗാണ്ട പാര്‍ലമെന്റ് നിയമനിര്‍മാണം നടത്തിക്കഴിഞ്ഞു.\nഫേസ്ബുക്ക്, ട്വിറ്റര്, വാട്‌സ്ആപ്പ് തുടങ്ങിയ വിവിധ സമൂഹമാധ്യമ പ്ലാറ്റ്‌ഫോമുകള് ഉപയോഗിക്കുന്നതിന് ഒരു ദിവസം 200 ഷില്ലിംഗ്‌സാണ് ഉപയോക്താവ് സര്‍ക്കാരിനു നികുതിയായി നല്‍കേണ്ടത്.\nഒരു വര്‍ഷത്തെ കണക്കെടുക്കുമ്പോള് ഇത് ഏകദേശം 19 ഡോളറിനടുത്ത് വരും. ലോകബാങ്കിന്റെ 2016ലെ കണക്കനുസരിച്ച് രാജ്യത്തെ പൗരന്‍മാരുടെ ആളോഹരി വരുമാനം 615 ഡോളര് മാത്രമാണ് എന്നിരിക്കെയാണ് സര്‍ക്കാര് പുതിയ നികുതി ഏര്‍പ്പെടുത്തിയത്.\nനികുതി വരുമാനം വര്‍ദ്ധിപ്പിക്കുന്നതിനായാണ് നീക്കമെന്ന് സര്‍ക്കാര് വാദിക്കുന്നുണ്ടെങ്കിലും, വിമര്‍ശനങ്ങളില്‍നിന്നു രക്ഷപ്പെടാനുള്ള പ്രസിഡന്റ് യൊവേരി മുസെവേനിയുടെ തന്ത്രമാണ് ഈ അധിക നികുതിയെന്ന് പ്രതിപക്ഷം ആരോപിക്കുന്നു.\nജൂലൈ ആരംഭിക്കുന്ന അടുത്ത സാമ്പത്തിക വര്‍ഷത്തില് പുതുക്കിയ നികുതി നിരക്കുകള് നിലവില് വരും. മൊബൈല് സേവന ദാതാക്കളുമായി കൂടിച്ചേര്‍ന്നാണു സര്‍ക്കാര് നികുതി പിരിച്ചെടുക്കുന്നത്. ഇതാദ്യമായിട്ടാണ് ഒരു രാജ്യം സമൂഹമാധ്യമ ഉപയോഗത്തിന് നികുതി ഏര്‍പ്പെടുത്തുന്നത്.\nനിങ്ങളുടെ നഗ്ന ചിത്രങ്ങള് ഫെയ്‌സ്ബുക്കിന് അയച്ചുകൊടുത്ത് ഉപയോക്താക്കളുടെ സ്വകാര്യ ചിത്രങ്ങള് പ്രചരിക്കുന്നത് തടയാം\nഉപയോക്താക്കളുടെ നഗ്‌നചിത്രങ്ങള് പ്രചരിക്കുന്നത് തടയുന്നതിനായുള്ള പുതിയ സംവിധാനം പരീക്ഷിക്കാനൊരുങ്ങി ഫെയ്‌സ്ബുക്ക്. തങ്ങളുടെ സ്വകാര്യ ചിത്രങ്ങള് സോഷ്യല് മീഡിയ വഴി പ്രചരിക്കാന് സാധ്യതയുണ്ടെന്ന് കരുതുന്നവര്‍ക്ക് അവരുടെ നഗ്‌നചിത്രം ഫെയ്‌സ്ബുക്കിന് നല്‍കാം. ഇതുവഴി ഫെയ്‌സ്ബുക്ക്, ഇന്‍സ്റ്റാഗ്രാം, മെസഞ്ചര് എന്നിവ വഴി മറ്റാരെങ്കിലും നിങ്ങളുടെ സ്വകാര്യ ചിത്രങ്ങള് പ്രചരിക്കുന്നത് തടയാന് ഫെയ്‌സ്ബുക്കിനാവും.\nചിത്രങ്ങള് സുരക്ഷിതമായി കൈമാറുന്നതിന് സുരക്ഷാ സംഘടനകളുമായി ചേര്‍ന്നാണ് ഫെയ്‌സ്ബുക്ക് ഈ സൗകര്യമൊരുക്കുന്നത്. ഫെയ്‌സ്ബുക്കിന്റെ പ്രത്യേകം പരിശീലനം ലഭിച്ച വിദഗ്ദ്ധരാണ് ഈ സംവിധാനം കൈകാര്യം ചെയ്യുക.\nആദ്യ ഘട്ടമെന്നോണം ഓസ്‌ട്രേലിയ, കാനഡ, ബ്രിട്ടണ്,അമേരിക്ക എന്നിവിടങ്ങളിലാണ് ഈ നഗ്‌നചിത്ര പ്രചരണം തടയാനുള്ള സംവിധാനം ഒരുക്കുകയെന്ന് ഫെയ്‌സ്ബുക്കിന്റെ സേഫ്റ്റി ഗ്ലോബല് ഹെഡ ആന്റിഗോണ് ഡേവിസ് പറഞ്ഞു.\n58.3 കോടി വ്യാജ അക്കൗണ്ടുകള് ഫേസ്ബുക്ക് അടച്ചുപൂട്ടി: ഇനിയും മൂന്ന് നാല് ശതമാനം ബാക്കി\nപാരിസ്: ഈ വര്‍ഷം ആദ്യ മൂന്നു മാസത്തോടെത്തന്നെ 58.3 കോടി വ്യാജ ഫേസ്ബുക്ക് അക്കൗണ്ടുകള് അടച്ചുപൂട്ടിയതായി ഫേസ്ബുക്ക് അറിയിച്ചു. വിദ്വേഷ പ്രസംഗത്തിനും ഭീകരവാദ പ്രചാരണത്തിനും ആക്രമോത്സുക സന്ദേശങ്ങള്‍ക്കും ലൈംഗിക അതിപ്രസരത്തിനുമെതിരെ സാമൂഹിക ഗുണനിലവാരം ഉറപ്പാക്കുന്നതിെന്റ ഭാഗമായാണിതെന്ന് ഫേസ്ബുക്ക് അധികൃതര് അറിയിച്ചു. എന്നാല്, ഇനിയും മൂന്ന്‌നാല് ശതമാനം വ്യാജ അക്കൗണ്ടുകള് അവശേഷിക്കുന്നുണ്ടെന്ന് അധികൃതര് കൂട്ടിച്ചേര്‍ത്തു.\nകേംബ്രിജ് അനലറ്റിക വിവര സ്വകാര്യത ആരോപണത്തെ തുടര്‍ന്ന് ഉയര്‍ന്ന സുതാര്യത ആവശ്യങ്ങളോട് പ്രതികരിക്കുകയായിരുന്നു ഫേസ്ബുക്ക് അധികൃതര്. നൂറു ശതമാനം സ്പാമുകളും കണ്ടെത്തുകയും സ്പാമുകളായി പരിണമിച്ച 83.7 കോടി പോസ്റ്റുകള് ഒഴിവാക്കുകയും ചെയ്തു. 34 കോടിയോളം വരുന്ന ആക്രമോത്സുകമായ ഗ്രാഫിക്‌സ് ഉള്‍പ്പെടുന്ന പോസ്റ്റുകള്‍ക്കെതിരെ പ്രവര്‍ത്തിക്കാന് നിര്‍മിത ബുദ്ധി ഉപയോഗിച്ച് മെച്ചപ്പെടുത്തിയ സാേങ്കതികവിദ്യ സഹായകരമായിട്ടുണ്ട്. ഫേസ്ബുക്ക് നടപടിയെടുത്തവയില് 38 ശതമാനം മാത്രമാണ് സ്വന്തം പരിശ്രമത്താല് കണ്ടെത്തിയത്. ബാക്കിയെല്ലാം ഉപയോക്താക്കള് ശ്രദ്ധയില്‍പെടുത്തിയതാണ്.\nഗ്രൂപ്പ് വിഡിയോ കോളിങും മറ്റ് പുതിയ ഫീച്ചറകളുമായി വാട്‌സ്ആപ്പും ഫേസ്ബുക്കും\nഫേസ്ബുക്കും വാട്‌സ്ആപ്പും ഓരോ തവണ അപ്പ്‌ഡേറ്റ് ചെയ്യുമ്പോഴും പുതിയ ഫീച്ചറുകളുമായാണല്ലോ വരാറുള്ളത്. ഇപ്രാവശ്യവും വ്യത്യസ്തമായൊരു ഫീച്ചറുമായാണ് വരുന്നത്. ഫേസ്ബുക്കിന്റെ എഫ് 8 കോണ്‍ഫറന്‍സില് അതിനൂതനവും സുരക്ഷയിലൂന്നിയതുമായ പുതിയ ഫീച്ചറുകളാണ് മാര്‍ക്ക് സക്കര്‍ബര്‍ഗ്ഗ് അവതരിപ്പിച്ചത്.\nക്ലിയര് ഹിസ്റ്ററി എന്ന പുതിയ ഫീച്ചറിലൂടെ നിങ്ങളുടെ ഫേസ്ബുക്കിലെ മുഴുവന് സേര്‍ച്ച് ഹിസ്റ്ററിയും മായ്ച്ച് കളയാം. സൈറ്റുകള് വഴിയും ആപ്പുകള് വഴിയും ഫേസ്ബുക്ക് ശേഖരിക്കുന്ന വിവരങ്ങള് പരസ്യങ്ങള്‍ക്കു വേണ്ടി ഉപയോഗിക്കുന്നത് ഇതിലൂടെ തടയും. കുക്കീസ് ക്ലിയര് ചെയ്യുന്നതിലൂടെ ഫേസ്ബുക്കില് വരുന്ന സജഷനുകള്‍ക്കും നിയന്ത്രണം ഏര്‍പ്പെടുത്താം.\nഫേസ്ബുക്കിന്റെ കീഴിലുള്ള വാട്ട്‌സ്ആപ്പില് ഇനി ഗ്രൂപ്പ് വീഡിയോ കോളിങ് സംവിധാനം ഒരുക്കാനുള്ള പുറപ്പാടിലാണ് ഫേസ്ബുക്ക്. ആകര്‍ഷകമായ ഇമോജി സ്റ്റിക്കേഴ്‌സ് സംവിധാനവും വാട്ട്‌സ്ആപ്പില് അവതരിപ്പിക്കും.\nവാട്ട്‌സ്ആപ്പ് സ്റ്റാറ്റസ്, വോയ്‌സ്‌വീഡിയോ കോളിങ് എന്നിവക്ക് ലഭിച്ച അദ്ഭുതകരമായ വരവേല്‍പ്പാണ് പുതിയ സംവിധാനങ്ങള് ഉള്‍പ്പെടുത്താന് കാരണമായെതന്നും സക്കര്‍ബര്‍ഗ് കൂട്ടിച്ചേര്‍ത്തു.\nകേംബ്രിഡ്ജ് അനലറ്റിക്ക എന്ന സ്വകാര്യ സംഘടന ഫേസ്ബുക്കില് നിന്ന് ഉപയോക്താക്കളുടെ വിവരങ്ങള് ചോര്‍ത്തിയ വിവാദവും അതിനെ തുടര്‍ന്ന് കോടതി കയറിയ സംഭവവുമൊക്കെ മുന്നില് കണ്ടാണ് സുരക്ഷക്ക് പ്രാധാന്യം നല്‍കിയുള്ള എഫ്8 കോണ്‍ഫറന്‍സിന് സക്കര്‍ബര്‍ഗ് മുതിര്‍ന്നത്. കഴിഞ്ഞദിവസം ഇന്‍സ്റ്റാഗ്രാമിലും അടിമുടി മാറ്റമായിരുന്നു. വീഡിയോ കോളിങ്ങ് ഉള്‍പ്പെടെ അഞ്ച് പുതിയ ഫീച്ചറുകളാണ് ഇന്‍സ്റ്റാഗ്രാമിലേക്ക് എത്തുന്നത്.


തിരുവനന്തപുരം-ദുബായ് എമിറേറ്റ്‌സിന് തീ പിടിച്ചു; യാത്രക്കാര് സുരക്ഷിതര് | PravasiExpress\nHome World World News തിരുവനന്തപുരം-ദുബായ് എമിറേറ്റ്‌സിന് തീ പിടിച്ചു; യാത്രക്കാര് സുരക്ഷിതര്\nതുരുവനന്തപുരത്തു നിന്നും ദുബായിലേക്കുള്ള തിരുവനന്തപുരം-ദുബായ് എമിറേറ്റ് വിമാനത്തിന് തീപിടിച്ചു.ഇകെ 521 വിമാനത്തിനാണ് തീ പിടിച്ചത്. ലാന്‍ഡിംഗിനിടെ വിമാനത്തിന്റെ എന്‍ജിന് തീ പിടിക്കുകയായിരുന്നു.\nവിമാനത്തിലെ യാത്രക്കാരെല്ലാം സുരക്ഷിതരാണെന്ന് അധികൃതര് അറിയിച്ചു.യാത്രക്കാരും ജീവനക്കാരും ഉള്‍പ്പെടെ 282 പേരാണ് വിമാനത്തിലുണ്ടായിരുന്നത്.തീയണയ്ക്കാനുള്ള ശ്രമം തുടരുകയാണ്. സംഭവത്തെ തുടര്‍ന്ന് വിമാനത്താവളത്തിലെ ടെര്‍മിനല് -3 അടച്ചിട്ടിരിക്കുകയാണ്.പ്രാദേശിക സമയം 12.45ന് വിമാനം ദുബായ് എയര്‍പോര്‍ട്ടില് ലാന്റ് ചെയ്യുന്നതിനിടെയാണ് അപകടം. യാത്രക്കാരെ എല്ലാം എമര്‍ജന്‍സി വാതിലിലൂടെ രക്ഷപ്പെടുത്തുകയായിരുന്നു. അതിനാല് വന് ദുരന്തം ഒഴിവായി .വിമാനത്തില് നിന്നും പുക ഉയരുന്ന ദൃശ്യങ്ങള് യാത്രക്കാര് ട്വിറ്ററില് പുറത്തുവിട്ടിട്ടുണ്ട്.\nPrevious articleരജനികാന്തിനും രക്ഷയില്ല ;ഹാക്കർമാർ രജനീയുടെ ട്വിറ്റര് അക്കൗണ്ട് ഹാക്ക് ചെയ്തു\nNext articleCelebrate National Day with Joyalukkas and get the jewellery of your choice at Free GST